জয়মতী দেশদ্রোহী আছিল নেকি?\nPublished on February 13, 2020 | News Source: ড0 নলীন বৰঠাকুৰ\nপ্রশ্নটো আমাৰ মৌলিক চিন্তা উদ্ভুত নহয়– বৰং অলপতে চোৱা এটা ইউটিউবৰ ভিডিঅ’ এটাৰ ধাৰাবাহিক বিৱৰণ দিয়া ডেকা এজনৰ৷ পূর্বাঞ্চল নামৰ বেনাৰত প্রস্তুত কৰা ভিডিঅ’টোৰ শিৰোনাম হৈছে ‘জয়মতী দেশদ্রোহী আছিল নি’৷ প্রায় ষোল্ল মিনিটৰ ভিডিঅ’টোত শিৱসাগৰৰ লগতে মেটেকা, মেছাগড় আৰু মাদুৰি অঞ্চলৰ আহোম যুগৰ গৌৰৱময় ইতিহাসৰ পৰিচয় দিয়া হৈছে৷ সেই অঞ্চলৰ সিংহদ্বাৰ, বৰপুখুৰী, মৈদাম আৰু জয়মতী পথাৰ আদিৰ ইতিহাস দাঙি ধৰিবলৈ চেষ্টা কৰা ভিডিঅ’টোত ‘ড্র’ন’ প্রযুক্তিৰ ব্যৱহাৰে সোণত সুৱগা চৰাইছে বুলি আমাৰ ভাব হৈছে৷\nমাদুৰিৰ এজন সম্ভ্রান্ত বিষয়া আছিল লাইথেপেনা বৰগোহাঁই৷ স্বর্গদেউসকলৰ ৰাজত্বত দীর্ঘদিন বৰগোহাঁই পদত থকা ক্ষমতাশালী লাইথেপেনাৰ ডাঙৰ জীয়েক আছিল গদাধৰ সিংহৰ পত্নী জয়মতী৷ ল’ৰাৰজাৰ ঘাটকৰ পৰা স্বামীক ৰক্ষা কৰিবলৈ জয়মতীয়ে চাওদাঙৰ প্রচণ্ড অত্যাচাৰৰ সন্মুখীন হ’ল যদিও স্বামীয়ে ক’ত আত্মগোপন কৰি আছে, সেয়া কাকো নজনোৱাকৈ মৃতু্যমুখত পৰিল৷ ৰজাৰ চকুত জয়মতীৰ অপৰাধ আছিল দেশদ্রোহিতাৰ৷ ৰজাৰ আদেশৰ বিৰোধিতা কৰা কার্য যুগে- যুগে ৰাষ্ট্রদ্রোহ হিচাপে চিহিুত হৈ আহিছে৷ সেয়া জয়মতীৰ ক্ষেত্রতে হওক বা বর্তমানৰ নাগৰিকত্ব সংশোধনী বিধেয়কৰ বিৰোধিতাৰ ক্ষেত্রতে হওক৷ ৰাষ্ট্রৰ আইন নে ৰাষ্ট্রৰ ঊধর্বৰ মানুহ-মানুহৰ মাজৰ সম্পর্কৰ ভিতৰত কোনটো শ্রেষ্ঠ, সেই প্রশ্নতে নিহিত হৈ থাকে ৰাষ্ট্র আৰু নাগৰিকৰ মাজৰ সংঘাতৰ কাৰণ৷ জয়মতীৰ ক্ষেত্রতো সেয়াই হ’ল৷ ৰজাৰ আদেশ পালনৰ পৰিৱর্তে তেওঁ গুৰুত্ব দিলে দেশৰ এজন নাগৰিক, নিজৰ মানুহজনৰ সুৰক্ষাত৷ ভিডিঅ’টো চাই গম পালোঁ যে ‘দেশদ্রোহী’ জয়মতীক মৈদামত সমাধিস্থ কৰা নহ’ল৷ অর্থাৎ তেওঁৰ মৃতদেহ হেনস্থাৰে ক’ৰবাত পেলাই দিয়া হ’ল৷ পাছত তেওঁৰ পুত্র ৰুদ্রসিংহ ৰজাই ৰংগনাথ দৌলৰ কাষত জয়মতীৰ সোণৰ মূর্তি এটা ভিতৰত ৰাখি সমাধিস্থল নির্মাণ কৰালে (ৱিকিপেডিয়া)৷\nস্বামীক ৰক্ষা কৰিবলৈ জয়মতীয়ে কৰা প্রাণদানৰ বাবে আমি তেওঁক সতী আখ্যা দিওঁ৷ হঠাতে মনলৈ আহিল যে জয়মতীৰ মৃতু্যৰ প্রায় দুহেজাৰ বছৰৰ পূর্বে ৰচনা কৰা এখন নাটকৰ কথা৷ তাতো দেশদ্রোহীৰ শৱদেহ সৎকাৰ কৰাত ৰজাই নিষেধাজ্ঞা জাৰি কৰিছিল৷ নাটকখনত স্বামীক নহয়, ৰজাই কাউৰী-শগুণৰ খাদ্য হ’বলৈ এৰি দিয়া ককায়েকৰ মৃতদেহ সৎকাৰৰ সিদ্ধান্ত লৈ, ৰাজাদেশৰ বিৰোধিতা কৰি নিজৰ প্রাণ দিয়া এগৰাকী ভগ্নীৰ কথা আছে৷ হয়, আপোনালোকে বোধহয় গম পাইছে এই নাটকখন ৰচনা কৰিছিল গ্রীক নাট্যকাৰ ছফোক্লিছে (খ্রীঃ পূঃ ৪৯৬ -৪০৬), আৰু নাটকখনৰ নাম হৈছে ‘এণ্টিগণি’ (Antigone)৷ এণ্টিগণিৰ চমু কাহিনীটো হৈছে – দেৱতাৰ শাপত অভিশপ্ত থেবছ (Thebes) নগৰৰাষ্ট্রৰ কেডিমাছ-ৰাজবংশৰ ৰজা লেইয়াছ আৰু ৰাণী জ’কাষ্টাৰ পুত্র ইডিপাছক জন্মৰ পাছতে মৃত্যুৰ বাবে জনশূন্য স্থানত পিতৃ-মাতৃৰ আদেশত নিক্ষেপ কৰা হয়৷ কাৰণ ইডিপাছৰ জন্মৰ সময়ত দৈৱবাণী হৈছিল যে এই পুত্রই পিতৃক হত্যা কৰি মাতৃগমন কৰিব৷ হাত-ভৰিত শিকলি লগাই শ্বাপদৰ খাদ্য হ’বলৈ এৰি দিয়া ইডিপাছক এজন পশুপালকে উদ্ধাৰ কৰি কৰিন্থ (Corinth) নগৰৰাষ্ট্রৰ ৰজা-ৰাণীক গতাই দিয়ে৷ সময়ত ইডিপাছ কৰিন্থৰ সন্তানহীন ৰজা-ৰাণীৰ পুত্র হিচাপে পৰিচিত হয়৷ ইতিমধ্যে তেওঁৰ প্রকৃত পৰিচয় পাহৰণিৰ গর্ভত হেৰাই গৈছে৷ কিন্তু এসময়ত ইডিপাছে গম পালে যে তেওঁৰ কপালত পিতৃ-হত্যা আৰু মাতৃগমন আছে৷ সেয়ে তেওঁৰ দ্বাৰা কৰিন্থৰ ৰজা-ৰাণীৰ ক্ষেত্রত তেনে ঘটনা ঘটিব পাৰে বুলি আশংকা কৰি এৰাতি তেওঁ কাকো একো নজনোৱাকৈ কৰিন্থ ৰাজ্যৰ পৰা গুচি যায়৷ সেই ভ্রমণ কালত তেওঁ থেবছলৈ আহে৷ কিন্তু দৈৱবিপাকত ডেকা ইডিপাছে প্রকৃত পিতৃ লেইয়াছক চিনি নাপাই বাটত হোৱা সাধাৰণ উখনা-উখনিৰ পৰিণতিত হত্যা কৰে৷ ৰজাহীন থেবছৰ প্রজাই কিন্তু হত্যাকাৰীৰ পৰিচয় উলিয়াব নোৱাৰিলে৷ আনহাতে, এটা স্ফিংছ নামৰ এক দৈত্যই আতংকৰ সৃষ্টি কৰি থেবছক বিপর্যস্ত কৰিছিল৷ ইডিপাছে এই দৈত্যক বধ কৰাত সক্ষম হোৱা বাবে প্রজাই তেওঁক থেবছৰ নতুন ৰজা হিচাপে গ্রহণ কৰে৷ নতুন ৰজাই বিধৱা ৰাণী জ’কাষ্টাক বিয়া কৰায় আৰু তেওঁলোকৰ চাৰিটা সন্তান জন্ম হয়৷ ইয়াৰে পুত্র দুজন হৈছে ইতিঅ’ক্লেছ, পলিনেইচেছ৷ আৰু কন্যাদ্বয় এণ্টিগণি আৰু ইছমেনি৷ সময়ত ৰজা লেইয়াছৰ হত্যাকাৰী যে ইডিপাছ আছিল আৰু লগতে তেওঁ আৰু জ’কাষ্টাৰ মাজৰ মাতৃ-পুত্রৰ সত্য প্রকাশ হয়৷ লাজ আৰু অপমানত জ’কাষ্টাই আত্মহত্যা কৰে আৰু ইডিপাছ স্বেচছাই অন্ধ হৈ ৰাজ্য এৰি গুচি যায়৷ ডেকা পুত্রদ্বয় ইতিঅ’ক্লেছ আৰু পলিনেইচেছে অন্ধ পিতৃক কৰা দুর্বযৱহাৰৰ বাবে পিতৃৰ দ্বাৰা অভিশাপগ্রস্ত হয় আৰু সময়ত ৰাজ্যৰ অধিকাৰৰ বাবে দুয়ো সমুখসমৰত মুখামুখি হয়৷ যুদ্ধত দুয়োজন নিহত হয়৷\nছফক্লেছৰ পূর্বৰ গ্রীক নাট্যকাৰ এছিলাছে (Aeschylus) একে কাহিনীৰ ভিত্তিত ৰচনা কৰা Seven Against Thebes নাটকত এই ভাতৃঘাতী যুুদ্ধৰ বর্ণনা দিয়া হৈছে৷ এছিলাছে লিখিছে– থেবছৰ সাতখন দুৱাৰৰ ছখনত অন্য সেনানায়ক নিয়োগ কৰি, পৰৰাষ্ট্রৰ সেনাৰে থেবছক আক্রমণ কৰা ভাতৃ পলিনেইচেছৰ মুখামুখি হ’বলৈ যাত্রা কৰে থেবছৰ ৰজা ইতিঅ’ক্লেছে৷ অথচ ইতিঅ’ক্লেছক তেওঁৰ সৈন্যই আন এখন দুৱাৰলৈ যাবলৈ অনুৰোধ কৰিছিল, যাতে ভাতৃৰ হাতত ভাতৃৰ মৃত্যু নহয়৷ কিন্তু পিতৃৰ অভিশাপৰ স্মৃতিয়ে হূদয় বিষাদগ্রস্ত কৰা ইতিঅ’ক্লেছে যি হ’ব লগা আছে, সোনকালে হৈ যাওক বুলি ভাতৃৰ বিৰুদ্ধে যুদ্ধ কৰিবলৈ আগবাঢি গ’ল, আৰু যুদ্ধত দুই ভাতৃৰ ইজনৰ হাতত সিজনৰ মৃতু্য হ’ল৷ বহির্দেশৰ সৈন্যৰ সহায়ত পলিনেইচেছে থেবছ জয় কৰা হ’লে বিদেশী সেনাই লুটপাট আৰু হত্যাৰে প্রজাক ধবংস কৰাৰ সম্ভাৱনা শেষ হ’লত, প্রজাই স্বস্তিৰ নিশ্বাস পেলালে৷\nথেবছৰ ৰাজবংশ নিঃশেষ হোৱাৰ পাছত নতুন ৰজা হ’ল জ’কাষ্টাৰ ভাতৃ ক্রেয়ন৷ ৰজা ক্রেয়নে আদেশ দিলে যে দেশৰ স্বাধীনতা ৰক্ষা কৰি মৃত্যুবৰণ কৰা ইতিঅ’ক্লেছক ৰাজমর্যাদাৰে সমাধিস্থ কৰা হ’ব যদিও আক্রমণকাৰী পলিনেইচেছৰ শৱদেহ শগুণ আৰু কুকুৰ-শিয়ালে ভক্ষণ কৰিবলৈ মুকলিত পেলাই থোৱা হ’ব৷ এই আদেশৰ বিৰোধিতা কৰাসকলৰ বিপক্ষে মৃত্যুদণ্ড ঘোষণা কৰা হ’ল৷\nমৃত সহোদৰৰ প্রতি প্রদর্শিত এই অপমানে এণ্টিগণিক শোকাতুৰ কৰাৰ লগতে বিদ্রোহী কৰিলে৷ আলাই-আথানি হৈ পৰি থকা ককায়েক পলিনেইচেছৰ মৃতদেহ সৎকাৰ কৰিবলৈ আনগৰাকী ভগ্নী ইছমেনিৰ ইচছা আছিল যদিও তেওঁ প্রাণৰ ভয়ত আগবাঢ়ি নাহিল৷ ধৰা পৰিলে মৃত্যু অৱশ্যম্ভাৱী বুলি জানিও এণ্টিগণিয়ে মাজৰাতি আন্ধাৰৰ সুযোগ লৈ যি পাৰে তেনেদৰে ধর্মীয় প্রথা অনুযায়ী ভাতৃক কবৰস্থ কৰিলে৷ জীৱন আৰু মৃত্যু, দুয়োটা যেন দুই ভগ্নীয়ে ভগাই ল’লে৷ ছফক্লেছৰ এণ্টিগণিয়ে ভনীয়েকক কৈছে ‘Thou didst make choice to live, but I to die.’ ফৰাচী নাট্যকাৰ জাঁ আনুইৰ (Jean Anouilh) এণ্টিগণি নাটকতো এণ্টিগণিয়ে ভনীয়েকক কৈছে– ‘তুমি বিচাৰি ল’লা জীৱন আৰু মই মৃত্যু!’ জাঁ আনুইৰ নাটকত ৰজা ক্রেয়নে ভাগিনীয়েক আৰু পুত্র হেমণ্ডৰ প্রেমিকা এণ্টিগণিক বুদ্ধি দিছিল যাতে বিচাৰত পলিনেইচেছৰ অন্ত্যেষ্টিক্রিয়া নকৰা বুলি তেওঁ কয়৷ তেনে কৰিলে চাক্ষুসসাক্ষীৰ অভাৱত এণ্টিগণিক মুক্তি দিব পৰা যাব৷ কিন্তু এণ্টিগণিয়ে সেই উপদেশ অগ্রাহ্য কৰিলে৷ ফলত এণ্টিগণিক জীৱন্তে সমাধিস্থ কৰিবলৈ ৰাজআদেশ হ’ল৷ এই আদেশ পালন হোৱাৰ পাছত এণ্টিগণিৰ প্রেমিক, ক্রেয়ন-পুত্র হেমণ্ডে এণ্টিগণিৰ সমাধিক্ষেত্রত আত্মহত্যা কৰিলে৷ পুত্রৰ মৃত্যুৰ খবৰ শুনি হেমণ্ডৰ মাকেও একে পথেৰে যাত্রা কৰিলে৷\nকথিত আছে যে গদাপাণিয়ে জেৰেঙা পথাৰলৈ আহি ৰজা ক্রেয়নে ভাগিনীয়েক এণ্টিগণিক দিয়াৰ দৰে পত্নীক উপদেশ দিছিল, যাতে তেওঁ গদাপাণিক ধৰাই দি নিজৰ প্রাণ ৰক্ষা কৰে৷ কিন্তু জয়মতীয়ে সেই উপদেশ আওকাণ কৰি এণ্টিগণিৰ দৰে জীৱনতকৈ মৃতু্যহে বাছি ল’লে৷ আমাৰ বোধেৰে জয়মতীৰ ক্ষেত্রত এজন মানুহক নির্দয় ৰজা তথা ৰাষ্ট্রৰ অক্তোপাছৰ পৰা ৰক্ষা কৰিবলৈ চেষ্টা কৰা দিশটো তেওঁৰ সতীত্বতকৈ অধিক উজ্জ্বল দিশ৷ ইয়াৰ সৈতে যোগ হৈছে এগৰাকী নাৰীৰ, নিজৰ পৰিয়ালৰ মানুহৰ বাবে মংগল কামনা আৰু আত্মত্যাগৰ চিৰন্তন দৃঢ়তা৷\nৰাষ্ট্রৰ স্বার্থৰ ঊধর্বলৈ গৈ বন্ধৄৰ পক্ষত থিয় দিয়া কথা কোনো ৰজাই মানি নলয়৷ ছফক্লেছৰ নাটকখনত ৰজা ক্রেয়নে এই কথা স্পষ্ট কৰি দিছে– ‘And whoso greater than his country’s cause/ Esteemsafriend,/ I count him nothing worth’৷ এয়াই হৈছে জাতীয়তাবাদ তথা ৰাষ্ট্রীয়তাবাদৰ সংকীর্ণতা৷ এই দৃষ্টিভংগীত জাতি অথবা ৰাষ্ট্রৰ স্বার্থহে মূল কথা, মানুহ আৰু মানুহৰ মাজৰ সম্পর্ক নহয়৷ এই ক্ষুদ্র দৃষ্টিৰে লক্ষ্য কৰিলে জয়মতী দেশদ্রোহী আছিল৷ কিন্তু এণ্টিগণি আৰু জয়মতী পৃথক দেশৰ আৰু সময়ৰ হোৱা সত্ত্বেও এক বিশ্বজনীনতাই দুয়োকে উদ্বুদ্ধ কৰি সময়ত কঠোৰ সিদ্ধান্ত লোৱাৰ বাবে অনুপ্রাণিত কৰিছিল৷ ৰাষ্ট্রৰ আজ্ঞা পালনতকৈ পৰিয়ালৰ আপোনজন তথা মানুহৰ প্রতি থকা দায়বদ্ধতা এই দুই নাৰীৰ বাবে অধিক গুৰুত্বপূর্ণ হৈছিল৷ ছফক্লেছৰ এণ্টিগণিয়ে এজন সহোদৰ তেওঁৰ বাবে কিমান গুৰুত্বপূর্ণ সেয়া বুজাবলৈ গৈ মনৰ কথা এনেদৰে কৈছে– But father and mother buried out of sight, / There can be born no brother any more.’\nএণ্টিগণিৰ দৰে ভবা হ’লে ইতিঅ’ক্লেছে নিজৰ ভায়েকৰ বিৰুদ্ধে অস্ত্র নধৰিলেহেঁতেন৷ সংকটৰ সময়ত জয়মতীয়েও ভাবিছিল যে ৰাজআজ্ঞাতকৈ পৰিয়ালৰ সুৰক্ষা অতীব গুৰুত্বপূর্ণ৷ নাৰীৰ এই বাস্তৱসন্মত বিশ্লেষণ ক্ষমতাৰ বাবে এতিয়াও তেওঁলোকে নিজৰ ক্ষতি কৰিও পৰিয়ালসমূহ সুৰক্ষিত কৰিবলৈ অহোপুৰুষার্থ কৰে৷ সেই দৃষ্টিত আমি জয়মতীক দেশদ্রোহী নহয়, বৰং এণ্টিগণিৰ সৈতে একে শাৰীত ৰাখিব পাৰোঁ৷\nজয়মতী আৰু এণ্টিগণিৰ চিন্তাক নাগৰিকলৈ প্রসাৰিত কৰিলে কি হয়? নাগৰিকে চকু মুদি ৰাজআজ্ঞা পালন কৰিব নে তাৰ ঊধর্বলৈ গৈ অন্যায় বুলি ভবা ৰাষ্ট্রৰ আইনক প্রতিৰোধ কৰিব? এছিলাছৰ নাটকখনত এই প্রশ্নটো উত্থাপন কৰা হৈছে৷ নাটকখনত দেখা গৈছে যে পলিনেইচেছৰ মৃতদেহ সৎকাৰ কৰা বিষয়টো লৈ জনমত দুভাগ হৈছে৷ বিদেশী শত্রুৰ পৰা দেশ ৰক্ষাকাৰী ইতিঅ’ক্লেছৰ পক্ষত যদিও এভাগ আছে, অন্য এভাগ নাগৰিকে, ৰাষ্ট্রক উপেক্ষা কৰি পলিনেইচেছৰ সৎকাৰলৈ যোৱাৰ সিদ্ধান্ত লৈছে৷ তেওঁলোকে কৈছে–\n‘Let the state do, or not do as it will./We here will follow Polyneices to his grave,/And take part in his burial.../And whataState upholds as just/ Changes with the changing of time.’\nতেওঁলোকৰ বিশ্বাস আছিল যে ৰাষ্ট্রৰ আইন চিৰন্তন নহয়, সেয়া সময়ত পৰিৱর্তিত হয়৷ এই পৰিৱর্তন আনিবলৈ নাগৰিকে ৰাষ্ট্রক বাধ্য কৰায়৷ আমাৰ দেশত বর্তমান চলি থকা নাগৰিকত্ব আইনৰ বিৰোধিতা আমি এই দৃষ্টিৰে লক্ষ্য কৰিলে নাগৰিকে কৰা প্রতিৰোধৰ তাৎপর্যৰ কথা বুজাত সহজ হ’ব৷\nAll Rights Reserved 2020 © The Janambhumi | Total visits : 22975337


শিক্ষাৰ আদিপাঠ গ্ৰহণ কৰা যোৰহাটৰ বাল্য ভৱনত মুখ্যমন্ত্ৰী, শৈশৱৰ কথা মনত পেলাই হৈ পৰিল আৱেগিক... - NEWS8 NorthEast\nHome/NE/শিক্ষাৰ আদিপাঠ গ্ৰহণ কৰা যোৰহাটৰ বাল্য ভৱনত মুখ্যমন্ত্ৰী, শৈশৱৰ কথা মনত পেলাই হৈ পৰিল আৱেগিক…\nশিক্ষাৰ আদিপাঠ গ্ৰহণ কৰা যোৰহাটৰ বাল্য ভৱনত মুখ্যমন্ত্ৰী, শৈশৱৰ কথা মনত পেলাই হৈ পৰিল আৱেগিক…\nশিক্ষাৰ আদিপাঠ গ্ৰহণ কৰা যোৰহাটৰ বাল্য ভৱনত বৃহস্পতিবাৰে উপস্থিত হয় মুখ্যমন্ত্ৰী হিমন্ত বিশ্ব শৰ্মা।\nমুখ্যমন্ত্ৰী ড০ হিমন্ত বিশ্ব শৰ্মাৰ আছে যোৰহাটৰ সৈতে এক বিশেষ সম্পৰ্ক।\n১৯৬৯ চনৰ ১ ফেব্ৰুৱাৰীত হিমন্ত বিশ্ব শৰ্মাৰ জন্ম হৈছিল যোৰহাটৰ মিছন হাস্পতালত। চাকৰি সূত্ৰে হিমন্ত বিশ্ব শৰ্মাৰ পিতৃ সেই সময়ত যোৰহাটত আছিল। যোৰহাট নগৰৰ জেবি ৰোডৰ দৰঙিচুকৰ এটি ভাড়াঘৰত আছিল হিমন্ত বিশ্ব শৰ্মাৰ পিতৃ-মাতৃ।\nসেই সময়ত পিতৃয়ে তেওঁক নাম লগাই দিছিল যোৰহাটৰ বাল্যভৱনত।\nমন্ত বিশ্ব শৰ্মাই ১৯৭২–৭৩ চনত যোৰহাটৰ বাল্যভৱনৰ নিম্ন আৰু উচ্চ শ্ৰেণীত আনুষ্ঠানিক শিক্ষাৰ আদিপাঠ আৰম্ভ কৰিছিল। যোৰহাটত থকা সময়ত কণমানি হিমন্ত বিশ্ব শৰ্মাক সমনীয়াসকলে মাতিছিল নিতুল বুলি।\nবৃহস্পতিবাৰে যোৰহাটৰ বাল্য ভৱনত উপস্থিত হৈ নষ্টালজিক হৈ পৰে মুখ্যমন্ত্ৰীগৰাকী।\nযোৰহাটৰ বাল্যভৱন বিদ্যালয় পৰিদৰ্শন কৰি শিক্ষক শিক্ষয়িত্ৰীসকলৰ লগত মত বিনিময় কৰে মুখ্যমন্ত্ৰীগৰাকীয়ে।\nনিজে পঢ়া বিদ্যালয়খনত উপস্থিত হৈ মুখ্যমন্ত্ৰী গৰাকীয়ে শৈশৱৰ কথা মনত পেলাই আৱেগিক হৈ পৰে৷\nপৰিদৰ্শন কালত শিক্ষা মন্ত্ৰী ডা: ৰনোজ পেগু, ৰাজহ মন্ত্ৰী যোগেন মোহন, কৃষি মন্ত্ৰী অতুল বৰা,ৰাজ্যসভাৰ সাংসদ কামাখ্যা প্ৰসাদ তাচা, যোৰহাট লোকসভা সমষ্টিৰ সাংসদ তপন কুমাৰ গগৈ, যোৰহাট বিধান সভা সমষ্টিৰ বিধায়ক হিতেন্দ্ৰ নাথ গোস্বামী, দেৰগাঁও বিধান সভা সমষ্টিৰ বিধায়ক ভবেন ভৰালী,টীয়ক সমষ্টিৰ বিধায়িকা ৰেনুপমা ৰাজখোৱা,যোৰহাট জিলাৰ উপায়ুক্ত অশোক কুমাৰ বৰ্মন, আৰক্ষী অধীক্ষক অংকুৰ জৈনৰ লগতে বহুকেইজন বিশিষ্ট ব্যক্তি উপস্থিত থাকে।\nমুখ্যমন্ত্ৰীগৰাকীয়ে সেই সময়ৰ ৰেজিষ্টাৰ বুকখন চাই তাত বিদ্যালয়খনলৈ এটি শুভেচ্ছা বাণীও লিখে।\nমুখ্যমন্ত্ৰীগৰাকীয়ে কয় যে, বাল্যভৱনৰ এটা বিশেষ সুনাম আছিল। ইয়াত অধ্যয়ন কৰাটো ছাত্ৰ-ছাত্ৰীসকলৰ বাবে গৌৰৱৰ কাৰণ আছিল। বিদ্যালয়খনৰ এটা বিশেষ পৰম্পৰা আছিল। মণ্টেছৰী শিক্ষা অসমৰ ভিতৰত যোৰহাট বাল্য ভৱনতে আৰম্ভ হৈছিল। মই ইয়াত মিড ডে মিল খাইছিলো ১৯৭২ চনত। বৰ্তমান এই মিড ডে মিল ব্যৱস্থাক সমগ্ৰ দেশে স্বীকৃতি দিছে।\nবাল্য ভৱনৰ উন্নয়নৰ বাবে প্ৰয়োজনীয় সকলো ব্যৱস্থা তেওঁৰ ভাতৃকেইগৰাকীৰ সৈতে মুখ্যমন্ত্ৰীগৰাকীৰ পৰিয়ালে কৰিব বুলি জানিবলৈ দিয়ে মুখ্যমন্ত্ৰী শৰ্মাই। কিয়নো মুখ্যমন্ত্ৰীগৰাকীৰ আটাইকেইজন ভাতৃয়ে অধ্যয়ন কৰিছিল বাল্যভৱনতে।\nআনহাতে, মুখ্যমন্ত্ৰীগৰাকীৰ পত্নী ৰিনিকি ভূঞা শৰ্মাই যোৰহাট বাল্য ভৱনৰ উন্নয়নৰ বাবে এক কোটি টকা আগবঢ়াব বুলি বিদ্যালয় কৰ্তৃপক্ষক জানিবলৈ দিয়ে মুখ্যমন্ত্ৰীগৰাকীয়ে।\nতৃতীয় পক্ষৰ সহায়ত নহয়, পৰেশ বৰুৱাৰ সৈতে নিজে কথা পাতিব মুখ্যমন্ত্ৰী হিমন্ত বিশ্ব শৰ্মাই…\nৰাজ্যসভাৰ নিৰ্বাচনৰ বাবে মনোনয়ন পত্ৰ দাখিল কৰিলে কেন্দ্ৰীয় মন্ত্ৰী সৰ্বানন্দ সোণোৱালে…\nৰাজ্যসভাৰ প্ৰাৰ্থী হিচাপে সৰ্বানন্দ সোণোৱালৰ নাম ঘোষণা বিজেপিৰ…\nঅসম টেবুল টেনিছ সন্থাৰ নতুন সভাপতি হিচাপে নিৰ্বাচিত মন্ত্ৰী পীয়ুষ হাজৰিকা\nআৰক্ষীৰ জালত জয়ন্ত কছাৰী আৰু কুশল কলিতাৰ অপহৰণ কাণ্ডৰ মাষ্টাৰ মাইণ্ড…\nটি-২০ বিশ্বকাপৰ বাবে মহেন্দ্ৰ সিং ধোনীক ভাৰতীয় দলৰ পৰামৰ্শদাতা হিচাপে নিযুক্তি\nনিমাতীঘাটৰ নাও দুৰ্ঘটনাঃ এজন যাত্ৰীৰ মৃত্যুৰ খবৰ…\nঐতিহাসিক! প্ৰথমবাৰৰ বাবে উচ্চতম ন্যায়ালয়ত একেলগে শপত ল’লে ৯গৰাকী ন্যায়াধীশে…\nAIUDF ৰ বিধায়ক ফনী তালুকদাৰ পদত্যাগ…\nজল সম্পদ বিভাগৰ কাৰ্যালয়ত মন্ত্ৰী পীয়ুষ হাজৰিকাৰ চাদেন ভিজিট, ১৪জন কৰ্মচাৰীৰ এদিনৰ দৰমহা কৰ্তন...\nটৰণ্টো আন্তঃৰাষ্ট্ৰীয় মহিলা চলচ্চিত্ৰ মহোৎসৱত আইমী বৰুৱালৈ শ্ৰেষ্ঠ অভিনেত্ৰীৰ সন্মান...\nআজি পবিত্ৰ জন্মাষ্টমী…\nবিগত এমাহত নিচাযুক্ত দ্ৰব্য জব্দ আৰু অপৰাধীক কৰায়ত্ত কৰাত কিমান সফল মহানগৰ আৰক্ষী?\nভাল খবৰঃ টকিঅ’ পেৰা অলিম্পিকত ভাৰতৰ ভাৱিনা পেটেলৰ ৰূপৰ পদক লাভ…\nক’ভিড ভেকচিন লোৱা ব্যক্তিয়ে ভ্ৰমণ কৰিব পাৰিব মেঘালয়ঃ কনৰাড চা‍ংমা\nশোকাৱহ! তীব্ৰবেগী বাহনৰ খুন্দাত থিতাতে নিহত অষ্টম শ্ৰেণীৰ ছাত্ৰ…\nমৃণাল শইকীয়াৰ পাছত এইবাৰ বিধায়ক আৱাসগৃহৰ পৰা চোৰে নিলে সুৰেণ ফুকনৰ চাইকেল\nমহানগৰীত নৃশংস ঘটনা, মদ খাবলৈ টকা নিদিয়াৰ বাবেই মদ-পেট্ৰ’ল ঢালি জ্বলাই দিলে এজনক…


কংগ্রেছৰ কথা মানুহে এতিয়া ভাবিবলৈ এৰি দিছে\nPublished on September 11, 2019 | News Source: সাক্ষাৎগ্রহণ : নীৰজাত মুখার্জী\nআপোনাৰ দৰে এজন জ্যেষ্ঠ আৰু নিষ্ঠাৱান কংগ্রেছ নেতাই আকস্মিকভাৱে দল ত্যাগ কৰা আৰু বিজেপিত যোগদান কৰাটো অসমৰ ৰাজনীতিৰ কাৰণে এক আশ্চর্যকৰ খবৰ৷ ইয়াৰ তাৎক্ষণিক কাৰণ কি আছিল বুলি যদি আপোনাক সোধোঁ, আপুনি কথাটো কিদৰে ব্যাখ্যা কৰিব বিচাৰিব?\nভুৱনেশ্বৰ কলিতা: সমগ্র বিষয়টো আৰু তাৎক্ষণিক কাৰণৰ বিষয়ে যদি ক’বলগীয়া হয় তেন্তে মূল কথাটো হ’ল– কাশ্মীৰৰ পৰা ৩৭০ অনুচেছদ প্রত্যাহাৰৰ যি সিদ্ধান্ত কেন্দ্রই গ্রহণ কৰিছিল তাকে লৈ দলৰ সৈতে মোৰ মত পার্থক্য হৈছিল৷ মই নিজে অনুচেছদ ৩৭০ প্রত্যাহাৰৰ পদক্ষেপক অতি আৱশ্যকীয় বুলি বিবেচনা কৰিছিলোঁ৷ যোৱা ৭০ বছৰে এই কাম কৰা হোৱা নাছিল৷ এতিয়া যিহেতু কেন্দ্রীয় চৰকাৰে সক্রিয়ভাৱে বিবেচনা কৰি এই কার্যকৰী পদক্ষেপ গ্রহণ কৰিছিল আৰু জম্মু-কাশ্মীৰ পুনৰ গঠন বিধেয়ক উত্থাপন কৰিছিল, মই বিচাৰিছিলোঁ যে আমাৰ দলেও ইয়াৰ সমর্থন কৰক৷ কিন্তু কংগ্রেছৰ ফালৰ পৰা কোনো ধৰণৰ মত বা সিদ্ধান্ত যেতিয়া শেষলৈকে অহা নাছিল তেতিয়া মই ৰাজ্য সভাৰ পৰা পদত্যাগ কৰিবলৈ বাধ্য হৈছিলোঁ৷ কাৰণ ৰাজ্য সভাত কংগ্রেছৰ সদস্য হিচাপে থাকি দলৰ সিদ্ধান্তৰ যিহেতু মই বিৰোধিতা কৰিব নোৱাৰোঁ সেইবাবে ৰাজ্য সভাৰ সাংসদৰ পদ ত্যাগ কৰি মই এই বিধেয়কৰ প্রতি সমর্থন ব্যক্ত কৰিছিলোঁ৷\nকিন্তু কেৱল এই কথাটোৰ বাবেই দল ত্যাগ কৰা বা বিজেপিত যোগদান কৰাটো প্রয়োজনীয় আছিল নেকি? আমি দেখিছোঁ যে কংগ্রেছতে থাকি দলৰ কেইবাজনো নেতাই কেন্দ্রৰ এই সিদ্ধান্তক সমর্থন জনাইছে৷\nভুৱনেশ্বৰ কলিতা: তেওঁলোকে দলৰ স্থিতিৰ বিৰোধ কৰিছে মই কৰাৰ পিছত৷ মই যেতিয়া এটা শক্তিশালী স্থিতি গ্রহণ কৰিলোঁ আৰু ৰাজ্য সভাৰ পৰাও পদত্যাগ কৰিলোঁ তেতিয়া কংগ্রেছৰ ভিতৰতে থাকিও অনেকে ৩৭০ অনুচেছদ প্রত্যাহাৰ সম্পর্কীয় কেন্দ্রৰ সিদ্ধান্তক সমর্থন কৰিলে আৰু কার্যতঃ দলৰ সিদ্ধান্তৰ বিৰুদ্ধে গ’ল৷ দলৰ সিদ্ধান্ত আছিল ৩৭০ অনুচেছদ প্রত্যাহাৰৰ বিৰোধিতা কৰা৷ দলে এতিয়াও সেই পুৰণি সিদ্ধান্ততে অটল আছে৷ মই ৰাজ্য সভাৰ পৰা পদত্যাগ কৰাৰ পাছতো এসপ্তাহ সময় বাট চাইছিলোঁ৷ কিন্তু দলে যেতিয়া বিষয়টো পর্যালোচনা নকৰিলে সেইবাবে মই বিজেপিত যোগদান কৰিলোঁ৷\nশেহতীয়াকৈ কংগ্রেছৰ এজন জ্যেষ্ঠ নেতা শশী থাৰুৰে কৰা এটা মন্তব্য আমাৰ চকুত পৰিছে৷ তেওঁ কৈছে যে কংগ্রেছে ৩৭০ অনুচেছদ প্রত্যাহাৰৰ পদ্ধতিটোৰহে বিৰোধ কৰিছিল আৰু সেয়া আজিও কৰে৷ এই ধৰণৰ দ্বিধাগ্রস্ততা এটা দলৰ ভিতৰত আছিল নেকি?\nভুৱনেশ্বৰ কলিতা: সেইটো নহয়, আৰম্ভণিতে দলৰ কোনো সিদ্ধান্তই নাছিল৷ সেইদিনা দহ বজালৈ মই অপেক্ষা কৰিছিলোঁ৷ ‘ফ্ল’ৰ’ত যিটো সিদ্ধান্ত ল’লে সেই সিদ্ধান্তই থাকিল৷ সেই সময়ত এই বিষয়ে কোনো আলোচনাই হোৱা নাছিল৷ আৰু তেনেকৈ চাবলৈ গ’লে ৩৭০ ধাৰাৰ বিষয়ত মোৰ মনত পৰা সময়ছোৱাত, অন্ততঃ যোৱা ১৫-২০ বছৰত কংগ্রেছৰ ৱর্কিং কমিটীত এই বিষয়ে আলোচনাই হোৱা নাই, সিদ্ধান্তৰ কথা বাদেই৷ এনেকুৱা এটা পৰিস্থিতিত সেইবাবে দলে কোনো সিদ্ধান্ত ল’ব পৰা নাছিল, ৱর্কিং কমিটীত যিটো সিদ্ধান্ত লোৱা হৈছিল সেয়াও বহুতে অমান্য কৰিছিল৷ গতিকে এনেকুৱা খেলিমেলি পৰিস্থিতিত এটা দলত থকা সম্ভৱ নহয়৷\nকাশ্মীৰ সম্পর্কত আপুনি এই ধৰণৰ স্থিতি আগতে লৈছিল নেকি? কাশ্মীৰক সম্পূর্ণৰূপে ভাৰতৰ অংগীভূত কৰিব লাগে– এই প্রস্তাৱ কেতিয়াবা উত্থাপন কৰিছিল নেকি?\nভুৱনেশ্বৰ কলিতা: আমি যেতিয়া কংগ্রেছলৈ আহিছিলোঁ তেতিয়া কংগ্রেছ দলৰ নেতৃত্বত আছিল ইন্দিৰা গান্ধী৷ ইন্দিৰা গান্ধী ডাঙৰীয়ানীয়ে কাশ্মীৰ বিষয়ত যথেষ্ট সক্রিয় পদক্ষেপ গ্রহণ কৰিছিল৷ কাশ্মীৰৰ ক্ষেত্রত আটাইতকৈ ডাঙৰ মতবিৰোধ আছিল যে এখন দেশ দুখন সংবিধান, দুখন পতাকা, দুজন প্রধানমন্ত্রী৷ যেতিয়া ৩৭০ অনুচেছদ কাশ্মীৰত বলৱৎ হৈছিল তেতিয়া কোৱা হৈছিল যে এইটো ‘ট্রেনজিশ্যনেল’৷ পৰৱর্তী পর্যায়ত ‘ইণ্ডিয়ান ইউনিয়ন’ হোৱালৈকে ৩৭০ অনুচেছদ আঁতৰি যাব আৰু কাশ্মীৰ ভাৰতৰ অবিচেছদ্য অংগ হিচাপে থাকি যাব৷ ইন্দিৰা গান্ধীয়ে এটাই কাম কৰিছিল যে তেওঁ দুজন প্রধানমন্ত্রীৰ ঠাইত এজন প্রধানমন্ত্রী কৰিছিল৷ অর্থাৎ কাশ্মীৰৰ মুৰববীজনক মুখ্যমন্ত্রী হিচাপে অভিহিত কৰা হৈছিল৷ পৰৱর্তী সময়ত তেওঁ আন ভালেমান পদক্ষেপো কাশ্মীৰ সম্পর্কে গ্রহণ কৰাৰ দিশে অগ্রসৰ হৈছিল, কিন্তু বিভিন্ন প্রভাৱত তেওঁৰ কাশ্মীৰ বিষয়ত যি গতিশীলতা আছিল সেয়া মন্থৰ হৈ গ’ল৷\nকংগ্রেছ ত্যাগৰ জৰিয়তে আপুনি দলটোৰ প্রতি অনাস্থা প্রকাশ কৰাই নহয়, বৰং দলটোৰ ভৱিষ্যতক লৈও প্রশ্ন চিহুৰ অৱতাৰণা কৰিলে৷ আপুনি ভাবে নেকি যে কংগ্রেছৰ ভৱিষ্যৎ এতিয়া বৰ উজ্জ্বল নহয়৷\nভুৱনেশ্বৰ কলিতা: কংগ্রেছৰ এতিয়াৰ যি অৱস্থা আৰু এতিয়া দলটো যিধৰণে পৰিচালিত হৈছে ই কোনো ধৰণৰ আশাৰ সঞ্চাৰ কৰিব পৰা নাই৷ দলৰ মাজতো কৰিব পৰা নাই, জনসাধাৰণৰ মাজতো কৰিব পৰা নাই৷ সেইবাবে কংগ্রেছ দলৰ কথা মানুহে লাহে লাহে ভাবিবলৈ এৰি দিছে৷ মই সর্বভাৰতীয় প্রেক্ষাপটত কথাটো কৈছোঁ৷ সেইবাবে জনসাধাৰণে এতিয়া বিভিন্ন ৰাজ্যত আঞ্চলিক বিকল্প বিচাৰিছে বা আঞ্চলিক বিকল্প বাছি লৈছে৷ অসমত যিহেতু এতিয়া শক্তিশালী আঞ্চলিক দল নাই, অগপ এক ধৰণে বিজেপিৰ লগত চামিল হৈছে, গতিকে কংগ্রেছৰ এটা সুবিধা অসমত আছিল৷ কিন্তু সেই সুবিধা লাহে লাহে হ্রাস পাই গৈছে৷ আৰু ৰাজনৈতিক ক্ষেত্রখনত কংগ্রেছৰ ভূমিকা লাহে লাহে কমি যাবলৈ আৰম্ভ কৰিছে৷ এই ধৰণে যদি ভূমিকা হ্রাস হৈ গৈ থাকে তেন্তে মই ক’বলগীয়া নাই, কংগ্রেছৰ লোকসকলেই ক’ব যে দলটোত আশাব্যঞ্জক পৰিস্থিতি বিৰাজ কৰা নাই৷\nনেতৃত্বহীনতাৰ প্রসংগটো এই ক্ষেত্রত কিমান প্রভাৱশালী? আপুনি পূর্বৰে পৰা নেতৃত্বৰ অভাৱ অনুভৱ কৰিছিল নেকি?\nভুৱনেশ্বৰ কলিতা: সমগ্র বিষয়টোত পর্যালোচনা আৰু দিশ নির্দেশনাৰ অভাৱ হৈ আছে৷ দলটো এতিয়া একধৰণৰ লক্ষ্যহীনতাৰ মাজেৰে চলি আছে, যাৰ বাবে এতিয়া কোনো ভূমিকাত অৱতীর্ণ হ’ব পৰা নাই৷ আনহাতে, আৰু এটা কথা হ’ল– ‘লিগেচি’ আৰু ‘ডাইনেষ্টী’ৰ মাজত কংগ্রেছত এটা বিভ্রান্তি আছে৷ গান্ধী, নেহৰুৰ ‘লিগেচি’ সমগ্র দেশে মানি ল’ব বা ই দেশত চলি থাকিব, কিন্তু ইয়াক ‘ডাইনেষ্টী’ বুলি ভুল কৰিলে অসুবিধা আছে৷ আমাৰ দেশৰ নায়ক গান্ধী, নেহৰুৰ যি লিগেচি সেই লিগেচিক যদি লিগেচি হিচাপে লৈ আগ নাবাঢ়ে আৰু সেই লিগেচিক ডাইনেষ্টীৰ লগত বিভ্রান্তিৰে সাঙুৰি চলিবলৈ যায় তেতিয়াহ’লে কিন্তু অন্যান্য দেশত বংশবাদী শাসনৰ যি অৱস্থা হৈছে সেয়া ভাৰততো হ’ব৷ কংগ্রেছৰ সন্মুখতো ই এতিয়া প্রত্যাহ্বান থিয় কৰাব৷ ইতিমধ্যে বহুলাংশে সেয়া হৈছেই৷ এই বিভ্রান্তি যদি চলি থাকে লাহে লাহে কংগ্রেছ দল নিঃশেষ হৈ যাব৷\nদলৰ এনে বিপর্যয় বা বিভ্রান্তিৰ সময়ত আপোনাৰ দৰে এজন জ্যেষ্ঠ আৰু অভিজ্ঞ নেতাৰ দলটোক এটা নির্দেশনা দিয়াৰ ক্ষেত্রত বা দলটোক এটা নতুন গতি দিয়াৰ ক্ষেত্রত নিশ্চয় পালন কৰিবলগীয়া কিছু দায়িত্ব আছিল৷ তাকে নকৰি দলৰ পৰা আঁতৰি অহাটো কিমানদূৰ যুক্তিসংগত বুলি আপুনি ভাবে?\nভুৱনেশ্বৰ কলিতা: মোৰ যিখন মঞ্চ দলত আছিল, তাত মই এইক্ষেত্রত যথেষ্ট চেষ্টা কৰিছিলোঁ৷ কিন্তু কংগ্রেছ দলৰ সবোর্চচ কমিটীখন হ’ল– ‘কংগ্রেছ ৱর্কিং কমিটী’৷ এই ৱর্কিং কমিটীত মই নাই৷ গতিকে দলৰ আঁচনি বা দলৰ নীতি সলনি কৰিবৰ কাৰণে মোৰ কোনো মঞ্চ নাই৷ মোৰ যি মঞ্চ– ‘পার্লিয়ামেণ্টৰী পার্টি’ত মতামত দিয়াৰ মোৰ যি সুবিধা সেয়া মই গ্রহণ কৰিছোঁ৷ তাত আনুষ্ঠানিক বা অনানুষ্ঠানিকভাৱে মই বক্তব্য প্রদান কৰিছিলোঁ৷ তাত কেতিয়াবা মোৰ মতৰ মিল বা অমিলো হৈছে৷ ধৰক মই যেতিয়া ৰাজ্য সভাৰ পৰা পদত্যাগ কৰিছিলোঁ তেতিয়াও দলৰ পৰা মই পদত্যাগ কৰা নাছিলোঁ৷ মোক ৱর্কিং কমিটীয়ে মোৰ স্থিতি সম্পর্কে প্রশ্ন কৰিব পাৰিলেহেঁতেন৷ কিন্তু ৱর্কিং কমিটীয়ে কোনো পদক্ষেপটো গ্রহণ নকৰিলে, আমাক নামাতিলে৷ গতিকে মোৰ ধাৰণা হ’ল যে কংগ্রেছ দলৰ বাবে হয়তো মই অপ্রাসংগিক হৈ গৈছোঁ আৰু মোৰ সন্মুখত যিটো পথ খোলা আছিল তাকেই গ্রহণ কৰিছোঁ৷\nঅসমৰ কংগ্রেছ নেতৃত্বই অভিযোগ কৰিছে যে আপুনি ক্ষমতাৰ লোভত বা অন্যান্য সা-সুবিধা লাভৰ আশাত বিজেপিলৈ গৈছে৷ এই অভিযোগৰ উত্তৰ আপুনি কিদৰে দিব?\nভুৱনেশ্বৰ কলিতা: ক্ষমতাৰ কাৰণে মই কংগ্রেছলৈও অহা নাছিলোঁ৷ মই যেতিয়া কংগ্রেছত যোগদান কৰিছিলোঁ তেতিয়া কংগ্রেছ দল ক্ষমতাত নাছিল৷ আটাইতকৈ বেয়া সময়ত আমি কংগ্রেছৰ সৈতে আছিলোঁ আৰু কংগ্রেছ দলটোক গঢ়ি তুলিছিলোঁ৷ এতিয়া যিসকল নেতা কংগ্রেছ দলত আছে, আমি সেই সময়ত ছাতিটো ধৰি থকা কাৰণেহে তেওঁলোক আহি ছাতিটোৰ ভিতৰত সোমাইছিল৷ আমি এমুঠিমান মানুহে দলটো গঢ়াৰ সময়ত এইসকল লোক নাছিল৷ কংগ্রেছ দললৈ অহাৰ সময়ত যিদৰে মই ক্ষমতা বিচাৰি অহা নাছিলোঁ একেদৰে কংগ্রেছ ত্যাগ কৰিও মই ক্ষমতা বিচৰা নাই৷ যিসকল লোকে এই অভিযোগ কৰিছে তেওঁলোকেহে ক্ষমতাক সোঁৱে-বাঁৱে উপভোগ কৰিছে৷ কংগ্রেছত মই কেতিয়াও কোনো পদবীৰ বাবে লালায়িত হোৱা নাছিলোঁ, মোৰ বংশ পৰিয়ালকো ক্ষমতাত অধিষ্ঠিত কৰিবলৈ উত্রাৱল হোৱা নাছিলোঁ৷\nমতাদর্শগত দিশৰ পৰা কংগ্রেছ-বিজেপিৰ মাজত যথেষ্ট পার্থক্য আছে৷ ইমান বছৰ সক্রিয়ভাৱে কংগ্রেছৰ সৈতে যুক্ত হৈ থকাৰ পাছত এই নতুন দলৰ আদর্শ গ্রহণ আপোনাৰ কাৰণে কিমান সহজ হ’ব?\nভুৱনেশ্বৰ কলিতা: আমাৰ বিভিন্ন ৰাজনৈতিক দলৰ মাজত অভ্যন্তৰীণ সংস্কাৰ সাধন যথেষ্ট হৈছে৷ গতিকে মতবাদৰ কথা যদি ক’বলৈ যাওঁ তেন্তে দেশসেৱাটোৱেই আটাইতকৈ ডাঙৰ মতবাদ হোৱা উচিত৷ কাৰণ যদি অভ্যন্তৰীণ মতবাদটোকে ধৰি থাকি দেশৰ কাৰণে পিঠি দিয়ে, তেতিয়া দেশ আগবাঢ়িব নোৱাৰে৷ দেশসেৱাৰ মতবাদৰ ক্ষেত্রত কংগ্রেছতকৈ বিজেপিত অধিক আগ্রহ আৰু অধিক সক্রিয়তা মই দেখিবলৈ পাইছোঁ৷ সেইবাবে মই বিজেপিৰ আদর্শৰ প্রতি অধিক আকর্ষিত হৈছোঁ৷\nপৰৱর্তী সময়ত আপোনাৰ সন্মুখলৈ আৰু কিছুমান প্রশ্ন আহিব– যেনে ধৰক কেবৰ প্রসংগ৷ কেব গৃহীত কৰিবলৈ বিজেপিয়ে পদক্ষেপ গ্রহণ কৰাৰ সময়ত আপুনি ইয়াৰ বিৰুদ্ধে সক্রিয় ভূমিকা লৈছিল৷ বিজেপিয়ে আজিও কেব গৃহীত কৰাৰ সিদ্ধান্তত এতিয়াও অটল আছে৷ আপুনি এই ক্ষেত্রত এতিয়া কেনে ভূমিকা ল’ব?\nভুৱনেশ্বৰ কলিতা: কেবৰ প্রসংগ এতিয়া নাই৷ কেবৰ যিখন বিধেয়ক, সেইখন গৃহীত নহ’ল আৰু ৰাজ্য সভাত কেবৰ বিষয়ে আলোচনাই নহ’ল৷ আনহাতে, বিজেপিয়ে নির্বাচনী ইস্তাহাৰত কেব গৃহীত কৰাৰ প্রসংগ সন্নিৱিষ্ট কৰি ভোটাৰৰ কাষলৈ গৈছিল আৰু ভোটাৰে ইয়াৰ সপক্ষে মতদান কৰিছিল৷ অর্থাৎ কেব গৃহীত কৰাৰ সপক্ষে অসমৰ ৰাইজে ভোটদান কৰি বিজেপিক জয়যুক্ত কৰিছে৷ আনহাতে, নির্বাচনৰ সময়ত মই বেছিভাগ ঠাইতে দেখিছিলোঁ যে কোনো ৰাজনৈতিক দল বা অন্যান্য জাতীয় সংগঠনে কিন্তু কেবক ৰাজনৈতিক ইছু্য হিচাপে লোৱা নাছিল৷ কিন্তু বিজেপিয়ে পোনপটীয়াকৈ কেবৰ কথা নির্বাচনী প্রচাৰত কৈছিল, ইস্তাহাৰত সন্নিৱিষ্ট কৰিছিল৷ তাৰ পাছতো ৰাইজে বিজেপিক সমর্থন দিছে৷ গতিকে বিষয়টো এতিয়াও বিচার্য হৈ আছে৷\nনাগৰিকপঞ্জী সম্পর্কে আপোনাৰ মতামত কি?\nভুৱনেশ্বৰ কলিতা: নাগৰিকপঞ্জী সম্পর্কে মোৰ ক’বলগীয়া এইটোৱেই যে কোনোৱে সন্তুষ্ট নহয়৷ গতিকে নাগৰিকপঞ্জীৰ ক্ষেত্রত হয়তো আৰু কিছু কাম কৰিবলগীয়া হ’ব৷ মই ভাবো এয়া আৰম্ভণিহে৷ আৰু সংস্কাৰ সাধনৰ প্রয়োজন হ’ব৷\nশেষত সোধোঁ– আপোনাৰ পৰৱর্তী পৰিকল্পনা কি? আপুনি কৈছে, আপোনাৰ কোনো পদবীৰ প্রতি লালসা নাই৷ কিন্তু ৰাজনৈতিক জীৱনটো সম্পর্কে আপোনাৰ নিশ্চয় কিছু পৰিকল্পনা আছে? সেই পৰিকল্পনা আপুনি কি ধৰণে যুগুত কৰিছে?\nভুৱনেশ্বৰ কলিতা: মই সদায় সমাজৰ কাম কৰি আহিছোঁ আৰু সমাজৰ কাম কৰি যাম৷ আৰু যিহেতু এটা দলত আছোঁ দলীয় কাম-কাজতো মই নিশ্চয় বৰঙনি আগবঢ়াম৷ বিশেষকৈ মই যিহেতু কেন্দ্রীয় ৰাজনীতিত আছোঁ– কেন্দ্রীয় ৰাজনীতিৰ ক্ষেত্রখন বহল, তাত সকলো মানুহৰে কাম কৰাৰ সুযোগ আছে, মোৰো ভালেমান কৰণীয় আছে৷ তদুপৰি প্রধানমন্ত্রী নৰেন্দ্র মোদীয়ে দেশৰ কাৰণে যিবোৰ ইতিবাচক পদক্ষেপ গ্রহণ কৰিছে সেইবোৰতো মই নিজকে যুক্ত কৰি পৰৱর্তী সময়ত আগবাঢ়ি যাম বুলি ঠিক কৰিছোঁ৷\nAll Rights Reserved 2020 © The Janambhumi | Total visits : 15556636


Monoquin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Monoquin ar byavahar, ppali, parshwakriya, upkaar, kriya-pratikriya aaru satarkatabani\nMonoquin ৰ মূল্য আৰু পেকৰ চাইজ - Monoquin Price and Pack Size in Assamese - Monoquin ar mulya aaru pakor size\nMonoquin की जानकारी\nMonoquin ৰ লাভ আৰু ব্যৱহাৰসমূহ- Monoquin Benefits & Uses in Assamese- Monoquin ar laabh aaru byavaharsamuh\nMonoquin ৰ পালি আৰু সেয়া কেনেদৰে ল'ব- Monoquin Dosage & How to Take in Assamese - Monoquin ar paali aaru xeya kenedore lobo\nMonoquin ৰ পাৰ্শ্চক্ৰিয়াসমূহ- Monoquin Side Effects in Assamese- Monoquin ar parshwakriyasamuh\nMonoquin সংক্ৰান্ত সতৰ্কতাবাণীসমূহ- Monoquin Related Warnings in Assamese- Monoquin xonkranta xatarkatabanisamuh\nঅইন দৰৱৰ সৈতে Monoquinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Monoquin with Other Drugs in Assamese- Oinor xoite Monoquin ar gurutor kriya-pratikriya\nMonoquin মতভেদসমূহ- Monoquin Contraindications in Assamese- Monoquin nishedhsamuh\nMonoquin ৰ বিষয়ে সততে সোধা প্ৰশ্নসমূহ- Frequently asked Questions about Monoquin in Assamese- Monoquin ar bikhoye satate xodha prashnasamuh\nখাদ্য আৰু মদৰ সৈতে Monoquin ক্ৰিয়া-প্ৰতিক্ৰিয়া- Monoquin Interactions with Food and Alcohol in Assamese- khadya aaru modor xoite Monoquin kriya-pratikriya\nMonoquin ৰ লাভ আৰু ব্যৱহাৰসমূহ - Monoquin Benefits & Uses in Assamese - Monoquin ar laabh aaru byavaharsamuh\nMonoquin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMonoquin ৰ পালি আৰু সেয়া কেনেদৰে ল'ব - Monoquin Dosage & How to Take in Assamese - Monoquin ar paali aaru xeya kenedore lobo\nMonoquin-ৰ উপাদানসমূহ - Monoquin Active Ingredients in Assamese - Monoquin-ar upadaansamuh\nMonoquin ৰ পাৰ্শ্চক্ৰিয়াসমূহ - Monoquin Side Effects in Assamese - Monoquin ar parshwakriyasamuh\nগৱেষণাৰ ভিত্তিত, Monoquin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nबहरापन translation missing: as.rare (और पढ़ें - सुनने में परेशानी के घरेलू उपाय)\nMonoquin সংক্ৰান্ত সতৰ্কতাবাণীসমূহ - Monoquin Related Warnings in Assamese - Monoquin xonkranta xatarkatabanisamuh\nMonoquin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMonoquinএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nMonoquin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMonoquin প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Monoquin কি প্ৰভাৱ দেখা গৈছে?\nMonoquin গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Monoquin কি প্ৰভাৱ দেখা গৈছে?\nMonoquin গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Monoquin ৰ কি প্ৰভাৱ দেখা গৈছে?\nMonoquinৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Monoquinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Monoquin with Other Drugs in Assamese - Oinor xoite Monoquin ar gurutor kriya-pratikriya\nMonoquin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMonoquin মতভেদসমূহ - Monoquin Contraindications in Assamese - Monoquin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Monoquin লোৱা অনুচিত যাতে -\nMonoquin ৰ বিষয়ে সততে সোধা প্ৰশ্নসমূহ - Frequently asked Questions about Monoquin in Assamese - Monoquin ar bikhoye satate xodha prashnasamuh\nএই Monoquin-এ অভ্য়াস বা নিচাৰ সৃষ্টি কৰে নেকি?\nনহয়, Monoquinয়ে অভ্যাসৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Monoquin লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Monoquin লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Monoquinৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Monoquin ক্ৰিয়া-প্ৰতিক্ৰিয়া - Monoquin Interactions with Food and Alcohol in Assamese - khadya aaru modor xoite Monoquin kriya-pratikriya\nখাদ্য আৰু Monoquinৰ ক্ৰিয়া-প্ৰতিক্ৰিয়া\nMonoquinৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Monoquinৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Monoquinৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nMonoquin ৰ অনুকল্প - Substitutes for Monoquin in Assamese\nআপুনি বা আপোনাৰ পৰিয়ালৰ কোনোবাই Monoquin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Monoquin ব্যৱহাৰ কৰিছিল নেকি?\nআপুনি কিমান পৰিমাণে Monoquin সেৱন কৰিছিল?\nআপুনি Monoquin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Monoquin সেৱন কৰে?


সংস্কৃতি, পৰিবৰ্তিত অসমীয়া সংস্কৃতি আৰু সংস্কৃতিৰ সংকট : ড° অঞ্জল বৰা - সাহিত্য ডট অৰ্গ\nসংস্কৃতি, পৰিবৰ্তিত অসমীয়া সংস্কৃতি আৰু সংস্কৃতিৰ সংকট : ড° অঞ্জল বৰা\nসংস্কৃতি কি, ইয়াৰ সংজ্ঞা আৰু স্বৰূপ সম্বন্ধে এটা সুস্পষ্ট ধাৰণা দিয়া কঠিন৷ অসমীয়া ভাষা-সাহিত্যৰ মাজতো এই শব্দটোৱে কেতিয়াৰ পৰা নিগাজীকৈ সোমাই পৰিল সেই বিষয়েও নিশ্চিতকৈ ক’ব নোৱাৰি৷ সংস্কৃতিৰ লগত সততে জৰিত হৈ থাকে এখন সমাজ আৰু সেই সমাজখনৰ অংগীভূত সদস্যৰূপে মানুহে আহৰণ কৰা জ্ঞান, বিশ্বাস, কলা, ৰীতি-নীতি, আচাৰ-ব্যৱহাৰ, উৎসৱ-অনুষ্ঠান, আইন-কানুন, নৈতিকতা, অভ্যাস আৰু অন্যান্য সামাজিক উপাদানসমূহ৷ মানুহৰ জীৱন-ধাৰণৰ পৰিৱৰ্তনৰ লগে লগে সংস্কৃতিৰ ধাৰণাৰো পৰিৱৰ্তন হৈ আহিছে৷ মানুহে আদিম অৱস্থাৰ পৰা সভ্য অৱস্থালৈ আহোঁতে সময়ৰ লগত খাপ খুৱাই জীৱন-যাপনৰ বাবে নিত্য নতুন আহিলা-পাতিৰ আশ্ৰয় ল’ব লগা হ’ল৷ ইয়াৰ বাবে মানুহে এক নতুন কৃত্ৰিম সাংস্কৃতিক পৰিৱেশৰো সৃষ্টি কৰি ল’ব লগা হ’ল৷ এটা সময়ত সেই সকলোবোৰেই মানৱ জীৱনৰ নিত্য ব্যৱহৃত সামগ্ৰীত পৰিণত হৈ পৰিল৷ গতিকে এই ফালৰ পৰা ক’ব পাৰি “যি বিলাকত প্ৰকৃতিৰ প্ৰেৰণা থাকিলেও কেৱল প্ৰাকৃতিক নিয়মত হোৱা নাই, কিন্তু মানুহে নিজৰ শৰীৰ আৰু মনৰ বিকাশৰ বাবে, সমাজৰ কল্যাণৰ অৰ্থে সৃষ্টি কৰি লৈছে আৰু মানি লৈ তাক বিকাশ সাধন কৰিছে সেয়ে হ’ল সংস্কৃতি (অসমীয়া লোক সংস্কৃতিৰ আভাস)৷” একেদৰে নৃতাত্বিক অৰ্থতো “মানুহে জন্মৰ পৰা মৃত্যুলৈকে ভৌগোলিক, সামাজিক আৰু অতিলৌকিক এই তিনিবিধ পৰিৱেশৰ মাজত বাস কৰিবলৈ সমাজৰ স্বীকৃতি লৈ যি কৰে, যেনেকৈ থাকে, যি অৱদান দিয়ে তাকে সংস্কৃতি আখ্যা দিব পাৰি (অসমীয়া লোক সংস্কৃতিৰ আভাস)৷” ইয়াৰ পৰা এটা কথা ক’ব পৰা যায় যে, সংস্কৃতি হ’ল মূলতঃ মানুহৰ জীৱন ধাৰণৰ এক সৎ, শৃংখলিত, আদৰ্শময় জীৱন প্ৰক্ৰিয়া৷\nঅসমীয়া ভাষাত এই ‘সংস্কৃতি’ শব্দৰ ব্যৱহাৰৰ আগতে ‘কৃষ্টি’ শব্দৰহে ব্যৱহাৰ হৈছিল৷ পিচলৈ পশ্চিমীয়া ‘কালচাৰ’ (Culture) শব্দৰ সমাৰ্থক হিচাপে ‘সংস্কৃতি’ শব্দটো বাংলা ভাষাৰ দুৱাৰ-দলি গৰকি সোমাই আহে যদিও অসমীয়া ভাষাত কৃষ্টি-সংস্কৃতি দুয়োটা শব্দৰে ব্যৱহাৰ লক্ষ্য কৰা দেখা যায়৷ কিন্তু শব্দ দুটাৰ মাজত এটা সুক্ষ্ম পাৰ্থক্য লক্ষ্য কৰা দেখা যায়৷ ডঃ নবীন চন্দ্ৰ শৰ্মাৰ মতে “একেটা ক্ৰিয়াৰ বাৰম্বাৰ আচৰণ বা আবৃত্তিক কৰ্ষণ বা কৃষ্টি আখ্যা দিব পাৰি; আৰু এই কৃষ্টিক সংস্কাৰ কৰি লোৱাটোৰ নামেই সংস্কৃতি৷” আনহাতে বিশ্বনাৰায়ন শাস্ত্ৰীৰ মতে “কৃষ্টি হ’ল এটা জাতিয়ে কৰা সকলো কামৰে সমষ্টি আৰু সংস্কৃতি হ’ল সেই জাতিৰ চিন্তা, কল্পনা আৰু কামৰ শ্ৰেষ্ঠ অংশখিনি৷ ইয়াৰ প্ৰভাৱ জাতিৰ মনত থাকি যায়৷ সেই প্ৰভাৱে জাতিৰ জাতীয় আদৰ্শ গঢ় দিয়ে, কামত অনুপ্ৰেৰণা দিয়ে৷” কিন্তু বাস্তৱ ক্ষেত্ৰত কৃষ্টি-সংস্কৃতিৰ এনে বিশাল ভাৱাৰ্থ সুদূৰ পাৰাহতে আছে বুলিব পাৰি৷ বৰ্তমান সন্ধিয়া জাকজমকতাৰে একোখন সাংস্কৃতিক অনুষ্ঠান পাতি তাত পৰিৱেশন কৰা কেইটামান গীত, নৃত্য, নাটক আদিকেই সামৰি কৃষ্টি-সংস্কৃতিৰ প্ৰচাৰ চলাই থকা হৈছে৷ চৰকাৰৰ সাংস্কৃতিক মন্ত্ৰণালয়ৰ দৰে একোটা বিভাগ আছে যদিও সম্প্ৰতি বঁটা প্ৰদান, দুই-এখন সংগীতানুষ্ঠান অনুষ্ঠিত কৰাৰ মাজতে তাৰ দায়িত্ব শেষ৷ আনহাতে বিশ্ববিদ্যালয়, মহাবিদ্যালয়সমূহতো একোটা সাংস্কৃতিক বিভাগ থাকে যদিও বছৰৰ মূৰত বিশ্ববিদ্যালয় সপ্তাহ, কলেজ সপ্তাহ আৰু যুৱ-মহোৎসৱৰ দৰে অনুষ্ঠান পাতি নিজৰ দায়িত্ব পালন কৰে৷ প্ৰকৃততে কোনো জাতীয় অনুষ্ঠানেই প্ৰকৃত সংস্কৃতি কি তাক বুজি উঠি ৰক্ষা কৰাৰ ক্ষেত্ৰত চিন্তা-চৰ্চা কৰা দেখা পোৱা নাযায়৷\nসংস্কৃতিৰ স্বৰূপ নিৰ্ণয়ৰ ক্ষেত্ৰত জ্যোতি প্ৰসাদে কিছু বাস্তৱ দৃষ্টিভংগিৰে চিন্তা-চৰ্চা কৰিছিল৷ তেওঁৰ মতে “আমি বাস্তৱিক জীৱনৰ সকলো আহিলাতে সৌন্দৰ্য প্ৰয়োগ কৰাৰ লগে লগে আমাৰ মন আৰু হৃদয়ৰ গুণতো সৌন্দৰ্য প্ৰয়োগ কৰোঁ৷ এই বাহিৰ আৰু ভিতৰ দুয়োৰে উৎকৰ্ষণ আৰু তাত সৌন্দৰ্য প্ৰয়োগ হ’লেই মানুহৰ সংস্কৃতিয়ে পূৰ্ণ ৰূপ পায়৷… এজন মানুহ যদি সুকুমাৰ কলাৰ সৃষ্টিত অভিনৱ সৌন্দৰ্য সৃষ্টি কৰিব পৰা হৈও, মানুহৰ সৈতে ব্যৱহাৰত আৰু সম্বন্ধত মানসিক গুণবোৰ প্ৰকাশ কৰিব নোৱাৰে তেন্তে সেই মানুহজনৰ সংস্কৃতি নিশ্চয় অসম্পূৰ্ণ বুলিব লাগিব৷” জ্যোতিপ্ৰসাদে সংস্কৃতিৰ দুটা দিশৰ কথা কৈছে৷ অন্তৰভাগ আৰু বৰ্হিভাগ৷ ইয়াৰে অন্তৰভাগত প্ৰকাশ পাই আধ্যাত্মিক উপলব্ধিৰ মানসিক উৎকৰ্ষতা৷ আনহাতে বৰ্হিভাগত প্ৰকাশ পাই বাস্তৱ জীৱনৰ চিন্তা আৰু কৰ্মৰাজি৷ বৰ্তমান আমাৰ সংস্কৃতি ৰক্ষাৰ বেলিকাও সততে আন্তঃসংস্কৃতিৰ অভাৱ লক্ষ্য কৰা দেখা যায়৷ যাৰ বাবে বহু সময়ত একোজন ব্যক্তি বা একোটা পৰিয়াল ঘৰ-দুৱাৰ, আচবাব, শিক্ষা-দীক্ষা আদি সকলো ফালৰ পৰাই সংস্কৃতিবান যেন লাগিলেও তেওঁৰ সানিধ্যলৈ যোৱাৰ পিছত বা তেওঁৰ লগত কথা পতাৰ পিছত দেখা যায় যে তেওঁৰ বাহ্যিক আৱৰণটোহে সংস্কৃতিৰ বৈশিষ্ট্যৰে ভৰা৷ ভিতৰখন অন্তঃসাৰশূন্য আৰু দুষ্কৃতিৰ কদৰ্যৰে ভৰা৷ আমি সাধাৰণ অৰ্থত সংস্কৃতিসম্পন্ন ব্যক্তি বুলি ক’লে যিজন ব্যক্তিক বুজো সেইজন ব্যক্তি প্ৰকৃততেই আভ্যন্তৰিণ সংস্কৃতিৰ সুষমাৰে ভৰা হ’ব লাগিব৷ খং, ক্ষোভ, দুখ, বেদনা, হতাশাৰ মুহূৰ্ততো আত্মনিয়ন্ত্ৰণৰ মাজেৰে নিজৰ মানৱীয় গুণখিনি আনৰ আগত প্ৰকাশ কৰিব পৰা ব্যক্তিজনকেই আমি সংস্কৃতিসম্পন্ন ব্যক্তি বুলিব পাৰোঁ৷ এইখিনিতে এটা কথা উল্লেখ কৰিব পাৰি যে যিদৰে সকলো সভ্য মানুহকে সংস্কৃতিসম্পন্ন বুলিব নোৱাৰি সেইদৰে সকলো সংস্কৃতিসম্পন্ন লোকেই সুসভ্য নহয়৷ মানসিক উৎকৰ্ষতাইহে একোজন মানুহক সভ্য আৰু সংস্কৃতিবান কৰি তুলিব পাৰে৷ বৰ্তমান সংস্কৃতিৰ ক্ষেত্ৰত দেখা দিয়া এই সমস্যাটোৱেই সংস্কৃতিৰ ভেটি ঠৰকবৰক কৰি তুলিছে৷ নিজৰ জাতি, ভাষা, সাহিত্য, উৎসৱ-অনুষ্ঠান, ৰীতি-নীতি আদিৰ প্ৰতি কোনো ধৰণৰ শ্ৰদ্ধা নথকাকৈ কেৱল ভোগবাদী মানসিকতাৰে সংস্কৃতি ৰক্ষাত আত্মনিয়োগ কৰা মানুহৰ সংখ্যা বৃদ্ধি পাব লাগিছে৷ যিটোৱে আমাৰ সংস্কৃতিৰ ক্ষেত্ৰত গভীৰ সংকটৰ সৃষ্টি কৰিছে৷\nএখন ৰাজ্যৰ সাংস্কৃতিক উপাদানসমূহ সংগ্ৰহালয়ত সংৰক্ষণ কৰি আমি নতুন প্ৰজন্মৰ বাবে ৰাখি থৈ যাব পাৰোঁ৷ কিন্তু আমি চিন্তা কৰিব লাগিব বাস্তৱ ক্ষেত্ৰত কি দৰে তাক পালন কৰি উঠি অহা প্ৰজন্মক পৰিচয় কৰি দিব পাৰোঁ৷ সংস্কৃতি ৰক্ষাৰ ক্ষেত্ৰত ডঃ ভুবনমোহন দাসে তেওঁৰ ‘অসমীয়া সংস্কৃতিৰ সংৰক্ষণ আৰু অন্যান্য’ নামৰ গ্ৰন্থত এটা লাখটকীয়া প্ৰশ্ন কৰিছে যে “অসমীয়া সংস্কৃতি জীৱন্ত অৱস্থাত ৰক্ষাৰ দায়িত্ব গাঁৱৰ মানুহৰ ওপৰতে ন্যস্ত নেকি?” সকলো সংস্কৃতিৰ কেন্দ্ৰবিন্দু হ’ল গাঁৱসমূহ৷ গাঁৱৰ সহজ-সৰল মানুহখিনিৰ মাজতে অধিকভাৱে জীপাল হৈ থাকে প্ৰতিটো উৎসৱ-অনুষ্ঠান, ৰীতি-নীতি আৰু বিভিন্ন লোক-সাংস্কৃতিক সমলসমূহ৷ কিন্তু বিভিন্ন কাৰণত মানুহ নগৰমুখি হোৱাৰে পৰা আভিজাত্যৰ দোহাই দি নগৰৰ বহু মানুহে সংস্কৃতি ৰক্ষাৰ ক্ষেত্ৰত এক ধৰণৰ লজ্জাবোধ অনুভৱ কৰে৷ যাৰ বাবে নগৰীয়া সংস্কৃতি বুলিও এক ধৰণৰ নতুন সংস্কৃতিয়ে গঢ় লৈ উঠা দেখা গৈছে৷ এনে নগৰীয়া সংস্কৃতিৰ নতুন ধ্যান-ধাৰণাই কেতিয়াবা সমাজত সংঘাত সৃষ্টি নকৰাকৈও থকা নাই৷ গাঁৱৰ পুৰণি সাংস্কৃতিক অভিব্যক্তিৰ মাজত বাস কৰা পুৰণি চাম মানুহ আৰু নতুন ধ্যান-ধাৰণাত ডাঙৰ-দীঘল হোৱা নতুন পুৰুষ (New Generation)ৰ মাজৰ এনে সংঘাতে কেতিয়াবা একোখন ঘৰ, একোটা পৰিয়ালৰ বহু বছৰীয়া সম্প্ৰীতিকো জোকাৰি যোৱা দেখা গৈছে৷ এটা কথা ঠিক যে, সংস্কৃতি হ’ল জীৱন যাপন প্ৰণালীৰ এক ধাৰা৷ মানুহৰ অভিজ্ঞতা, জ্ঞান, প্ৰয়োজন আদিয়েই সংস্কৃতিৰ জন্ম দিয়ে৷ এই ফালৰ পৰা নগৰীয়া সংস্কৃতিকো আমি ভুল বুলি একেষাৰে ক’ব নোৱাৰোঁ৷ জীৱন যাত্ৰাত আগুৱাই যাওঁতে অনেক লোকে অভিজ্ঞতাৰ পৰা অনেক নতুন নতুন সংস্কাৰ সঞ্চিত কৰে৷ এই সঞ্চিত সংস্কাৰ পুৰণিৰ লগত যোগ হয় আৰু কৌটিকলীয়া পুৰণি সংস্কৃতিয়ে নতুন ৰূপত আত্মপ্ৰকাশ কৰে৷ যি সংস্কৃতিয়ে নতুন অভিজ্ঞতা, জ্ঞান, সংস্কাৰ সামৰি ল’ব পাৰে সেই সংস্কৃতিয়েই সমাজত মহিয়ান হৈ থাকে৷ কিন্তু এই ক্ষেত্ৰত এটা কথা মানি ল’ব লাগিব যে, একো নোহোৱাৰ পৰা বা শূন্যৰ পৰা সংস্কৃতিৰ সৃষ্টি হ’ব নোৱাৰে৷ ইয়াৰ এটা ভেটি থাকিব লাগিবই লাগিব৷ অসমীয়া সংস্কৃতিৰো এটা নিজস্ব ভেটি আছে৷ গতিকে ইয়াক ৰক্ষা কৰা প্ৰতিজন অসমীয়াৰে পৱিত্ৰ কৰ্তব্য৷\nঅসমীয়া সংস্কৃতিৰ ক্ষেত্ৰত ক্ৰমে ক্ৰমে এক পৰিৱৰ্তনে গা কৰি উঠিছে৷ ১৮২৬ চনৰ ইয়াণ্ডাবু সন্ধিৰ পিছৰ পৰাই ইংৰাজৰ শাসন আৰু বাঙালী আমোলাসকলৰ চলন-ফুৰণ, আচাৰ-ব্যৱহাৰৰ প্ৰতি অন্ধ অনুকৰণে অসমীয়া সংস্কৃতিৰ ভেটি কঁপাই থৈ যায়৷ সংস্কৃতিৰ ক্ষেত্ৰত সততে এটা কথা ব্যৱহাৰ কৰা হয় ‘সংস্কৃতি পৰিৱৰ্তনশীল’৷ এই কথা ঠিক যে সময়ৰ পৰিৱৰ্তনৰ লগে লগে সংস্কৃতিৰ ধাৰণাৰো পৰিৱৰ্তন হয়৷ পূৰ্বতে মানুহ গাঁৱত বাস কৰিছিল৷ ক্ৰমে ক্ৰমে মানুহ নগৰমুখি হ’ল৷ নানান শিল্প-বাণিজ্যৰ প্ৰসাৰ বাঢ়িল৷ উদ্যোগৰ সৃষ্টি হ’ল৷ সংস্থাপনৰ কাৰণে মানুহে নিজৰ গাঁও এৰি নগৰত বাস কৰিবলৈ ধৰিলে৷ পৰিৱেশ-পৰিস্থিতিয়ে মানুহক এখন ঠাইৰ পৰা আন এখন ঠাইলৈ ঘূৰি ফুৰিবলৈ বাধ্য কৰিলে৷ লাহে লাহে প্ৰচলিত কিছুমান নিয়ম-নীতি, আচাৰ-ব্যৱহাৰ ধৰি ৰখা কঠিন হৈ পৰিল৷ কিন্তু সকলো পৰিস্থিতিগত কাৰণক স্বীকাৰ কৰিও আমাৰ কিছুমান আপুৰুগীয়া সাংস্কৃতিক অভিব্যক্তিক একেবাৰে দলিয়াই পেলাই সম্পূৰ্ণ নগৰমুখি হৈ পৰাটো একেবাৰে শুভলক্ষণ হ’ব নোৱাৰে৷ এই প্ৰসঙ্গত জ্যোতিপ্ৰসাদে এক সুস্পষ্ট মত আগবঢ়াইছে৷ তেওঁৰ মতে “সংস্কৃতিৰ গতিপথত দেশী-বিদেশী যিবোৰ সাংস্কৃতিক সম্পদ লগ পোৱা যায় সেইবোৰ গ্ৰহণ কৰোঁতে সদায় নিজৰ জাতীয় ৰূপত সজায় পৰাই ল’লেহে সংস্কৃতি গতিধৰ্মী হয়৷ এনে সংস্কৃতিৰ গতিধৰ্মিতাই ভৱিষ্যতৰ সংস্কৃতিৰো বাট মুকলি কৰি ৰখাৰ লগতে বাটটো বহল আৰু ওখও কৰে৷” গতিকে দেখা যায় ‘ভাবিকালৰ সংস্কৃতি’ বাঢ়নৰ বাট মুকলি কৰি ৰাখিবলৈ হ’লে দেশী-বিদেশী, অতীত-বৰ্তমান এই সকলো সাংস্কৃতিক সম্পদসমূহ গ্ৰহণ কৰিব পৰা বিপুলায়তন দৃষ্টিভংগী গ্ৰহণ কৰিব লাগিব৷ ইয়াকে কৰিবলৈ যাওঁতে আমি সাংস্কৃতিক অংগসমূহক পাহৰি থাকিলে নহ’ব৷ কাৰণ বাহিৰা সংস্কৃতিয়ে জীৱনটো সুচাৰুৰূপে চলাই নিয়াত সহায়হে কৰিব পাৰে, কিন্তু সেইটোৱে জাতিটোৰ ভেটি কেতিয়াও দৃঢ় কৰিব নোৱাৰে৷\nশেহতীয়াভাৱে অসমত উদ্যাপন কৰা কিছুমান অনুষ্ঠানকলৈ মানুহৰ মাজত মিশ্ৰিত প্ৰতিক্ৰিয়াৰ সৃষ্টি হৈছে৷ যিখন অসমৰ বটদ্ৰৱা, বৰপেটা, দৌল গোবিন্দ মন্দিৰ আদি স্থানত পৰম্পৰাগতভাৱে ফাকুৱা উৎসৱ উদ্যাপন কৰা হয়, সেইখন অসমতে ফাকুৱাৰ নামত উদ্যাপন কৰা হ’ল ৰেইন-ডেন্স আৰু বিলাহী-নৃত্যৰ দৰে অনুষ্ঠান৷ একেই ফাকুৱা, একেই আনন্দ অথচ উদ্যাপনৰ ভিন্নতাই বহুতো প্ৰশ্নৰ অৱতাৰণা কৰিছে৷ বৰ্ষা-নৃত্য বা বিলাহী-নৃত্যৰ যুক্তিযুক্ততাৰ বিষয়ে আলোচনা কৰাৰ সমান্তৰালভাৱে আমি বিচাৰ কৰিব লাগিব যে নতুন প্ৰজন্ম এনে অনুষ্ঠানৰ প্ৰতি কিয় আকৰ্ষিত হৈছে? কিয় নগৰীয়া জীৱনত ডাঙৰ দীঘল হোৱা যুৱক-যুৱতীসকলে পৰম্পৰাগতভাৱে উদ্যাপন কৰি অহা দৌল উৎসৱৰ দৰেই ফাকুৱা উৎসৱ উদ্যাপন কৰিব নোৱাৰিলে বা নিবিচাৰিলে? ইয়াৰ প্ৰধান কাৰণ যদিও পৰম্পৰা আৰু আধুনিকতাৰ মাজত থকা ব্যৱধান তথাপি এটা কথা স্বীকাৰ কৰিবই লাগিব যে নতুন প্ৰজন্মৰ উপযোগীকৈ আমিয়েই সংস্কৃতিৰ গতিধৰ্মিতা ৰক্ষা কৰাৰ চেষ্টা কৰা নাই৷ তাৰেই সুবিধা গ্ৰহণ কৰি মাটিৰ লগত সম্পৰ্ক নথকা কিছুমান ন ন বহিৰাগত সংস্কৃতি, নৃত্য-গীত-মাতে বৰপীৰা পাৰি বঢ়িছে আৰু নতুন প্ৰজন্মক আকৰ্ষিত কৰিছে৷ সময়ৰ পৰিবৰ্তনৰ লগত মিলাই পৰম্পৰাগত অনুষ্ঠানসমূহকো নতুন প্ৰজন্মৰ বাবে আকৰ্ষণীয় কৰি গঢ়ি তুলিব পৰাৰ ওপৰতে সংস্কৃতিৰ গতিধৰ্মিতা ৰক্ষা হয়৷ অসমত “বৰ্ষা-নৃত্য বা বিলাহী-নৃত্য”ৰ আয়োজকসকলে এনে অপসংস্কৃতিক কঢ়িয়াই অনাৰ সলনি অসমৰ পৰম্পৰাগত ‘হলী গীত’ৰ তালতে সকলো প্ৰজন্মৰ লোকেই অংশগ্ৰহণ কৰিব পৰাকৈ নগৰত এটা আটকধুনীয়া অনুষ্ঠানৰ আয়োজন কৰাটোহে অধিক বাস্তৱ পদক্ষেপ হ’ল হয়৷ এনে অনুষ্ঠানৰ মাধ্যমেৰে নতুন প্ৰজন্মই পৰম্পৰাগত দৌল উৎসৱৰ লগত চিনাকি হোৱাৰ লগতে মনৰ ইচ্ছা অনুসৰি আনন্দ কৰাৰো সুবিধা লাভ কৰিলে হয়৷ এনে গতিধৰ্মিতাইহে সংস্কৃতিক আহিব লগা সংকটৰ পৰা ৰক্ষা কৰি পুৰণি আৰু আধুনিকতাৰ মাজত এখন সেঁতুৰ সৃষ্টি কৰিব পাৰিব৷\nঅসমীয়া সংস্কৃতিলৈ সঘনাই অহা পৰিৱৰ্তনসমূহ গাঁও, নগৰ-চহৰ সকলোতে কম বেছি পৰিমাণে এতিয়া বিয়পি পৰিছে৷ অসমীয়া সংস্কৃতিৰ কথা ক’লেই আমাৰ মনলৈ প্ৰথমতেই ভুমুকি মাৰে জাতীয় উৎসৱ বিহুৱে৷ তিনিওটা বিহুক কেন্দ্ৰ কৰিয়েই অসমীয়া সমাজত প্ৰচলিত বিভিন্ন আচাৰ-ব্যৱহাৰ, নৃত্য-গীত, খাদ্যভ্যাস, সাজ-পাৰ আদিৰ মাজেৰেই অসমীয়া জাতিৰ এক নিজস্ব পৰিচয় বহন কৰি আছে৷ কিন্তু সময়ৰ পৰিৱৰ্তনৰ লগে লগে নগৰসমূহৰ দৰেই গাঁওসমূহটো বিহুক কেন্দ্ৰ কৰি গঢ়ি উঠা সেই পুৰণিৰ আৱেগ কিছু ম্লান পৰিছে৷ মানুহৰ ঘৰে ঘৰে হুঁচৰি গাই বিহুৰ বতৰত গৃহস্থক আৰ্শীবাদ দিয়া, গৰু বিহুৰ দিনা একেলগে নদীলৈ গৈ গৰুক নোৱাই-ধূঁৱাই মাহ হালধি ঘঁহি গা ধোৱা, মাঘৰ বিহুত মেজি, ভেলা ঘৰ সাঁজি ভোজভাত খোৱা, কাতি বিহুত তুলসীৰ তলত, পথাৰত চাকি দিয়া আদি কাৰ্যবোৰ প্ৰায়েই নোহোৱা হৈ পৰিছে৷ বিবাহ অনুষ্ঠানক কেন্দ্ৰ কৰি হোৱা আখৈতোলা, গাঁঠিয়ন খুন্দা, দৈয়ন দিয়া, সুৱাঁগুৰি তোলা আদি অনুস্থানসমূহ ক্ৰমে ক্ৰমে বিবাহ অনুষ্ঠানৰ পৰা নোহোৱা হৈ পৰিছে৷ ভিডিঅ’গেইম, কম্পিউটাৰ, কেব’লটিভি আদিয়ে জোনাকনিশা সন্ধিয়া আইতাৰ মুখৰ সাধু শুনা, সাধু কোৱা আদি প্ৰথাৰ প্ৰচলন কমাই আনিছে৷ ইয়াৰ উপৰিও সাজ-সজ্জা, খাৱন-শোৱন, আ-অলংকাৰ, খেল-ধেমালি, কেশবিন্যাস, প্ৰসাধন, সোধন-পোছন আদিৰ ক্ষেত্ৰতো নতুন নতুন বস্তুৱে চকুৰ চমক লগাবলৈ ধৰিলে৷ ইয়াৰ সৰহ ভাগকেই আমি সময়ৰ পৰিৱৰ্তনৰ ফলত গ্ৰহণ কৰিবলৈ বাধ্য হৈছোঁ যদিও বেছিভাগেই আকৌ আধুনিক অন্ধ নগৰীয়া আভিজাত্যৰ ফলটো সৃষ্টি নোহোৱাকৈ থকা নাই৷ যিবোৰ ক্ৰমে ক্ৰমে গাঁৱসমূহলৈ প্ৰসাৰিত হৈ গোটেই সংস্কৃতিৰ ভেটিটোকে কঁপাই তুলিছে৷\nঅসমীয়া সংস্কৃতিলৈ অহা এই সংকটৰ কাৰণ কেৱল নগৰীয়া সংস্কৃতিয়েই নহয়৷ সততে এটা অভিযোগ শুনা যায় যে, আধুনিক ভোগবাদত বিশ্বাসী যুৱকসকলে আধুনিকতাৰ নামত অসমীয়া সংস্কৃতি ৰক্ষা কৰিব নিবিচাৰে৷ কিন্তু বহু অসমীয়া সংস্কৃতি ক্ৰমে ক্ৰমে আমাৰ মাজৰ পৰা হেৰাই যোৱাৰ ক্ষেত্ৰত অন্যান্য কিছুমান কাৰকেও প্ৰভাৱ পেলাইছে৷ এই ক্ষেত্ৰত – প্ৰাকৃতিক পৰিৱেশ, নিৱনুৱা সমস্যা, ধাৰ্মিক গোড়ামী, শিক্ষানীতিৰ সময়সূচীৰ আসোৱাহ, জনসংখ্যাৰ বৃদ্ধি আৰু অৰ্থনৈতিক অস্থিৰতা আদিয়ে নতুন প্ৰজন্মক সংস্কৃতি ৰক্ষাৰ ক্ষেত্ৰত পৰোক্ষভাৱে বাধাৰ সৃষ্টি কৰিছে৷ প্ৰাকৃতিক পৰিৱেশৰ ভিতৰত ভৌগোলিক অৱস্থা, জলবায়ু, মাটি, উদ্ভিদ, জীৱজন্তু আদিৰে গঠিত পৰিবেশৰ কথা ক’ব পাৰি৷ বৰ্তমান অসমৰ বেছিভাগ ঠাইতে বাৰিষা হ’লে বানপানী হোৱাটো এটা বাৰ্ষিক উৎসৱত পৰিণত হৈছে৷ যাৰ ফলত উকা পথাৰে উদং ভঁৰালৰ সৃষ্টি কৰিছে৷ একেদৰে বহু ঠাইত আকৌ বানপানীৰ বিপৰীতে বৰষুণৰ অভাৱত খৰাঙৰ সৃষ্টি হৈছে৷ এনে ক্ষেত্ৰত ব’হাগ বিহুত বৰা, চকোৱা ধানেৰে পিঠা-জলপান তৈয়াৰ কৰা, মাঘবিহুত ভেলাঘৰ সাজি ভোজভাত খাই আনন্দ কৰা কাতি বিহুত অধিক শষ্য উৎপাদনৰ বাবে পথাৰত চাকি-বন্তি দিয়া আদি পৰম্পৰাসমূহ নিজে নিজে মেলানি মাগিছে৷ সংস্থাপনৰ স্বপ্ন আৰু নিবনুৱা সমস্যাই বৰ্তমান বহুটো যুৱক-যুৱতীক চহৰমুখী কৰি তুলিছে৷ সৰু-বৰ বিভিন্ন চাকৰিত নিয়োগ হৈ অতি দুখ-কষ্টৰ মাজেদি নিজৰ ঘৰখন পুহি থকা দেখা গৈছে৷ কেতিয়াবা দেখা যায়, এনে বহুটো যুৱক-যুৱতীয়ে গাঁৱৰ কোনো উৎসৱতে অংশ গ্ৰহণ কৰিবলৈ আহৰি নাপায়৷ মানসিক উদ্বিগ্নতাই এই যুৱক-যুৱতীসকলৰ মুখৰ পৰা স্বতঃস্ফুতভাৱে ওলাই আহিব বিচৰা আনন্দকণ যেন কাঢ়ি নিছে৷\nবৰ্তমান শিক্ষানীতিৰ সময়সূচীয়েও ছাত্ৰ-ছাত্ৰীসকলৰ ক্ষেত্ৰত সংস্কৃতি ৰক্ষাত বাধাৰ সৃষ্টি কৰিছে৷ বৰ্তমান গাঁও অঞ্চলৰ বেছিভাগ ছাত্ৰ-ছাত্ৰীয়েই উচ্চ শিক্ষাৰ বাবে চহৰৰ শিক্ষানুষ্ঠানত অধ্যয়ন কৰে৷ দেখা যায় যে, বন্ধৰ তালিকা প্ৰস্তুত আৰু পৰীক্ষা অনুষ্ঠিত কৰাৰ ক্ষেত্ৰত তালিকা প্ৰস্তুত কৰা ব্যক্তিসকলে অসমীয়া জাতিৰ সংস্কৃতিৰ কথা একেবাৰে নাভাবে৷ দেখা যায় ব’হাগ বিহুৰ এদিন বা দুদিনৰ পিছতে বহুটো পৰীক্ষা অনুষ্ঠিত কৰে৷ যাৰ ফলত ছাত্ৰ-ছাত্ৰীসকলে ঘৰলৈ যাব নোৱাৰে বা গ’লেও স্বতঃস্ফূৰ্তভাৱে আনন্দত মতলিয়া হ’ব নোৱাৰে৷ আনকি বৰ্তমান কাতি বিহুত বন্ধ পৰ্যন্ত দিয়া দেখা নাযায়৷ ইয়াৰ বিপৰীতে পূজাত দহ-বাৰ দিনৰ পৰা এমাহ পৰ্যন্ত বন্ধ দিয়া দেখা যায়৷ ইয়াৰ লগতে আধুনিক শিক্ষা ব্যৱস্থাৰ পাঠ্যক্ৰমেও ছাত্ৰ-ছাত্ৰীৰ মনত সাংস্কৃতিক প্ৰমূল্যবোধৰ সৃষ্টি কৰিব নোৱাৰাটোও মনকৰিবলগীয়া কথা৷ বৰ্তমান অসমীয়া সমাজত দলৈকে শিপাই যোৱা ধৰ্ম (প্ৰন্থা)ৰ গোড়ামিয়েও সংস্কৃতি ৰক্ষাৰ ক্ষেত্ৰত বাধাৰ সৃষ্টি কৰিছে৷ মহাপুৰুষ শংকৰদেৱৰ বৈষ্ণৱ ধৰ্ম আদৰ্শপ্ৰীয় এক শ্ৰেণীৰ বৈষ্ণৱে এক শৰণ ধৰ্মৰ দোহাই দি মাঘবিহুৰ সময়ত অগ্নিপূজা হোৱাৰ ভয়ত মেজি নজ্বলোৱা, গছপূজা হোৱাৰ ভয়ত তুলসীৰ তলত চাকি নিদিয়া, জীৱ হত্যা হোৱাৰ ভয়ত পথাৰত বন্তি নিদিয়া আদি কাৰ্যই বৰ্তমান দুয়োটা বিহুৰ ক্ষেত্ৰতে সংকীৰ্ণতাৰ পৰিচয় দিছে৷ যাৰ ফলত গাঁৱসমূহৰ এক বৃহৎ সংখ্যক মানুহৰ মাজত মাঘ আৰু কাতি বিহুৰ বহু পৰম্পৰা লাহে লাহে হেৰাই গৈছে৷ ইয়াৰ লগতে বৰ্তমান গাঁৱসমূহত দেখা দিয়া ৰাজনৈতিক অঁৰিয়া-অঁৰি আৰু নামঘৰ কেন্দ্ৰীক বিভেদসমূহেও ভাওনা অনুষ্ঠিত কৰাত অন্তৰাই হিচাপে দেখা দিছে৷ যিবোৰ এতিয়া আমাৰ চিনাকি গাঁৱৰ সহজলভ্য দৃশ্য হৈ পৰিছে৷\nএইদৰে মন কৰিলে দেখা যায় যে, বহুটো আনুষঙ্গিক কাৰণেই বৰ্তমান অসমীয়া সংস্কৃতিলৈ সংকট কঢ়িয়াই আনিছে৷ এনে ক্ষেত্ৰত আমি আত্ম-সমালোচনাৰে প্ৰতি ক্ষেত্ৰতে আহিব পৰা আসোঁৱাহসমূহ দূৰ কৰিবলৈ চেষ্টা কৰিলে নিশ্চয় আহিব বিচৰা সংকটসমূহ কিছু আঁতৰ হ’ব৷ অৱশ্যে ইয়াৰ বাবে লাগিব এটা সাংস্কৃতিক মন, অসমীয়া সংস্কৃতি জীয়াই ৰখাৰ দৃঢ় সংকল্প৷\n(ক) অসমীয়া লোক সংস্কৃতিৰ আভাস – ড. নবীন চন্দ্ৰ শৰ্মা৷\n(খ) অসমীয়া সংস্কৃতিৰ সংৰক্ষণ আৰু অন্যান্য – ড. ভুবনমোহন দাস৷\n(গ) কাৰ্পেটৰ পৰা ঘাঁহনিলৈ – প্ৰসেনজিৎ চৌধুৰী৷\n(ঘ) জ্যোতি মনীষা – ড. প্ৰহ্লাদ কুমাৰ বৰুৱা৷\n(ঙ) অসমীয়া সংস্কৃতি – ড. লীলা গগৈ, ড. হৰিপ্ৰসাদ নেওগ (সম্পাদিত)\n← খিৰিকী (উজ্জ্বল ফুকন)\n‘ভাইভা-ভ’চি’ত নকল আৰু চাহ অনা ফ্লাস্ক : ছাত্ৰাবাসৰ এডোখৰ (১৭) :: দিগন্ত যাদৱ শৰ্মা →\n‘অসমীয়া’ গঢ়া আৰু মাধ্যম (অৰুণজ্যোতি দাস)


Home AJOY LAL DUTTA CURRENT ISSUES অজয় লাল দত্ত সাম্প্ৰতিক প্ৰসংগ সাম্প্ৰতিক প্ৰসংগ\nxukhdukh.com June 15, 2015 AJOY LAL DUTTA, CURRENT ISSUES, অজয় লাল দত্ত, সাম্প্ৰতিক প্ৰসংগ,\nঅসম লোকসেৱা আয়োগৰ সংস্কাৰৰ দাবীঃ\nজাতীয় নেতাৰ ভূমিকা, প্ৰতিবাদ,\nৰাজ্যৰ অতি গুৰুত্বপূৰ্ণ প্ৰশাসনিক বিষয়াৰ পৰা পুলিচলৈ, আবকাৰীৰ পৰা খাদ্য পৰিদৰ্শকলৈ, চৰকাৰী কলেজ, প্ৰতিষ্ঠানৰ অধ্যাপক, মূৰব্বীৰ নিযুক্তিৰ বাবে পাৰদৰ্শী ব্যক্তিৰ সন্ধান কৰাৰ বাবে স্থাপিত হোৱা সাংবিধানিক সংস্থা অসম লোকসেৱা আয়োগ যে আজি নিকা হৈ থকা নাই সেইকথা ইতিমধ্যেই পোহৰলৈ আহিছে। বৰ্তমানৰ অধ্যক্ষ ৰাকেশ পালৰ কাৰ্যকালত হোৱা নিযুক্তিৰ ক্ষেত্ৰত ব্যাপক অনিয়ম আৰু স্বজন-তোষণ তথা বিত্তীয় কেলেংকাৰীৰ বাতৰিয়ে অসমৰ সংবাদ পত্ৰৰ শিৰোনাম দখল কৰাৰ উপৰিও কেইবালানি বিতৰ্কৰো সৃষ্টি কৰিছে। পাল ডাঙৰীয়াৰ সৈতে ফটো বিতৰ্কত সাঙোৰ খাই পৰা সদৌ অসম ছাত্ৰ সন্থাৰ উপদেষ্টা সমুজ্জ্বল ভট্টাচাৰ্যৰ স্থিতিক লৈও এতিয়া ৰাইজ সন্দিহান হৈ উঠিছে। যদিও এই বিতৰ্কৰ বাবে ভট্টাচাৰ্য ডাঙৰীয়াই বাতৰি কাকত স্পষ্টীকৰণৰ ৰূপত এখন চিঠি প্ৰেৰণ কৰিছে, কিন্তু সেই চিঠিৰে সেই ফটো প্ৰকাশ কৰি বিতৰ্কৰ সূত্ৰপাত কৰা হোমেন বৰগোহাঞি ডাঙৰীয়ালৈ তেওঁ প্ৰত্যাহ্বান জনাব পৰা নাই। এই বিষয়ক আঙুলি উঠোৱাৰ বাবে ভদ্ৰতাৰ সীমা চেৰাই নাযাবলৈ কৃষক মু্ক্তি সংগ্ৰাম সমিতিৰ উপদেষ্টা তথা গণ মু্ক্তি সংগ্ৰাম সমিতিৰ আহ্বায়ক অখিল গগৈকহে মৌখিক ভাৱে টিভিৰ পৰ্দাত সোঁৱৰাই দিয়া দেখিবলৈ পোৱা গৈছে। পিছে তেখেতে অসমৰ নৱ-প্ৰজন্মৰ আৰু ভৱিষ্যতৰ বাবে অতিশয় স্পৰ্শকাতৰ বিষয়টোত সৱল স্থিতি গ্ৰহণ কৰা দেখিবলৈ পোৱা নাই।\nচৌপাশে লোকসেৱা আয়োগৰ দুৰ্নীতিৰ বাতৰিয়ে তালফাল লগাই থকা সময়তো তেওঁৰ আঙুলিৰ ঠাৰত চলা সদৌ অসম ছাত্ৰ সন্থাই ভিজা মেকুৰীৰ স্থিতিহে গ্ৰহণ কৰাত মানুহৰ সন্দেহ যে অমূলক নহয়, তাকেহে প্ৰতিপন্ন কৰাৰ দিশে আগবাঢ়িছে। যদি কোনো কেলেংকাৰী হৈছে, তেন্তে উচ্চ ন্যায়ালয়ৰ অৱসৰপ্ৰাপ্ত ন্যায়াধীশৰ দ্বাৰা তদন্ত কৰোৱাৰ দৰে “তদন্ত ঘোষণাৰ ভেকোঁভাওনাৰ” সৰল দাবীৰ বাহিৰে উচ্চ পৰ্যায়ৰ চিবিআই জাতীয় তদন্তৰ বাবে ভট্ট ডাঙৰীয়াইও মত প্ৰকাশ কৰাৰ ক্ষেত্ৰত সীমাবদ্ধতা দেখুওৱা বুলি অভিযোগ উঠিছে। অসমৰ প্ৰায়বোৰ জলন্ত সমস্যাতে অসমৰ বন্ধ, অৱৰোধ, ধৰ্ণা, প্ৰতিবাদ, সমদলেৰে কঁপাই তোলা আছুৰ এনে ক্ষীণ স্বৰ সঁচাই আশ্চৰ্যজনক! তাৰ বিপৰীতে বিজেপি দলৰ যুৱ সংগঠনৰ ফালৰ পৰাহে এদিন অসম লোকসেৱা আয়োগৰ চৌহদ উত্তাল কৰা দেখা গ’ল। বাকীবোৰ জনজাতীয়, জনগোষ্ঠীয়, জাতীয় যুৱ, ছাত্ৰ সংগঠনবোৰৰ যেন চকুতেই পৰা নাই ধৰণৰ স্থিতিও বৰ হতাশজনক নহয়নে? সংবাদমেল পাতি নতুন নতুন তথ্য সংবাদ মাধ্যমক দি, বিষয়টোত ন্যায়ালয়ৰ হস্তক্ষেপ বিচৰা আচাম পাব্লিক ৱৰ্কছ আৰু আন তথ্য জনাৰ অধিকাৰৰ আইনৰ অধীনত তথ্য পোহৰলৈ অনা কৰ্মীৰ তথ্য আৰু প্ৰচেষ্টাই বিষয়টোক আগুৱাই লৈ গৈছে। ডঃ হিমন্ত বিশ্ব শৰ্মাই প্ৰথমে চ’ছিয়েল মেডিয়াত মাত মতাৰ পাছত ন্যায়ালয়লৈ যোৱাৰ কথা প্ৰকাশ কৰাৰ পাছত এদিন লোকসেৱা আয়োগৰ অফিচলৈ গৈ পৰামৰ্শদান কৰাৰ বাতৰিৰ পাছৰ স্থিতি স্পষ্ট নহয়। শেহতীয়াকৈ তেখেতে কংগ্ৰেছৰ ডুৱন্ত নাও ৰক্ষাৰ বাবে “মেট্ৰিক ফেইল কৰিও তিনিবাৰ মুখ্যমন্ত্ৰী” হোৱাৰ গৌৰৱৰ গৰাকী মুখ্যমন্ত্ৰীৰ সৈতে নিকট সম্পৰ্কলৈ উভতি যোৱাৰ স্থিতি ৰাজহুৱা হোৱাৰ লগে লগেই পৰবৰ্তী সময়ত শাসকৰ বুকুৰ কুটুম ৰাকেশ পালক লৈ কি স্থিতি লব সেই বিষয়টোও এক প্ৰশ্নবোধক হৈ পৰিছে। এনেকুৱা পৰিস্থিতিতে অসমৰ ৰাইজে এতিয়া কাৰ মুখলৈ চাব জাতীয় এটা প্ৰশ্নৰ উদ্ভৱ হয়।\nহয়, আপুনি অনুমান কৰাৰ দৰেই, তাৰ পাছতেই, অসম লোকসেৱা আয়োগৰ সংস্কাৰৰ দাবীয়ে আকৰ্ষণীয় ৰূপ পাবলৈ সক্ষম হ’ল যেতিয়া অখিল গগৈৰ নেতৃত্বত কৃষক মুক্তি, গণ মু্ক্তি সংগ্ৰাম আৰু ছাত্ৰ মুক্তিৰ সদস্যই গণতান্ত্ৰিক প্ৰতিবাদ কৰি খানাপাৰাৰ চৌহদ কঁপাই তুলিলে। সমুজ্বল ভট্টলৈ আঙুলি দেখুওৱাৰ দুঃসাহসৰ বাবেই ঠায়ে ঠায়ে অন্ধভক্ত সমৰ্থকৰ সৈতে ছাত্ৰ-মুক্তিৰ সংঘাত হোৱাৰ বাতৰিও পোৱা গ’ল। তথাপি প্ৰথম পৰ্যায়ৰ প্ৰতিবাদৰ অন্তত পুলিচৰ বেৰিকেড ভাঙিও লক্ষ্যস্থানত গৈ স্মাৰক পত্ৰ প্ৰদান কৰিলে এই তিনিওটা সংগঠনৰ সদস্য সকলে।\nকিন্তু এই স্মাৰক পত্ৰ গ্ৰহণ কৰাৰ পাছত ছাল ডাঠ শাসক সকলে জানো সেই দাবীৰ প্ৰতি কিবা সঁহাৰি দিলে। স্মাৰক পত্ৰবোৰক ডাষ্টবিনলৈ দলিয়াই দিয়াটোৱেই এই গণতন্ত্ৰৰ প্ৰহৰী সকলৰ স্বভাৱজাত অধিকাৰ হৈ উঠাৰ অভিযোগটোৱেই ইয়াতে প্ৰতিপন্ন হ'ল। অসমৰ জনজীৱন তথা প্ৰশাসন যন্ত্ৰৰ মেৰুদণ্ডস্বৰূপ বিষয়াবোৰৰ নিযুক্তি প্ৰক্ৰিয়াৰ স্পৰ্শকাতৰ বিষয়টোৰ ওপৰতো অসম চৰকাৰৰ গা-নলৰিল। তাৰ ফলতে আজিৰে পৰা অসম লোকসেৱা আয়োগৰ দ্বাৰা ৰাকেশ পালৰ অধ্যক্ষতাৰ কালত হোৱা নিযুক্তি প্ৰক্ৰিয়াবোৰৰ চিবিআই তদন্ত, অধ্যক্ষৰ অপসাৰণ আৰু আয়োগৰ আমূল সংস্কাৰৰ বাবে তপন লাল বৰুৱা কমিটিৰ পৰামৰ্শমতে পদক্ষেপ গ্ৰহণৰ বাবে দ্বিতীয় লানি আন্দোলনৰ কাৰ্যসূচী সংগঠনকেইটাই গ্ৰহণ কৰিছে।\nইফালে ৰাজ্য চৰকাৰে আই.এ.এছ বিষয়া এম.পি.বেজবৰুৱাৰ নেতৃত্বত এখন কমিটি পাতি দি কেন্দ্ৰীয় লোকসেৱা আয়োগৰ পৰা কিবা মডেল লব পাৰি নেকি তাক বিচাৰ কৰিবলৈ দিয়া বুলিও খবৰ প্ৰকাশ পাইছে। এই কমিটিয়ে লোকসেৱা আয়োগৰ সদস্য সকলৰ নিযুক্তিৰ বিষয়েও পৰামৰ্শৱলী দিব। কিন্তু বিগত চৈধ্য বছৰে তপন লাল বৰুৱাৰ ৫২দফীয়া পৰামৰ্শৱলীক ধোঁৱাচাঙত তুলি ৰখা এইখন চৰকাৰে আৰু তৃতীয় বিভাগ পোৱাৰ কেৰিয়াৰৰ সকলেও প্ৰথম শ্ৰেণীৰ চাকৰিত মকৰল হব নোৱাৰাৰ কথা নাই বুলি টুলুঙা কথা কোৱা মুখ্যমন্ত্ৰীৰ পৰা আমি সঁচাই কি আশা কৰিব পাৰিম? বেজবৰুৱা কমিটিৰ গঠনো, বতৰ ঠাণ্ডা হোৱালৈ বাট চোৱাৰ, সময় কিনাৰ ৰাজনৈতিক কাৰচাজি বুলি বুজিমনে, নে কিছুমান খেলিমেলি বিষয়ত চালিজাৰি চাবলৈ বুলি নিৰ্দেশ দিয়া একেজন মুখ্যমন্ত্ৰীৰ শুভবুদ্ধি উদয় হোৱা বুলি গণ্য কৰিম, সেয়াও এক প্ৰশ্ন হৈ উঠিছে।\nবিষয়টোত আমৰণ অনশনৰ কাৰ্যসূচী গ্ৰহণ কৰিবলৈ প্ৰশাসনৰ অনুমতি নোপোৱাৰ পৰিপ্ৰেক্ষিত কৃষক মু্ক্তি, ছাত্ৰ মু্ক্তি আৰু গণ-মু্ক্তি সংগ্ৰাম সমিতিয়ে তিনিদিনীয়া অনশনৰ কাৰ্যসূচী গ্ৰহণ কৰিছে। পিছে এই কাৰ্যসূচীকো বিফল কৰিবলৈ পুলিচ বাহিনীৰ প্ৰয়োগ কৰা হৈছে। মহানগৰীৰ বিভিন্ন স্থানত প্ৰতিবাদীকাৰী সকলক প্ৰতিৰোধ কৰিবলৈ শক্তি প্ৰয়োগৰ খবৰো টিভিত প্ৰচাৰ হৈছে। প্ৰকৃততে চিবিআই তদন্ত ঘোষণা, বিতৰ্কিত অধ্যক্ষ ৰাকেশ পালক বিদায় দিয়া আৰু আয়োগৰ আমূল সংস্কাৰৰ বাট মুকলি কৰাত গগৈ চৰকাৰৰ যে আচলতে কোনো স্থিতিৰ সলনি হোৱা নাই তাকেই এই শক্তি প্ৰয়োগেৰে শান্তিপূৰ্ণ গণতান্ত্ৰিক প্ৰতিবাদক মষিমূৰ কৰিবৰ বাবে কৰা চেষ্টাই প্ৰতীয়মান কৰিছে। অনশনৰ দৰে এটা শান্তিপূৰ্ণ গণতান্ত্ৰিক প্ৰতিবাদলৈ কিয় চৰকাৰ প্ৰশাসনে ভয় কৰিছে, সেয়াও এক ৰহস্যই নহয়নে? ভাৰতীয় সংবিধানে দিয়া এই প্ৰতিবাদৰ অধিকাৰো কি এইখন চৰকাৰে মানুহৰ পৰা হনন কৰিব খুজিছে?\nএই জটিল সময়ত অসমৰ সকলো জাতি-জনগোষ্ঠীৰ সচেতন ছাত্ৰ-ছাত্ৰী, যুৱক-যুৱতী, আবাল-বৃদ্ধ বনিতাই দল-মতৰ বেৰা নেওচিও অসমখন ক্ৰমাত চাকৰি কিনা দিন ডকাইতৰ হাতলৈ গুচি যোৱাৰ পৰা ৰক্ষা কৰাৰ গণতান্ত্ৰিক যুঁজত নমাৰ সময় আহি পৰিছে। ৰাজনৈতিক দল সমূহে বা আন জাতীয় সংগঠনক পেশা হিচাবে গ্ৰহণ কৰা নেতা জাতীয় মানুহবোৰে এই আয়োগক নিজা আঙুলিৰ তালত নচা পুতলা কৰি ৰাখিবলৈকে সদায়েই চেষ্টা কৰি আহিছে। সচেতন মানুহেই এই কথাবোৰৰ গুৰুত্ব বুজি ইয়াৰ বিৰোধিতা কৰিব লাগিব আৰু গণতান্ত্ৰিক প্ৰতিবাদৰ সৱল কণ্ঠৰে চৰকাৰখনক এই সমূহ নাৰ্যদাবী মানি লবলৈ বাধ্য কৰিব লাগিব। অসমৰ ধনী-দুখীয়া, সাধাৰণ ঘৰৰ মেধা সম্পন্ন সকলেও নিজৰ প্ৰতিভা প্ৰতিপন্ন কৰি দেশৰ-ৰাইজৰ সেৱাৰ বাবে নিকা প্ৰক্ৰিয়াৰে চাকৰি পোৱাৰ ব্যৱস্থা বাহাল হবই লাগিব। অন্যথা সাংবিধানিক সংস্থা সমূহৰ স্বকীয়তা আৰু স্বচ্ছতা এইদৰে লুণ্ঠিত হবলৈ এৰি দিলে সমাজৰ ভৱিষ্যত যে অন্ধাৰ হব, সেয়াও নিশ্চিত।\nTags # AJOY LAL DUTTA # CURRENT ISSUES # অজয় লাল দত্ত # সাম্প্ৰতিক প্ৰসংগ\nBy xukhdukh.com on June 15, 2015\nLabels: AJOY LAL DUTTA, CURRENT ISSUES, অজয় লাল দত্ত, সাম্প্ৰতিক প্ৰসংগ


শান্তি সুদূৰপৰাহত নহয় জম্মু-কাশ্মীৰত! গৃহ মন্ত্ৰণালয়ে দিলে সুখবৰ Prag News : Best Assamese News Channel, Latest Assam News Live Today , North East Breaking News\nশান্তি সুদূৰপৰাহত নহয় জম্মু-কাশ্মীৰত! গৃহ মন্ত্ৰণালয়ে দিলে সুখবৰ\nনতুন দিল্লী : সন্ত্ৰাসজৰ্জৰ জম্মু-কাশ্মীৰত শান্তি এতিয়া সুদূৰপৰাহত নহয়। জম্মু-কাশ্মীৰৰ সন্ত্ৰাসবাদৰ সমস্যা ক্ৰমাৎ নিয়ন্ত্ৰণলৈ অহাৰ ইংগিত পোৱা গৈছে। কেন্দ্ৰীয় শাসিত প্ৰদেশলৈ সলনি হোৱা জম্মু-কাশ্মীৰৰ বিভিন্ন স্পৰ্শকাতৰ অঞ্চল এতিয়া নিৰাপত্তা বিহিনীৰ অভেদ্য দুৰ্গত পৰিণত হৈছে। ইয়াৰ মাজতে জম্মু-কাশ্মীৰৰ পৰা আহিছে সুখবৰ।\nআৰু পঢ়িব পাৰিব : জঘন্য কাণ্ড : বলাৎকাৰীৰ হাতৰ পৰা সাৰি নগ’ল ৯০ বছৰীয়া বৃদ্ধাও\nকেন্দ্ৰীয় চৰকাৰে শেহতীয়াকৈ দিয়া তথ্য অনুসৰি ২০২০চনত কেন্দ্ৰীয়শাসিত প্ৰদেশখনত সন্ত্ৰাসবাদী কাৰ্যকলাপ পূৰ্বৰ বছৰৰ তুলনাত ৬৩.৯৩ শতাংশলৈ হ্ৰাস পাইছে। ২০১৯ চনৰ তুলনাত ২০২০চনৰ নৱেম্বৰ মাহলৈ এনে ঘটনা লক্ষ্যণীয়ভাৱে হ্ৰাস হোৱাৰ তথ্য প্ৰকাশ কৰিছে কেন্দ্ৰীয় গৃহ মন্ত্ৰণালয়ে।\nমন্ত্ৰণালয়ে লগতে দিয়া তথ্য অনুসৰি বিগত বছৰটোত সামৰিক বাহিনীৰ লোকৰ মৃত্যুৰ হাৰো ২৯.১১শতাংশলৈ হ্ৰাস পাইছে। যোৱা বছৰৰ ১৫ নৱেম্বৰলৈ অসামৰিক লোক তথা সাধাৰণ নাগৰিকৰ মৃত্যুৰ হাৰ হ্ৰাস পাইছে ১৪.২৮ শতাংশলৈ।


Search Result of Salt\nপৃথিৱীৰ এখন দেশ, য'ত অতিৰিক্ত নিমখ বিচাৰিলে পাব পাৰে শাস্তি\nভাৰতীয় লোকসকলৰ সোৱাদ বৃদ্ধি কৰিবলৈ খোৱা খাদ্যত অতিৰিক্ত ভাৱে নিমখ আৰু জালুকৰ গুড়ি যোগ কৰাটো এটা সাধাৰণ অভ্যাস\nকমকৈ নিমখ খালে হ'ব পাৰে দেহত এনেবোৰ বোৰ সমস্যা,জানিবলৈ পঢ়ক!\nকিন্তু বৰ্তমান সময়ত বহুতো লোকে নিমখ খোৱা কমাই দিছে,উচ্চ ৰক্ত চাপৰ ভয়ত নিমখ খোৱা কমাই দিছে যদি পঢ়ক এই বিশেষ লেখা।\nওজন হ্ৰাস হোৱাৰ লগতে শৰীৰৰ বিভিন্ন সমস্যা পৰা সকাহ দিব এইবিধ নিমখে\nইয়াক প্ৰধানকৈ ভাৰত, পাকিস্তান, বাংলাদেশ, নেপাল আদিত পোৱা যায়\nআপোনাৰ ব্যঞ্জনত নিমখৰ মাত্ৰা বেছি হৈছে নেকি! অৱলম্বন কৰক এই ৫ বিধ উপায়, অধিক সুস্বাদু হৈ পৰিব ব্যঞ্জন\nনিমখ খোৱাৰ ফলত শৰীৰৰ বহুটো অনিষ্ট হ'ব পাৰে\nHS results: Krishna Maheswari from Salt Brook Academy secures 1st rank in Commerce stream\nKrishna Maheswari from Salt Brook Academy of Dibrugarh secured the first position in Commerce stream of Higher Secondary (HS) final year examinations under Assam Higher Secondary Education Council (AHSEC) with 471 marks.\nRailways transported over 1342 wagons of sugar, 958 wagons of salt during lockdown\nExcess salt intake can cause heart attacks\nExcess salt can cause heart attacks\nGovt rubishes rumours of shortage of salt in country\nRubbishing rumours of shortage of salt in the country, the Union government on Friday said there has been no increase in prices of the commodity which is being sold at Rs 14-15 per kg in retail markets.\nAll Rights Reserved 2022 © The Janambhumi | Total visits : 71319880


১১ দিন খোজকাঢ়ি বিশ্বনাথ পালেহি বৰগাঙৰ শিশু; গৰুচুৰি চক্ৰই বিক্ৰী কৰিছিল শিশুটিক!\nMissing Boy Returns: ১১ দিন খোজকাঢ়ি বিশ্বনাথ পালেহি বৰগাঙৰ শিশু; গৰুচুৰি চক্ৰই বিক্ৰী কৰিছিল শিশুটিক!\nJune 23, 2022 2:22 pm\nবিশ্বনাথৰ বিহালীৰ পৰা নিৰুদ্দেশ হোৱা এগৰাকী ১৪ বছৰীয়া শিশু ১১ দিন ধৰি খোজকাঢ়ি বিশ্বনাথত উপস্থিত হৈ এক বিস্ফোৰক স্বীকাৰোক্তি প্ৰদান কৰিছে। ৰাজ্যত গৰু চুৰি চক্ৰই শিশু সৰবৰাহ কৰাৰ এক বিস্ফোৰক তথ্য পোহৰলৈ আহিছে।\nউল্লেখ্য যে যোৱা ১১ জুন তাৰিখে বিশ্বনাথৰ বিহালী সমষ্টিৰ বাৰগাং চাহ বাগিচাৰ এগৰাকী ১৪ বছৰীয়া যুৱকে নিজ পিতৃৰ সৈতে নিজৰ ঘৰৰ গৰু বিচাৰি পুৱা ছয় মান বজাত ওলাই আহিছিল।\nকিন্তু হঠাৎ শিশু গৰাকীৰ পিতৃৰ কিবা কাম থকাৰ বাবে নিজ পুত্ৰক গৰু বিচাৰিব দি পিতৃ উভতি আহে নিজ গৃহলৈ। তাৰ পিছৰে পৰা শিশু গৰাকী নিৰুদ্দেশ হৈ পৰে।\nলগতে পঢ়ক: Summer vacation বানৰ সংহাৰৰ পৰিপ্ৰেক্ষিতত ২৫ জুনৰ পৰা ২৫ জুলাইলৈ বিদ্যালয়ৰ গৰমৰ বন্ধ ঘোষণা শিক্ষামন্ত্ৰী ৰণোজ পেগুৰ\nপিতৃ মাতৃয়ে শিশু গৰাকীৰ সন্ধান বিচাৰি বিভিন্ন স্থানত খৱৰ কৰে যদিও শিশুগৰাকীৰ কোনো সন্ধান লাভ কৰিবলৈ সক্ষম নহ’ল। ফলত বিশ্বনাথ জিলা ভূঞা সমাজ আৰু আদিবাসী ছাত্ৰ সন্থাই শিশু গৰাকীৰ নিৰুদ্দেশ সন্দৰ্ভত বিহালী থনাৰ অন্তৰ্গত বৰগাং আৰক্ষী চকীত এক গোচৰ ৰুজু কৰিছিল।\nকিন্তু আৰক্ষীও শিশু গৰাকীৰ সম্ভেদ উলিয়াবলৈ সক্ষম হোৱা নাছিল।কিন্তু আজি হঠাৎ নিৰুদ্দেশ হোৱা শিশুটি আহি উপস্থিত হয় বিশ্বনাথত। শিশুটি বিশ্বনাথত উপস্থিত হোৱাৰ লগে লগে শিশুটিয়ে প্ৰদান কৰা এক বিস্ফোৰক স্বীকাৰোক্তিয়ে এতিয়া স্থানীয় সকলো লোকক চিন্তিত কৰি তুলিছে।\nশিশুটি হেনো ভোকে পিয়াহে ১১ দিন খোজকাঢ়ি খোজকাঢ়ি আজি উপস্থিত হৈছে বিশ্বনাথত। কেবল সিমানেই নহয়, শিশুটিকহেনো যোৱা ১১ জুন তাৰিখে নিজৰ গৰু বিচাৰি থকা সময়তে কোনো গৰু চোৰ চক্ৰই অস্ত্ৰ দেখুয়াই চুৰি গৰ ভৰ্তি গাড়ী এখনত বহুৱাই লৈ গৈছিল কোনো অজ্ঞাত স্থানলৈ। তাৰ পিছতে মইচিং নামৰ কোনো স্থানত গৰুচোৰ চক্ৰই শিশুটিক বিক্ৰী কৰি দিছিল। কিন্তু শিশুটিয়ে হেনো সেই নিশাই ১২ মান বজাত সেই স্থানত সকলো লোক শুই থকা সময়ত পলায়ন কৰিবলৈ সক্ষম হয়।\nলগতে পঢ়ক:Lancet study কোভিডত আক্ৰান্ত ৪৬ শতাংশ শিশুৱে দুমাহলৈ দেখুৱাই থাকে কোভিডৰ লক্ষণঃ লেঞ্চেটৰ অধ্যয়ন\nসেই পলায়ন কৰা দিনৰ পৰা সম্পূৰ্ণ এঘাৰ দিন শিশুটি খোজকাঢ়ি খোজকাঢ়ি বিশ্বনাথত উপস্থিত হবলৈ সক্ষম হৈছে। শিশুটি বিশ্বনাথৰ গলিয়াত আহি উপস্থিত হোৱাত স্থানীয় লোকে এই খবৰ প্ৰদান কৰে বিশ্বনাথ জিলা ভূঞা সমাজৰ এগৰাকী নেতাক। তাৰ পিছতে ভূঞা সমাজৰ নেতা গৰাকীয়ে শিশুটিৰ পিতৃ-মাতৃক এই খবৰ দিয়াৰ লগতে বৰগাং আৰক্ষী চকীতো খবৰটো প্ৰদান কৰে।\nইয়াৰ পিছতে বৰগাং আৰক্ষীৰ এটা দল বিশ্বনাথৰ গলিয়াত উপস্থিত হৈ শিশুটি উদ্ধাৰ কৰি লৈ যায় বৰগাঙলৈ। শিশুটি সুস্থ শৰীৰে বিশ্বনাথত উপস্থিত হোৱাত সকলো আনন্দিত হৈছে যদিও শিশুটিৰ স্বীকাৰোক্তিয়ে সকলোকে চিন্তিত কৰি তুলিছে। গৰু চোৰ চক্ৰই এতিয়া যদি শিশু সৰবৰাহ কৰাৰ কামতো লিপ্ত হয়, নিশ্চিত বাবে এই কথা সকলো লোকৰ বাবে এক ডাঙৰ চিন্তনীয় বিষয়।


হালধি : এবিধ বিস্ময়কৰ মছলা - Mahabahu.com\n- ডা০ ভূপেন শইকীয়া\n– ডা০ ভূপেন শইকীয়া |\nআন বহুতৰ দৰে হালধিৰ সোণোৱালী হালধীয়া ৰং মোৰো বৰ প্ৰিয় ৷ মোৰ স্মৃতিৰ মানস পটৰ এচোৱা সেই বৰণে আৱৰি ৰাখিছে ৷ পিছে আজি মই ৰঙৰ কথা নহয়, হালধিৰ গুণাৱলীৰ সৈতেহে আপোনালোকক পৰিচিত কৰাব খুজিছোঁ ৷ অসমীয়া জনজীৱনত হালধিৰ প্ৰয়োগ সকলোৱে দেখি অহা কেইটিমান হ’ল – ব’হাগ বিহুত গা ধুবলৈ মাটি মাহ আৰু কেঁচা হালধিৰ পিচা মিশ্ৰণ সানি লোৱা , অসমীয়া বিয়াত দৰা-কইনাক নোঁৱাবলৈ-ধুৱাবলৈ, মৃতকৰ সৎকাৰতো মাহ-হালধি সানি স্নান কৰোৱা, খুন্দা-খুন্দলি খালে কেঁচা হালধিৰ পিচি প্ৰলেপ দিয়া আদি ৷ ৷ অসমৰ বহু অঞ্চলত মৰা শ যদি ৰাতি ৰাখিবলগীয়া হলে শটো মাটিত শোৱাই চাৰিওফালে হালধিৰ গুড়িৰে বেৰি দিয়া হয়। তাৰ ফলত পোক-পৰুৱা নালাগে আৰু কোঠাটোত বেয়া গোন্ধ নোলায় !\nবহু হাজাৰ বছৰ আগৰ পৰাই আমাৰ দেশ ভাৰতবৰ্ষত নানান ৰোগৰ ঘৰুৱা আৰু আয়ুৰ্বেদিক চিকিৎসাত, সিদ্ধ আৰু য়ুনানী চিকিৎসাত হালধিৰ প্ৰয়োগ চলি আহিছে ৷ চীন দেশতো পৰম্পৰাগত চিকিৎসাত হালধিৰ প্ৰয়োগ চলি অহাৰ কথা জনা যায় ৷ ইউৰোপ মহাদেশত ১৩শতিকাৰ পৰা ব্যৱসায়ী সকলৰ যোগদি হালধিৰ প্ৰচলন আৰম্ভ হোৱা বুলি জনা যায় ৷\nবিশ্বত বছৰি ৮লাখ টন হালধিৰ উৎপাদন হয় ৷ তাৰে ৭৫শতাংশ ভাৰতে উৎপন্ন কৰে ৷ অৰ্থাৎ ভাৰত হ’ল হালধিৰ সৰ্ববৃহৎ উৎপাদনকাৰী দেশ ৷ বাংলাদেশ, পাকিস্তান, শ্ৰীলংকা, টাইৱান, চীন, ম্যানম্যাৰ, ইণ্ডোনেচিয়া আদি হ’ল আন হালধিৰ উৎপাদনকাৰী দেশ ৷ মধ্য আৰু দক্ষিণ আমেৰিকাতো ব্যৱসায়িক ভিত্তিত হালধিৰ খেতি হয় ৷ ভাৰতবৰ্ষ আৰু দক্ষিণ-পূব এচিয়া হ’ল হালধিৰ স্বাভাৱিক বসতি স্থল ৷ প্ৰাচীন কালৰ পৰাই সেই অঞ্চলৰ লোকে হালধিক এবিধ মছলাগুণযুক্ত খাদ্য আৰু বনৌষধি হিচাবে ব্যৱহাৰ কৰি আহিছে ৷ আমেৰিকাৰ খাদ্য আৰু ঔষধি বিভাগে হালধিক নিৰাপদ প্ৰাকৃতিক খাদ্যত মিহলাব পৰা ৰং বুলি স্বীকৃতি প্ৰদান কৰিছে ৷\nবহু হাজাৰ বছৰ আগৰ পৰাই আমাৰ দেশ ভাৰতবৰ্ষত নানান ৰোগৰ ঘৰুৱা আৰু আয়ুৰ্বেদিক চিকিৎসাত, সিদ্ধ আৰু য়ুনানী চিকিৎসাত হালধিৰ প্ৰয়োগ চলি আহিছে ৷ আমাৰ দেশত হালধি ব্যৱহাৰ কৰি নিম্নলিখিত ৰোগৰ চিকিৎসা কৰা হৈছিল -গাৰ বিষ,বাত বিষ, চৰ্দি, চৰ্মৰোগ, লিভাৰৰ অসুখ, বদহজমি,শ্বাসজনিত ৰোগ, ক্লান্ত-অৱসাদ দূৰ কৰিবলৈ ৷ চীন দেশতো পৰম্পৰাগত চিকিৎসাত হালধিৰ প্ৰয়োগ চলি অহাৰ কথা জনা যায় ৷ নেপালত পৰম্পৰাগত ৰোগ চিকিৎসাত হালধি ব্যৱহাৰ কৰা হয় ৷ দক্ষিণ আফ্ৰিকাত ভাতৰ বৰণ পীত বৰণৰ কৰিবলৈ হালধিৰ প্ৰয়োগ কৰা হয় ৷ পাৰসী, ইৰাণী, মৰক্কো, ভিয়েটনামী,ইণ্ডোনেচিয়া,থাইলেণ্ড- নিবাসী আদিৰ মাজত হালধিৰ ব্যৱহাৰ অতীজ কালৰ পৰা এৰাব নোৱৰা আছিল বুলি জনা যায় ৷\nদক্ষিণ ভাৰতৰ কেৰালা, মহাৰাষ্ট্ৰ, গোৱা, কোংকন আদি অঞ্চলত খাদ্যবস্তুৰ টোপোলা বান্ধিবলৈ হালধি গছৰ পাত ব্যৱহৃত হয় ৷ উত্তৰ ভাৰতৰ বহু অঞ্চলত বিবাহত কইনাৰ গাত হালধি ঘঁহা ‘হল্দি ৰচম’ আৰু পশ্চিম বংগত ‘গায়ে হলুধ’ প্ৰথাৰ প্ৰচলন চলি আহিছে ৷ তামিলনাডু,অন্ধ্ৰ, তেলেংগানা আদি ঠাইৰ বিবাহটো হালধি অপৰিহাৰ্য্য ৷ দূৰ্গাপূজাৰ নৱপত্ৰিকা বিধানতো হালধিৰ স্থান অপৰিহাৰ্য্য ৷\nখাদ্যৰ মছলা হিচাবে ব্যৱহাৰ কৰাৰ ওপৰিও হালধিক পুৰণিকালৰ পৰা কাপোৰত দিয়া ৰং হিচাবেও ব্যৱহাৰ কৰি অহা হৈছে ৷ বৌদ্ধ ভিক্ষুসকলে পৰিধান কৰা নিজ বস্ত্ৰত,বাংলাদেশী আৰু ভাৰতীয় কুটীৰ শিল্পীসকলে বনোৱা শাৰিত হালধিৰে প্ৰকৃতিক ৰং বুলোৱা হয় ৷\nএটা সময়ত কোনো পদাৰ্থৰ অম্লতা বা খাৰুৱা গুণ চিনাক্ত কৰিবলৈ হালধিৰে নিৰ্মিত কাগজ (Curcuma paper) ব্যৱহাৰ কৰা হৈছিল ৷ এচিড মাধ্যমত এনে কাকত হালধীয়া পৰে আৰু খাৰুৱা মাধ্যমত এনে কাকত ৰঙা-মূগা বৰণৰ হৈ পৰে ৷\nঅসমীয়াত হালধিৰ আন নাম হ’ল হৰিদ্ৰা ৷ বড়ো (হালদৈ), খাচী (চিনৰাই), কাৰ্বি (থাৰমিউ), ডিমাছা (শ্লুকদি), দেউৰী (আচিৰি), টাই (থাও-মিন), বাংলা (হলুদ),মৰাঠী(হলদ), ওৰিয়া(হলদি), গুজৰাটী (হলদাৰ),কানাড়া (অৰিচিনা), কাশ্মিৰী (লেডাৰ), পঞ্জাবী (হল্দি, হলদৰ,হৰধল), তামিল (মঞ্জল), তেলেগু (পাচুপু), উৰ্দূ (হল্দি) ৷ লেটিন নাম হ’ল- Curcuma loga linn, Domestica Valeton, Cucuma aromatic আৰু ইংৰাজী নাম হ’ল –Turmeric, Indian saffron ৷ ব’টানিকেল নাম হ’ল –Cucuma longa ৷ বংশ- Zingiberaceae (Ginger family) – আদা আৰু ইলাচী হ’ল এই একে বংশৰ ৷\nহালধি গছৰ বৰ্ণনা : – এজোপা হালধিৰ গছ ৩ৰ পৰা ৫ফুট ওখ হব পাৰে ৷ ২০ৰ পৰা ৩০ডিগ্ৰী চেলচিয়াচ তাপমান হ’ল ইয়াৰ বাবে উপযুক্ত বাতাবৰণ ৷ গছৰ শ্ৰীবৃদ্ধিৰ বাবে যথেষ্ট পানীৰ প্ৰয়োজন ৷ ৮৷ ১০মাহত গছ পূৰঠ হয় ৷ গছত পাতল হালধীয়া ফুল ফুলে ৷ মাটিৰ তলত আদাৰ নিচিনা থোপাথুপি শিপাৰ বিকাশ হয় ৷ এই শিপাৰ অংশ কাটি আন ঠাইত ৰুলে নতুন গছ হয় ৷ উপযুক্ত পৰিসৰ পালে টাবটো হালধি ৰোপন কৰিব পাৰি ৷ শিপা শুকুৱাই পিহিলে হালধি গুড়ি (পাউদাৰ) হয় ৷\nসেই তত্বসমূহ হ’ল ফাইটো-নিউট্ৰিয়েন্ট (কুৰকুমিন, ডিমিথস্কি-কুৰকুমিন, টিউমেৰন,\nটিউমেনৰল); ডায়েটেৰী ফাইবাৰ, ভিটামিন-বি ৬, ভিটামিন-এ, ভিটামিন-ডি,ভিটামিন-চি, ভিটামিন-এ, খনিজ (আইৰণ, মেংগানিজ, প’টেচিয়াম,ক’পাৰ,কেলচিয়াম,চ’ডিয়াম), প্ৰটিন ৷ ক’লেষ্টেৰল শূণ্য ৷ কেলৰিৰ পৰিমান ২৪ ৷ কুৰকুমিন (Curcumin ) হ’ল হালধিত থকা আটাইতকৈ লাগতিয়াল তত্ব ৷ হালধিৰ বৰণ ইয়েই কৰে ৷ হালধিৰ অনেক বৈশিষ্ট ইয়াৰ পৰাই আহিছে ৷\nহালধিৰ বিষয়ে গবেষকসকলে কি কয় ?\nপাঠকে শুনি হয়তো আচৰিত হব বিশ্বৰ বিভিন্ন ঠাইৰ পৰা ১০ হাজাৰৰো অধিক হালধিৰ ওপৰত গবেষণামূলক প্ৰৱন্ধ প্ৰকাশিত হৈছে ৷ নিবন্ধসমূহত থোৰতে হালধিৰ নিম্নলিখিত গুণৰ ওপৰত আলোচনা হৈছে : সংক্ৰমণৰোধক, মনৰ উদাসীনতা দূৰীকাৰক, বিষহাৰক, ক’লেষ্টৰল হ্ৰাস কৰোতা, মেদবহুলতা কমোৱা গুণযুক্ত, চৰ্মৰোগৰ উপকাৰী, কৰ্কট ৰোগ ৰোধক, বাত-বিনাশক, ডায়েবেটিজ নিয়ন্ত্ৰক, এন্টিক’এগুলেন্ট ক্ৰিয়া আদি ৷\nঅন্যান্য দৰবৰ সৈতে হব পৰা সংঘাত (Drug interaction ) – পেটৰ এচিডিটিৰ চিকিৎসাত সঘনে ব্যৱহৃত হোৱা দৰব (ৰেনিটিডিন, ফেমটিডিন,চিমেটিডিন, লেন্সপ্ৰাজল,অমিপ্ৰাজল); ডায়েবেটিজৰ দৰব; এন্টিক’এগুলেন্ট দৰব (এচপ্ৰিন,ক্লপিডগ্ৰিল, ৱাৰফেৰন) আদি দৰবৰ ব্যৱহাৰ কৰোতাসকলে হালধিৰ ব্যৱহাৰত সতৰ্ক হোৱা বাঞ্চনীয় ৷\n৫০০মিলিগ্ৰাম দিনটোত তিনিবাৰ অৰ্থাৎ এদিনত ১৫০০মিলিগ্ৰাম হ’ল উপযুক্ত আৰু নিৰাপদ মাত্ৰা ৷ অত্যধিক সেৱনৰ পৰা হব পৰা পাৰ্শ্বক্ৰিয়াসমূহ হ’ল -বমি, ওকালি, পেটৰ অসুখ,মূৰঘূৰণি ৷\n* উপকাৰিতাৰ দীঘলীয়া তালিকাখনলৈ লক্ষ্য কৰক : –\n• টাইপ-২ডায়েবেটিজ আৰু ইয়াৰ জটিলতাস্বৰূপে হব পৰা ৰেটিনোপেথি আৰু নিউৰোপেথি ৰোধকৰাৰ ক্ষমতাযুক্ত ৷ পৰীক্ষাগাৰত হালধিক ডায়েবেটিজৰ দৰব মেটফৰ্মিনকৈ শক্তিমন্ত দেখা গৈছে ৷\n• ক’লেষ্টেৰল নিয়ন্ত্ৰক- দেহৰ অপকাৰী ট্ৰাইগ্লিচাৰাইড আৰু হ্ৰাস কৰে ৷\n• মেদবহুলতা কমায় ৷\n• সংক্ৰমণৰোধক -এন্টিবেক্টেৰিয়েল, এন্টিভাইৰেল গুণযুক্ত ৷\n• ৰোগ প্ৰতিৰোধ ক্ষমতা বঢ়ায় ৷\n• স্মৃতিশক্তি বঢ়ায় ৷ এলঝেইমাৰৰ দৰে ৰোগৰ চিকিৎসাত উপযোগী ৷\n• পাৰকিনচনিজম আদি স্নায়ুৰোগ ৰোধ কৰে ৷\n• বাত বিষৰ উপশম ঘটায় ৷\n• শৰীৰত বয়সৰ ছাপ পৰিব নিদিয়ে ৷ ছাল সোতোৰা পৰা ৰোধ কৰে ৷\n• ছালৰ দাগ আতৰ কৰাত হালধিৰ প্ৰলেপ সহায়ক ৷\n• জুয়ে পুৰাৰ চিকিৎসাত উপযোগী ৷ জুয়ে পুৰাৰ চিকিৎসাত প্ৰলেপ হিচাবে প্ৰয়োগ প্ৰাচীনকালৰ পৰাই চলি আহিছে ৷ বাৰ্ণৰ গভীৰতা বেচি হলে ৩০০মিলিগ্ৰাম দিনে ৩বাৰকৈ খাব লাগিব ৷ Turmeric বা Curcumin 300 mg কেপচুল বজাৰত উপলদ্ধ ৷\n• শৰীৰৰ যিকোনো ঘাঁ হালধিৰ প্ৰয়োগে শুকুৱাত সহায় কৰে।\n• হালধি গাখীৰৰ লগত মিহলাই ৰাতিপুৱা খালে এলাৰ্জি ৰোগ আতৰোৱাত সহায় হয়।\n• ছালৰ বিভিন্ন ৰোগৰ (লুপাচ, চ’ৰিয়াচিচ,একজিমা) চিকিৎসাত ব্যৱহৃত হয় ৷\n• চকু ৰঙা পৰা অসুখ ( কনজাংটিভাইটিচ)ত হালধি পিহি নাইবা গুড়ি হালধি পানী মিহলাই পেষ্ট তৈয়াৰ কৰি পৰিষ্কাৰ কাপোৰত সানি লৈ চকুত মাজে মাজে লগাই থাকিলে সকাহ পোৱা যায় ৷\n• কেচা মাংসত হালধি সানি কেবাদিনলৈ ভালে ৰাখিব পাৰি, গোন্ধ নোলায় ৷\n• পিত্তত পাথৰ থকা লোকৰ বাবে হালধি অপকাৰী ৷ হালধিয়ে পিত্তৰ সংকোচন কৰাৰ ফলত পেট বিষ হব ৷\n• কিডনিৰ পাথৰ থাকিলেও হালধি বেচি খালে কেলচিয়াম অক্সালেট বৃদ্ধি হোৱাৰ ফলত পাথৰৰ আকাৰ বাঢ়িব পাৰে ৷\n• গৰ্ভৱতী মহিলাই অতিমাত্ৰাত হালধি সেৱন কৰিলে জৰায়ুৰ সংকোচন কৰাৰ ফলত গৰ্ভপাত হব পাৰে ৷\n• এন্টিক’এগুলেন্ট দৰব খাই থকা ৰোগীয়ে সতৰ্কতাৰ হালধি সেৱন কৰিব ৷\n* যি কোনো কাৰণত জণ্ডিচ হলে বহুতোলোকে হালধি খাবলৈ বাদ দিয়ে ৷ সেয়া অজ্ঞতা, এটি ভুল ধাৰণা ৷ লিভাৰৰ যি কোনো অসুখত হালধি উপযোগী ৷ কিন্তু পিত্তত আৰু কিডনিত পাথৰ হলে হালধি নাখাব ৷\n(ডা০ ভূপেন শইকীয়া, ডোহা, কাটাৰ)\nChildren of Afghanistan Maliha NOor As an Afghan, I call on the World Food Program #WFP to please do not implement a...


ঘটনাৰ পিছতে লণ্ডনলৈ উৰা মৰা তুলিৰাম ৰংহাঙৰ সংবাদমেল! নিহতৰ পৰিয়াললৈ ৫ লাখকৈ টকা\nঘটনাৰ পিছতে লণ্ডনলৈ উৰা মৰা তুলিৰাম ৰংহাঙৰ সংবাদমেল! নিহতৰ পৰিয়াললৈ ৫ লাখকৈ টকাৰ অৰ্থসাহায্য\nডকমকা কাণ্ডক লৈ তুলিৰাম ৰংহাঙৰ সংবাদমেল। আজি ডিফুত।\nনিজৰ ঠাইত গোটেই ৰাজ্যৰ অন্তৰাত্মা কঁপাব পৰা এটা অমানৱীয় ঘটনা সংঘটিত হোৱাৰ সময়ত কাৰ্বি আংলং স্বায়ত্ত শাসিত পৰিষদৰ মুখ্য কাৰ্য্যবাহী তুলিৰাম ৰংহাং ক’ত আছে? কংগ্ৰেছে কালি অভিযোগ কৰিছিল যে ঘটনাৰ পিছদিনাই কাৰ্বি আংলং স্বায়ত্ত শাসিত পৰিষদৰ মুৰব্বীজন লণ্ডনলৈ ব্যক্তিগত স্বাৰ্থত উৰা মাৰিছিল। পৰিষদৰ মুখ্য কাৰ্য্যবাহীজনৰ এনে অনুভূতিহীনতাৰ ছ’চিয়েল মিডিয়াটো বিৰূপ প্ৰতিক্ৰিয়া দেখিবলৈ পোৱা যায়।\nঅভিযোগ মতে, মুখ্য কাৰ্য্যবাহীজন তেওঁৰ পুত্ৰৰ এডমিশ্যনৰ বাবে লণ্ডনলৈ গৈছিল। এনে পৰিপ্ৰেক্ষিতত ১১ জুনত কাৰ্বি আংলং স্বায়ত্ত শাসিত পৰিষদৰ হৈ আন আন সদস্যই এখন সংবাদমেল অনুষ্ঠিত কৰি ডকমকা কাণ্ডক তীব্ৰ ভাষাৰে গৰিহণা দিয়াৰ লগতে নিহত দুয়োজনৰ পৰিয়াললৈ ৫ লাখকৈ টকাৰ অৰ্থ সাহায্য আগ বঢ়োৱাৰ কথা ঘোষণা কৰে।\nলগতে দুয়োজন দুৰ্ভগীয়া নিহত যুৱকৰ আৱক্ষ মূৰ্তি ঘটনাস্থলীত নিৰ্মাণ কৰাৰ কথাও ঘোষণা কৰে। সংবাদমেল সম্বোধন কৰা কাৰ্বি পৰিষদৰ সদস্যসকলে তুলিৰাম ৰংহাঙৰ নিৰ্দেশমতে এই সিদ্ধান্ত লোৱা বুলি জানিবলৈ দিছিল।\nআনহাতে আজি অলপ সময়ৰ পূৰ্বে তুলিৰাম ৰংহাঙে আকৌ সংবাদমেল দি একেখিনি কথাকে দোহাৰে।\nউল্লেখযোগ্য যে উন্মত্ত লোকৰ দ্বাৰা নীলোৎপল দাস আৰু অভিজিত নাথৰ হত্যাৰ নিদাৰুণ ঘটনাটোৰ পিছতে কাৰ্বি আংলং স্বায়ত্ত শাসিত পৰিষদৰ মুখ্য কাৰ্য্যবাহী তুলিৰাম ৰংহাঙে নিজৰ সন্তানৰ এডমিশ্যনৰ বাবে লণ্ডনলৈ উৰা মৰাক গৰিহণা দিয়া দেখা গৈছে ছ’চিয়েল মিডিয়াত।\nৰংহাঙে টুইটাৰত ঘটনাটোৰ বাবে দুখ প্ৰকাশ আৰু সমবেদনা জ্ঞাপন কৰি আছে যদিও ব্যক্তিগত স্বাৰ্থক অগ্ৰাধিকাৰ দি প্ৰশাসনিক মুৰব্বী হিচাপে থকা গুৰুদায়িত্বক অৱহেলা কৰা বুলি অভিযোগ উঠিছে।\nকাৰ্বি সাহিত্য সভাৰ শোক প্ৰকাশ :\nআনহাতে কাৰ্বি সাহিত্য সভায়ো বিষয়টোত নিজৰ তৰফৰ পৰা শোক প্ৰকাশ কৰাৰ লগতে ডকমকা কাণ্ডই সমগ্ৰ কাৰ্বি আংলংবাসীক মৰ্মাহত কৰিছে তথা বিশ্ববাসীৰ ওচৰত লজ্জিত কৰিছে কয়। সভাৰ সাধাৰণ সম্পাদক কামচিং হাঞ্চেই এই মন্তব্য কৰে। সভাই ডকমকাৰ ঘটনাৰ দোষীক কঠোৰ শাস্তিৰ দাবীও তোলে।\nহাঞ্চেই কেইজনমান অন্ধবিশ্বাসী, নিষ্ঠুৰ লোকৰ বাবে সকলো কাৰ্বিক জগৰীয়া নকৰিবলৈও আহ্বান জনায়। তেওঁ লগতে কয় যে কাৰ্বি আংলঙলৈ আহিবলৈ কাৰো অনুমতি ল’ব নালাগে। ছচিয়েল মিডিয়াৰ মজিয়াত চলি থকা অপপ্ৰচাৰ আৰু আতংকৰ বাবেই এই দুৰ্ভাগ্যজনক ঘটনাটো সংঘটিত হ’ল বুলি কয়। ৰাজ্যৰ বিভিন্ন ঠাইত থকা কাৰ্বি আংলঙৰ ছাত্ৰ-ছাত্ৰী বা যিকোনো কাৰ্বি লোকক এই ঘটনাৰে জড়িত নকৰিবলৈ আহ্বান জনায় হাঞ্চেই।


অসম সাহিত্য সভা - অসমীয়া ৱিকিপিডিয়া\n(Axom Xahitya Xabhaৰ পৰা পুনঃনিৰ্দেশিত)\nঅসমীয়া ভাষা, সাহিত্য আৰু সংস্কৃতিৰ সৰ্বাংগীণ উন্নতি\nচন্দ্ৰকান্ত সন্দিকৈ ভৱন, যোৰহাট, অসম\nঅসম সাহিত্য সভাৰ জন্ম ১৯১৭ চনত অসমীয়া ভাষা-সংস্কৃতিৰ বিকাশ আৰু প্ৰসাৰৰ উদ্দেশ্যে হয়। বৰ্তমানে অসম আৰু বাহিৰৰ ঠাইত ইয়াৰ হাজাৰৰো অধিক শাখা আছে। ইয়াৰ প্ৰধান কাৰ্য্যালয় যোৰহাটৰ চন্দ্ৰকান্ত সন্দিকৈ ভৱনত অৱস্থিত। ১৯১৭ চনৰ ডিচেম্বৰত শিৱসাগৰ জিলাত অসম সাহিত্য সভাৰ প্ৰথমখন অধিবেশন অনুষ্ঠিত হৈছিল আৰু ইয়াত সভাপতিত্ব কৰিছিল পদ্মনাথ গোহাঞিবৰুৱাই। শৰৎচন্দ্ৰ গোস্বামী অসম সাহিত্য সভাৰ প্ৰতিষ্ঠাপক সম্পাদক আছিল, ১৯২০ চনৰ পৰা ১৯২৭ চনলৈকে তেখেতে সম্পাদকৰ পদত অধিষ্ঠিত আছিল।\n1 অসম সাহিত্য সভাৰ ইতিহাস\n3 অসম সাহিত্য সভা পত্ৰিকা\n4 অসম সাহিত্য সভাৰ প্ৰতীক চিহ্ন\n5 সাহিত্য সভাৰ আদৰণি গীত\n6 অসম সাহিত্য সভাৰ সভাপতিসকল\nঅসম সাহিত্য সভাৰ ইতিহাস[সম্পাদনা কৰক]\nএই প্ৰবন্ধৰ বিষয়ে বিতংভাৱে জানিবৰ বাবে, অসমীয়া ভাষা উন্নতি সাধিনী সভা চাওক।\nঊনৈছ শতিকাৰ শেষৰফালে কলিকতাত পঢ়ি থকা অসমীয়া ছাত্ৰসকলে অসমীয়া সাহিত্যক বিশ্বদৰবাৰত প্ৰতিষ্ঠা কৰিবলৈ দেহেকেহে খাটিছিল। অসমত আন ভাষাৰ আগ্ৰাসন ৰোধ কৰিবলৈ আৰু অসমীয়া ভাষা-সাহিত্যৰ উন্নতিৰ কথা মনত ৰাখিয়েই তেওঁলোকে ১৮৮৮ চনৰ ২৫ আগষ্টত "অসমীয়া ভাষা উন্নতি সাধিনী সভা" প্ৰতিষ্ঠা কৰে। ইয়াৰ লগত জড়িত ব্যক্তিসমূহ আছিল লক্ষ্মীনাথ বেজবৰুৱা, হেমচন্দ্ৰ গোস্বামী, বেণুধৰ ৰাজখোৱা, ডালিমচন্দ্ৰ বৰা, তীৰ্থনাথ শৰ্মা, কমলচন্দ্ৰ শৰ্মা ইত্যাদি। লাহে লাহে ইয়াৰ সদস্যসংখ্যা বাঢ়িবলৈ ধৰিলে। শেষত পুলিয়ে পোখাই গজালি মেলি অসমীয়া ভাষা উন্নতি সাধিনী সভাই ১৯১৭ চনত অসম সাহিত্য সভাৰ ৰূপ ধাৰণ কৰে।\nডিম্বেশ্বৰ নেওগে অসম সাহিত্য সভা অধিবেশনত ভাষণ প্ৰদান কৰা অৱস্থাত তোলা এখন চিত্ৰ\nঅসম সাহিত্য সভাৰ সংবিধানত উল্লেখ কৰা মতে ইয়াৰ উদ্দেশ্য এনে ধৰণৰ। "অসমীয়া ভাষা,সাহিত্য আৰু সংস্কৃতিৰ সৰ্বাংগীণ উন্নতি কৰাই এই সভাৰ ঘাই উদ্দেশ্য, লগতে অসমৰ থলুৱা ভাষা-সংস্কৃতিৰ উন্নয়নৰ বাবে কাম কৰাও সভাৰ অন্যতম উদ্দেশ্য হ’ব। সেই উদ্দেশ্যে তলত দিয়া ধৰণে কাৰ্য কৰিবলৈ সভা যত্নপৰ হ’ব :\nঅভিধান, ব্যাকৰণ আৰু অন্যান্য গ্ৰন্থৰ সংকলন আৰু প্ৰকাশ কৰা;\nপ্ৰাচীন সাহিত্য আৰু লোক-সাহিত্যৰ অনুসন্ধান, সংগ্ৰহ, গৱেষণা আৰু প্ৰকাশ কৰা;\nঅসমীয়া সাহিত্যত যি যি বিষয়ৰ পুথিৰ অভাৱ, সেই অভাৱ দুৰ কৰা;\nপ্ৰকাশিত গ্ৰন্থৰ ভিতৰত উপযুক্ত গ্ৰন্থৰ গ্ৰন্থকাৰক বঁটা আৰু সামৰ্থহীন সাহিত্যিকক সাহায্য প্ৰদান কৰা;\nসংগীত, চিত্ৰবিদ্যা আৰু ভাস্কৰ্যবিদ্যাৰ উন্নতিসূচক কাৰ্য্য কৰা;\nসভাৰ এখন মুখপত্ৰ আৰু প্ৰচাৰপত্ৰ প্ৰকাশ কৰা;\nভাষা আৰু সাহিত্যৰ প্ৰচাৰ-পত্ৰাদি প্ৰকাশ কৰা;\nভাষা-সাহিত্য-সংস্কৃতিৰ গৱেষণা কেন্দ্ৰ স্থাপন কৰা;\nসাহিত্য আৰু সংস্কৃতি সম্পৰ্কীয় বিনিময় আচঁনি কাৰ্যকৰী কৰা;\nঅসমীয়া ভাষা, সাহিত্য আৰু সংস্কৃতিৰ উন্নয়ন আৰু বিকাশৰ ক্ষেত্ৰত থকা অন্তৰায় দুৰ কৰা;\nঅসমীয়া ভাষা-সাহিত্যৰ উন্নতিৰ অৰ্থে আন আন কাৰ্য্য কৰা।\nঅসম সাহিত্য সভা পত্ৰিকা[সম্পাদনা কৰক]\nপ্ৰধান প্ৰবন্ধ: অসম সাহিত্য সভা পত্ৰিকা\n১৯২৬ চনৰ পৰা অসম সাহিত্য সভাই অসম সাহিত্য সভা পত্ৰিকা নামেৰে অসমীয়া ভাষা সাহিত্যৰ গৱেষণাধৰ্মী, বিশ্লেষণাত্মক প্ৰবন্ধৰে এখন তিনিমহীয়া আলোচনী প্ৰকাশ কৰি আহিছে। দ্বিতীয় মহাসমৰৰ সময়ত পত্ৰিকাখনৰ প্ৰকাশ বন্ধ কৰিবলগীয়া হয়। কেইবছৰমান প্ৰকাশ বন্ধ হৈ থাকি ১৯৫৪ চনৰ পৰা ই পুনৰ নিয়মিতভাৱে প্ৰকাশ হৈ আছে।\nঅসম সাহিত্য সভাৰ প্ৰতীক চিহ্ন[সম্পাদনা কৰক]\nঅসম সাহিত্য সভাৰ বৰ্তমানৰ প্ৰতীক চিহ্নটো ১৯৬০ চনৰ ২৮ অক্টোবৰত গ্ৰহণ কৰা হৈছিল। এই প্ৰতীকটো যুগল দাস নামৰ শিল্পী এজনে অংকন কৰিছিল।\nৰঙীণ প্ৰতীক আৰম্ভ হয় ১৯৯৮-৯৯ চনত।[উদ্ধৃতিৰ প্ৰয়োজন] প্ৰতীকটোত থকা বন্তিগছৰ শিখাৰ ৰং ৰঙচুৱা। তাত থকা তৰাটো এটা ধ্ৰুৱতৰা। প্ৰথম ৰঙীণ প্ৰতীক অনুসৰি ধ্ৰুৱতৰাৰ ৰং সোণালী।\nসাহিত্য সভাৰ আদৰণি গীত[সম্পাদনা কৰক]\nপ্ৰধান প্ৰবন্ধ: চিৰ চেনেহী মোৰ ভাষা জননী\nগীতিকাৰঃ মিত্ৰদেৱ মহন্ত অধিকাৰ। এই গীতৰ স্বৰলিপি যোৰহাটৰ প্ৰয়াত ইন্দ্ৰেশ্বৰ শৰ্মাৰ।\nধন্যে পুণ্যে হৃত পাৱনী, আই ॥\nৰিণিকি ৰিণিকি কোনে তোলে ৰাগিণী ॥\nশুনি বাণী ব্যথা পমা\nচকুতে চকুৰ নীৰে লয় জিৰণি ॥\nহে’ মোৰ মধুৰননা\nমাগিছোঁ মাধুৰী কণা\nদিয়া দিয়া দিয়া আই মধু ভাষিণী ॥\nঅসম সাহিত্য সভাৰ সভাপতিসকল[সম্পাদনা কৰক]\n১৯১৭ পদ্মনাথ গোহাঞিবৰুৱা শিৱসাগৰ\n১৯১৮ চন্দ্ৰধৰ বৰুৱা গোৱালপাৰা\n১৯১৯ কালিৰাম মেধি বৰপেটা\n১৯২০ হেমচন্দ্ৰ গোস্বামী তেজপুৰ\n১৯২৩ অমৃতভূষণ দেৱ অধিকাৰী যোৰহাট\n১৯২৪ কনকলাল বৰুৱা ডিব্ৰুগড়\n১৯২৪ লক্ষ্মীনাথ বেজবৰুৱা গুৱাহাটী\n১৯২৫ ৰজনীকান্ত বৰদলৈ নগাঁও\n১৯২৬ বেণুধৰ ৰাজখোৱা ধুবুৰী\n১৯২৭ তৰুণৰাম ফুকন গোৱালপাৰা\n১৯২৯ কমলাকান্ত ভট্টাচাৰ্য্য যোৰহাট\n১৯৩০ মফিজুদ্দিন আহমদ হাজৰিকা গোলাঘাট\n১৯৩১ নগেন্দ্ৰ নাৰায়ণ চৌধুৰী শিৱসাগৰ\n১৯৩৩ জ্ঞানদাভিৰাম বৰুৱা উত্তৰ লখিমপুৰ\n১৯৩৪ আনন্দ চন্দ্ৰ আগৰৱালা মঙ্গলদৈ\n১৯৩৬ ৰঘুনাথ চৌধাৰী তেজপুৰ\n১৯৩৭ কৃষ্ণকান্ত সন্দিকৈ গুৱাহাটী\n১৯৪০ ময়িদুল ইছলাম বৰা যোৰহাট\n১৯৪৪ নীলমণি ফুকন শিৱসাগৰ\n১৯৪৭ নীলমণি ফুকন ডিব্ৰুগড়\n১৯৫০ অম্বিকাগিৰী ৰায়চৌধুৰী মাৰ্ঘেৰিটা\n১৯৫৩ সূৰ্য্যকুমাৰ ভূঞা শ্বিলং\n১৯৫৪ নলিনীবালা দেৱী যোৰহাট\n১৯৫৫ যতীন্দ্ৰনাথ দুৱৰা গুৱাহাটী\n১৯৫৬ বেণুধৰ শৰ্মা ধুবুৰী\n১৯৫৮ পদ্মধৰ চলিহা তিনিচুকীয়া\n১৯৫৯ অতুল চন্দ্ৰ হাজৰিকা নগাঁও\n১৯৬০ ত্ৰৈলোক্যনাথ গোস্বামী পলাশবাৰী\n১৯৬১ ত্ৰৈলোক্যনাথ গোস্বামী গোৱালপাৰা\n১৯৬৩ ৰত্নকান্ত বৰকাকতী নাজিৰা\n১৯৬৪ মিত্ৰদেৱ মহন্ত ডিগবৈ\n১৯৬৫ ডিম্বেশ্বৰ নেওগ নলবাৰী\n১৯৬৬ বিনন্দ চন্দ্ৰ বৰুৱা উত্তৰ লক্ষিমপুৰ\n১৯৬৭ নকুলচন্দ্ৰ ভূঞা ডিব্ৰুগড়\n১৯৬৮ জ্ঞাননাথ বৰা তেজপুৰ\n১৯৬৯ আনন্দ চন্দ্ৰ বৰুৱা বৰপেটা\n১৯৭০ উপেন্দ্ৰচন্দ্ৰ লেখাৰু ধিং\n১৯৭১ তীৰ্থনাথ শৰ্মা মাকুম\n১৯৭২ হেম বৰুৱা ধুবুৰী\n১৯৭৩ গিৰিধৰ শৰ্মা ৰঙিয়া\n১৯৭৪ মহেশ্বৰ নেওগ মঙ্গলদৈ\n১৯৭৫ সত্যেন্দ্ৰনাথ শৰ্মা তিতাবৰ\n১৯৭৬ যজ্ঞেশ্বৰ শৰ্মা টিহু\n১৯৭৭ চৈয়দ আব্দুল মালিক অভয়াপুৰী\n১৯৭৮ প্ৰসন্নলাল চৌধুৰী গোলাঘাট\n১৯৭৯ অতুল চন্দ্ৰ বৰুৱা শুৱালকুছি\n১৯৮০ যতীন্দ্ৰনাথ গোস্বামী ৰহা\n১৯৮১ সীতানাথ ব্ৰহ্মচৌধুৰী তিনচুকীয়া\n১৯৮২ সীতানাথ ব্ৰহ্মচৌধুৰী ডিফু\n১৯৮৩ বীৰেন্দ্ৰ কুমাৰ ভট্টাচাৰ্য বঙাইগাঁও\n১৯৮৫ যোগেশ দাস বিহপুৰীয়া\n১৯৮৬ বীৰেণ বৰকটকী কামপুৰ\n১৯৮৭ মহেন্দ্ৰ বৰা পাঠশালা\n১৯৮৮ কীৰ্তিনাথ হাজৰিকা হাইলাকান্দি\n১৯৮৯ মহিম বৰা ডুমডুমা\n১৯৯০ নৱকান্ত বৰুৱা বিশ্বনাথ চাৰিআলি\n১৯৯১ নিৰ্মলপ্ৰভা বৰদলৈ দুধনৈ\n১৯৯২ লক্ষ্যধৰ চৌধুৰী গোৰেশ্বৰ\n১৯৯৩ ভূপেন হাজৰিকা শিৱসাগৰ\n১৯৯৪ লীলা গগৈ মৰিগাঁও\n১৯৯৫ হিতেশ ডেকা সৰ্থেবাৰী\n১৯৯৬ লক্ষ্মীনন্দন বৰা বোকাখাত\n১৯৯৭ নগেন শইকীয়া বিলাসীপাৰা\n১৯৯৮ নগেন শইকীয়া হাওৰাঘাট\n১৯৯৯ চন্দ্ৰপ্ৰসাদ শ‍ইকীয়া হাজো\n২০০০ চন্দ্ৰপ্ৰসাদ শ‍ইকীয়া যোৰহাট\n২০০১ হোমেন বৰগোহাঞি ডিব্ৰুগড়\n২০০২ হোমেন বৰগোহাঞি কলগাছিয়া\n২০০৩ বীৰেন্দ্ৰনাথ দত্ত উত্তৰ লখিমপুৰ\n২০০৪ বীৰেন্দ্ৰনাথ দত্ত হোজাই\n২০০৫ কনকসেন ডেকা ছিপাঝাৰ\n২০০৬ কনকসেন ডেকা বেলশৰ\n২০০৭ কনকসেন ডেকা চাপৰ\n২০০৯ ৰংবং তেৰাং ধেমাজি\n২০১০ ৰংবং তেৰাং দেৰগাঁও\n২০১৩ ইমৰাণ শ্বাহ বৰপেটা ৰোড\n২০১৫ ডাঃ ধ্ৰুৱজ্যোতি বৰা কলিয়াবৰ\n২০১৮ পৰমানন্দ ৰাজবংশী বৰডুমচা\n২০২০ কুল শইকীয়া শুৱালকুছি, কামৰূপ\n↑ "Recept". Sahityasabha.8k.com. http://www.sahityasabha.8k.com/recept.html। আহৰণ কৰা হৈছে: 2013-03-12.\n↑ Encyclopaedia of Indian Literature: devraj to jyoti, Volume 2, আহৰণ: ১৯-১১-২০১২\n↑ 3.0 3.1 Times of Assam. "Asom Sahitya Sabha – A contemporary Analysis". Timesofassam.com. http://www.timesofassam.com/articles/asom-sahitya-sabha-a-contemporary-analysis/। আহৰণ কৰা হৈছে: 2013-03-12.\n↑ অসম সাহিত্য সভা পত্ৰিকা, ষটষষ্টিতম বৰ্ষ, প্ৰথম সংখ্যাৰ সম্পাদকীয়\n↑ কৌশিক. "অসম সাহিত্য সভা". দৈনিক অসম. http://www.assamtribune.com/scripts/displaypage.asp?id=dec0912,10,423,1857,993,297.\n↑ ১৯১৭ চনৰ পৰা অসম সাহিত্য সভাৰ সভাপতিসকলৰ তালিকা অসম সাহিত্য সভাৰ ৱেবছাইট, আহৰণ: ৬ এপ্ৰিল, ২০১৫\nৱিকিমিডিয়া কমন্সত অসম সাহিত্য সভা সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=অসম_সাহিত্য_সভা&oldid=237270"ৰ পৰা সংকলিত\nএই পৃষ্ঠাখন ১০ জুন, ২০২০ তাৰিখে ২০:২৩ বজাত অন্তিম সংশোধন কৰা হৈছিল।


পৃষ্ঠা:A Dictionary Of Phrases From Assamese To Assamese And English.djvu/১২৭ - ৱিকিউৎস\nপৃষ্ঠা:A Dictionary Of Phrases From Assamese To Assamese And English.djvu/১২৭\nটেকেলিৰে পানী দিয়া উৎসৱ, the ceremony of giving water for the bath of the bride inawedding.\nটেকেলি-পেটা— বিণ, টেকেলিৰ নিচিনা পেট থকা, বৰ পেটুৱা, pot-bellied, havingaprominent belly.\nটেঙ্গৰৰ ডিঙ্গিত ডোল লগা—ক্ৰি, ডোল ডিঙ্গিত লাগিলে বেগতে নেৰায়। অজলা মানুহৰ ডোল ভৰিত লাগে অৰ্থাৎ ডোল লাগিলেও সি বেগতে তাক এৰুৱাব পাৰে, নিজে টেঙ্গৰৰ ডোল ডিঙ্গিত লগাৰ নিমিত্তে তাৰ সাৰিবলৈ টান পৰে। এই স্থলত বিপদক ডোলৰে তুলনা কৰা হৈছে। এতেকে,--টেঙ্গৰ মানুহে টেঙ্গৰালি কৰি ফুৰোঁত দৈবাৎ ধৰা পৰি বিপদত পৰিলে সাৰিবলৈ টান হোৱা the entangling ofacunning person in an inextricable difficulty.\nটেঙ্গৰৰ সাতোটা গুণ থকা — ক্ৰি, সাতোটা =বহু সংখ্যক। 'গুণ’ শব্দে এই স্থলত দুৰ্গুণ অৰ্থাৎ ফিকিৰ বুজাইছে। এতেকে,—টেঙ্গৰ মানুহৰ বহু ফিকিৰ থকা the possessing of very many artifices byaclever person.\nটেঙ্গা আম এবেলি বেচিব পৰা—-ক্ৰি, টেঙ্গা আম মানুহে জানি শুনি নিকিনে। বেচোঁতাই টেঙ্গা আমকে মিঠা বুলি ফাঁকি দি কেতিয়াবা বেচে। এই স্থলত কোৱা হৈছে, তেনে-ৰূপে সেই জন মানুহে এবেলি মাথোন বেচিব পাৰে, কিয়নো পিচলৈ তাৰপৰা আৰু সেই মানুহে কেতিয়াও আম নিকিনে। এতেকে, —গোটেই জীৱনত কোনো মানুহক এবেলি মাথোন ঠগিব পৰা, to be able to deal withaperson badly only once during one's life time i. e. for the first time only after which one is found out and avoided during the rest of his life.\nটেঙ্গা দিয়া—-ক্ৰি, টেঙ্গা বস্তু খাবলৈ বেয়া। এতেকে,—বেজাৰ-অসন্তোষ দিয়া, to displease,\nটেটুত ক্ষুৰ দিলেও ফুটা কড়ি এটা নোলোৱা—বিং, যদি ডকাইত আহি টেটুত ক্ষুৰ দি কয় “এটা ফুটা কড়ি উলিয়াই দে, নহলে তোক কাটি পেলাম” তথাপি সি সিমানকে উলিয়াব নোৱাৰে। এতেকে,—নিচেই টোকোনা মানুহ, poorest of the poor\n"https://as.wikisource.org/w/index.php?title=পৃষ্ঠা:A_Dictionary_Of_Phrases_From_Assamese_To_Assamese_And_English.djvu/১২৭&oldid=107171"ৰ পৰা অনা হৈছে


ক’ভিডোত্তৰ সময়ৰ বিয়া: কিছু প্ৰাসংগিক চিন্তা -কৰবী দত্ত - সাহিত্য ডট অৰ্গ\nআজি কেইবছৰমানৰ আগতে এখন বিয়াৰ অভ‍্যৰ্থনালৈ গৈছিলো। বিবাহ বাহৰৰ সমুখতে সম্পৰ্কীয় মহিলা এগৰাকীক লগ পালো। ৰসিক মহিলাগৰাকীয়ে ক’লে- এস, এখন ই-ৰিক্সা হ’লে ভাল আছিল। মোৰ দুচকুত প্ৰশ্নবোধক চিন দেখি তেওঁ আকৌ ক’লে- নহয়, মানে খোৱা ঠাইডোখৰ ইমান বহল, ইমানবোৰ খোৱা বস্তু, ইমানবোৰ কাউণ্টাৰ! খোজ কাঢ়ি ঘূৰি ঘূৰি খাবলৈ ভাগৰেই লাগিব! ই-ৰিক্সা এখন হ’লে সুবিধা পালোহেঁতেন!\nভিতৰলৈ গৈ দেখিলো আয়োজন সঁচাকৈয়ে বৰ জাক-জমক। মঞ্চত সুসজ্জিত আসনত লেহেংগা পিন্ধা অসমীয়া কইনা, শ্বেৰৱানী পিন্ধা দৰা উপবিষ্ট হৈ আছে, কাষত অভিভাৱকসকল ঠিয় হৈ আছে। প্ৰতিজন নিমন্ত্ৰিত অতিথিয়ে গৈ দৰা-কইনাক মাত লগাইছে। অভিভাৱকসকলে সকলোকে সুন্দৰকৈ হাঁহি মুখে মাত লগাইছে, দৰা-কইনাৰ লগত চিনাকি কৰি দিছে। মঞ্চৰ সমুখত বহি থকা আলহীসকলক সুন্দৰ পোচাক পৰিহিত বিলনীয়াই নানা প্ৰকাৰৰ পানীয় আৰু বিভিন্ন ধৰণৰ আমিষ-নিৰামিষ পকোৰা আদি পৰিবেশন কৰিছে। একাষত লগাই থোৱা এখন ডাঙৰ পৰ্দাত দৰা-কইনাকে ধৰি মঞ্চত উপবিষ্ট লোকসকলক আৰু আগদিনা হৈ যোৱা মাংগলিক অনুষ্ঠানৰ দৃশ‍্যসমূহ দেখুৱাই থকা হৈছে।\nখোৱা ঠাইলৈ গৈয়ো দেখিলো, আজিকালিৰ আন বহুতো বিয়াৰ দৰেই এক ইলাহী কাৰবাৰ। ক’ত ধৰণৰ খাদ্য, কিমান প্ৰকাৰৰ পানীয়, মিঠাই আদি পৰিবেশন কৰা হৈছে তাৰ লেখজোখ নাই। কিছুমান বস্তু সেইদিনাই প্ৰথম দেখিছো, কিন্তু কেনেকৈ খায় নাজানো। চিনি পোৱা কেইবিধমান বস্তুৰে কোনোমতে ভাতসাঁজ খালো। খাই থকাৰ মাজতে মোৰ মনলৈ আহিল শৈশৱত গাঁৱত থকা সময়ৰ বিয়াবোৰৰ কথা…\nবিয়াৰ কিছুদিন আগৰে পৰা কেইজনমান ব‍্যস্ত হয় ৰভা দিয়াত, কেইজনমান কলগছৰ পটুৱা (চৈতা) প্ৰস্তুত কৰাত (পাছলৈ অৱশ্যে তালগছৰ পাতৰ পৰা প্ৰস্তুত কৰা ভোজপত্ৰ ব‍্যৱহাৰ কৰা হৈছিল)। পানী দিবৰ বাবে ব‍্যৱহৃত মাটিৰ গিলাচবোৰ ধোৱা কামটো আছিল সৰু সৰু ল’ৰাবোৰৰ। তেতিয়া জলপান হিচাপে লুচি-ভাজিৰ ব‍্যৱস্থা নাছিল। চিৰা নাইবা কোমল চাউল, দৈ আৰু জুলীয়া গুৰৰ জলপানটো ল’ৰা-বুঢ়া সকলোৱে বৰ তৃপ্তিৰে খাইছিল। কইনাৰ ঘৰ খুব অৱস্থাপন্ন হ’লেহে দুপৰীয়াৰ সাজত মাংসৰ ব‍্যৱস্থা কৰা হৈছিল, নহ’লে মাছেৰেই চলি গৈছিল। আৰ্থিকভাৱে অলপ দুৰ্বল অৱস্থাৰ মানুহৰ ঘৰত নিৰামিষ। কিন্তু খৰিৰ জুইত ৰন্ধা ৰঙালাউ, ক’লা কচুৰ ঠাৰি, আলু, কবি, মূলা আদিৰ সেই সুস্বাদু লাব্ৰাখন আৰু শুকান জলকীয়াৰ ফোৰণ দি ৰন্ধা দাইলখনৰ সোৱাদ আমাৰ বয়সৰ বহুতৰে মনত থাকিব পায়। ৰাতিৰ সাজলৈ বৰযাত্ৰী সকলৰ বাবে মাংসৰ ব‍্যৱস্থা কৰাৰ উদ্দেশ্যে আগতীয়াকৈ কিনি বিয়াঘৰৰ পাছফালে বান্ধি থোৱা ছাগলীবোৰে নিৰ্বিকাৰ ভাৱে কঠালৰ পাত চোবোৱা দেখি শৈশৱত কত’ দিন যে চকুপানী মচিছিলো!\nলাহে লাহে গাঁৱৰ বিয়াবোৰলৈও পৰিবৰ্তন আহিল। জলপানৰ ঠাই লুচি-ভাজিয়ে, লুচি-ভাজিৰ ঠাই পোলাও-মাংসই অধিকাৰ কৰিলে। আমি সৰুতে দেখা ‘তেলৰ ভাৰ’ গুচি জোৰোণ হ’ল। নিচেই সৰুতে কেইবাবাৰো দেখিছিলো- দৰা ঘৰৰ চাৰিজনমান বয়োজ‍্যেষ্ঠ লোকে এটা বাকচত (সাধ‍্যানুসাৰে টিনৰ বা চামৰাৰ) কইনাৰ বাবে তেল-সেন্দূৰ, আইনা-ফণী, যথাসাধ‍্যে গহনা, গা ধোৱাৰ সময়ত পিন্ধৰ লগা নোৱনি সাজ আৰু কইনাই ৰাতি বিয়াত বহাৰ সময়ত পিন্ধিব লগা কাপোৰসাজ লৈ সন্ধিয়া সময়ত কইনাৰ ঘৰলৈ যায়। আজিৰ পৰা প্ৰায় ৪০বছৰৰ আগতে আমাৰ বাইদেউ এগৰাকীৰ তেলৰ ভাৰ দিবলৈ নগৰৰ দৰাঘৰৰ পৰা দুখন এম্বেচাদৰ গাড়ীত মহিলাকে ধৰি বাৰ-পোন্ধৰগৰাকী মান মানুহ অহাটো গাঁওখনত আলোচনাৰেই বিষয় হৈছিল।\nএতিয়া পিছে জোৰোণো একোখন সৰু-সুৰা বিয়াই। বিশেষকৈ নগৰৰ জোৰোণ বোৰত ডেৰশ -দুশ জোৰোণ দিবলৈ যোৱা মানুহ, তিনি-চাৰিটা বিভিন্ন ধৰণৰ গহনাৰ চেট, দহ-বিশজোৰ মেখেলা চাদৰ- কি যে এক আমূল পৰিবৰ্তন!\nবিয়াবোৰ আৰু এখোপ চৰা। ৰভাতলী সজোৱা, ফটো তোলা আৰু ভিডিঅ’ কৰা (লগতে প্ৰি-ৱেডিং ফটো শ্বুট), কইনাৰ সাজ-পোচাক আৰু মেক-আপ, খাদ্য আদিৰ বাবদ খৰচ হোৱা ধনৰ অংকটো শুনি আচৰিতেই হওঁ- কি প্ৰয়োজন এনেকৈ পানীৰ দৰে ধন খৰচ কৰাৰ! আনহাতে, অপৰ্যাপ্ত পৰিমাণৰ ধনৰ গৰাকীসকলক দেখি দেখিয়েই মধ‍্যবিত্ত বহুতেও বিয়াৰ নামত এনে একোখন থিয়েটাৰ পাতিবলৈ লৈছে আৰু লগে লগে টেটুলৈকে চপাই লৈছে ঋণৰ একোটা বৃহৎ বোজা।\nক’ভিড-১৯ ৰ সংক্ৰমণৰ এই ভয়াবহ সময়চোৱাত অৱশ্যে কেইবাখনো বিয়াৰ বিষয়ে শুনিবলৈ পালো। মোৰ শিক্ষক দেউতাৰ অতি প্ৰিয় ছাত্ৰ এজনৰ পুত্ৰৰো এই লকডাউনৰ সময়তে অনুষ্টুপীয়াকৈ বিয়া হৈ গ’ল। মৰম লগা দৰা-কইনাহালৰ ফটো ফেচবুকত পাই দেউতাকো দেখুৱালো। চকুৰে ভালকৈ নমনিলেও দেউতাই অতি আন্তৰিকতাৰে তেওঁৰ সেই নাতি আৰু নাতি বোৱাৰীজনীক হিয়া ভৰা আশীৰ্বাদ দিলে। দেউতাৰ প্ৰতিক্ৰিয়া দেখি অনুভৱ কৰিলো- দৰা-কইনাক আশীৰ্বাদ দিবলৈ বিয়াত উপস্থিত থাকিবই লাগিব বুলি কোনো কথা নাই। শুভ-কামনা আঁতৰৰ পৰাও যাচিব পাৰি। এই ইণ্টাৰনেটৰ যুগত ই যে আৰু বেছি সহজ হৈ পৰিছে তাক নিশ্চয় এই লিখনিৰ প্ৰতিজন পাঠকেই অনুভৱ কৰিব পাৰিব।\nলকডাউনৰ সময়ত নিচেই অনুষ্টুপীয়াকৈ আয়োজন কৰা এই বিয়াবোৰৰ খবৰ পাই ভাবিছো- বিয়া পতাৰ এনে ব‍্যৱস্থাও বেয়া নহয়চোন! শ শ মানুহ মাতি, লাখ লাখ টকা খৰচ কৰি বিয়াৰ নামত একোটা বৃহৎ অনুষ্ঠানৰ আয়োজন কৰাৰ প্ৰয়োজন জানো সঁচাকৈয়ে আছে? ক’ভিডৰ সংক্ৰমণ শেষ হ’লেও আমি বিয়াবোৰ অনুষ্টুপীয়াকৈ আয়োজন কৰিব নোৱাৰোনে?\nনিশ্চয় পৰা যাব। অৱশ্যে ইয়াৰ বাবে লাগিব সকলোৰে সহযোগিতা। ঘৰৰ গাতে লাগি থকা মানুহঘৰে পুতেকৰ বা জীয়েকৰ বিয়ালৈ নামাতিলে আমি বেয়া পাব নালাগিব; বৰং বিয়াৰ পাছত তেওঁলোকক এদিন সপৰিয়ালে নিমন্ত্ৰণ কৰাৰ মানসিকতা আমাৰ থাকিব লাগিব। ‘এলেকৰ পেলেক, কুকুৰচোৱাৰ ভাগিনীয়েক’ অৰ্থাৎ অতি দূৰ সম্পৰ্কীয়, কোনোকালেই আহ-যাহ নথকা লোকক বিচাৰি বিচাৰি বিয়ালৈ মতাৰ প্ৰয়োজন নাই বুলি আমি বুজিব লাগিব, অজস্ৰ ধন-সম্পত্তিৰ গৰাকীজনেও মুক্ত হস্তে খৰচ কৰি, অতি জাকজমকতাৰে বিয়া এখন পাতি সমাজৰ আন লোকৰ ওপৰত প্ৰভাৱ পেলোৱাটো অনুচিত কথা হ’ব বুলি ভাবিব পাৰিব লাগিব। সৰ্বোপৰি, সাজে-পোচাকে আধুনিকতাৰ পৰিচয় দিয়া বিবাহযোগ‍্য ডেকা- গাভৰুসকলে তেওঁলোকৰ মনৰ আধুনিকতাৰ পৰিচয় দি বিয়াৰ নামত থিয়েটাৰ নাপাতো বুলি দৃঢ়প্ৰতিজ্ঞ হ’ব লাগিব।\nআজি কিছুদিনৰ আগৰে পৰা অসমতো আৰম্ভ হোৱা ‘বিগ ফেট ৱেডিং’ সমূহৰ বিষয়ে ক’ভিডোত্তৰ সময়ত আমি সকলোৱে নতুন ধৰণে চিন্তা-চৰ্চা কৰিলে সেয়া সমাজৰ বাবে মংগলজনক হ’ব নিশ্চয়।\nপুনশ্চ: ফেচবুকত চিনাকি হোৱা ভাৰতীয় বন্ধু এজনে কালি কথা প্ৰসংগত জনালে- তেখেতৰ ছোৱালীজনী আমেৰিকাত থাকে। অহা জানুৱাৰী মাহত বিয়াৰ দিন স্থিৰ কৰা হৈছিল। দৰাও ভাৰতীয়। কিন্তু এতিয়া ক’ভিডজনিত পৰিস্থিতিৰ বাবে দৰা-কইনা ভাৰতলৈ আহিব নোৱাৰিব। অহা তিনি-চাৰিমাহমানৰ পিছত তেওঁলোকে আমেৰিকাতে বিয়া পাতিব। দৰাৰ অভিভাৱক হ’ব মোমায়েক-মামীয়েক, কইনাৰ ভাৰাঘৰৰ মালিকনী। দুয়োঘৰ অভিভাবকে zoomতে বিয়াখন চাব লাগিব।\nএফালৰ পৰা ভাবি চালে বৰ দুখ লগা কথা। সন্তানৰ জীৱনৰ এনে এটা বিশেষ দিনত পিতৃ-মাতৃ উপস্থিত থাকিব নোৱাৰাটো সঁচাকৈয়ে বৰ বেদনাদায়ক।\nকিন্তু বিয়া এখন যে এনেকৈয়ো পাতিব পাৰি সেইটোও এটা অতি গুৰুত্বপূৰ্ণ কথা।\n--- অন্ত ----------------\n← ভাৰতীয় জনগাঁথনি আৰু উৰ্বৰতা হাৰ – এক অৱলোকন- ড. আৰমান উল্লাহ মুজাদ্দাদী\nআজিৰ চিন্তাঃ ক’ভিড-১৯, কঁঠালগুটিৰ পৰা ৰেডিমেড প্ৰেমপত্ৰলৈ—খজেন ডেকা →\nমই আলেকজেণ্ডাৰ ছেলকাৰ্কে কৈছোঁ.. (উজ্জ্বল ফুকন)


গোদাৱৰী নদী - অসমীয়া ৱিকিপিডিয়া\nস্থানাংক: 17°0′N 81°48′E / 17°N 81.8°E / 17; 81.8\nখাম্মাম জিলাত গোদাৱৰী নদীত থকা নদীবান্ধ\nমহাৰাষ্ট্ৰ, টেলেংগানা, চত্তিছগড়, অন্ধ্ৰ প্ৰদেশ, পণ্ডিচেৰী (য়ানাম)\nদক্ষিণ ভাৰত, পশ্চিম ভাৰত\n- বাঁওদিশত বানগংগা, কাৰ্ৱা, শিৱানা, পূৰ্ণ, কদম, প্ৰাণাহিতা, ইন্দ্ৰাৱতী, তালিপেৰু, ছাবাৰি\n- সোঁদিশত নাছাৰ্ডি, দৰ্ণা, প্ৰভাৰা, সিন্দফনা, মঞ্জিৰা, মানাইৰ, কিন্নেৰাশানী\nনাছিক, নান্দেদ, ৰামাগোন্দম, ৰাজামুণ্ড্ৰী, ভদ্ৰাচলম\n- অৱস্থান ব্ৰহ্মগিৰি পৰ্বত, ত্ৰাম্বাকেশ্বৰ, নাছিক, মহাৰাষ্ট্ৰ, ভাৰত\n- উচ্চতা 920 m (3,018 ft)\n- স্থানাঙ্ক 19°55′48″N 73°31′39″E / 19.93°N 73.5275°E / 19.93; 73.5275\n- অৱস্থান অন্তৰদেৱীৰ পৰা বংগোপসাগৰ, পূৱ গোদাৱৰী, অন্ধ্ৰ প্ৰদেশ, ভাৰত\n- উচ্চতা0m (0 ft)\n- স্থানাঙ্ক 17°0′N 81°48′E / 17°N 81.8°E / 17; 81.8 \n1,465 কিমি (910 মাইল)\n3,12,812 বৰ্গকিলোমিটাৰ (1,20,777 বৰ্গমাইল)\n- গড় 3,505 মিটাৰ৩/ছে (1,23,778 ফুট৩/ছে) \n- পলাৱৰম (১৯০১-১৯৭৯) 3,061.18 মিটাৰ৩/ছে (1,08,105 ফুট৩/ছে) \nদক্ষিণ ভাৰত উপদ্বীপৰ মাজেৰে গোদাৱৰীৰ গতিপথ\nগোদাৱৰী দক্ষিণ ভাৰতৰ এখন মুখ্য নদী। ইয়াৰ উৎপত্তি পশ্চিমঘাট পৰ্বত শ্ৰেণীৰ অন্তৰ্গত ত্ৰিম্বক পৰ্বতৰ পৰা হৈছে। ইয়াৰ দীঘ প্ৰায় ১৪৬৫ কিলোমিটাৰ। গোদাৱৰী নদীৰ মুখ্য উপনদীসমূহ হ'ল ক্ৰমে প্ৰাণহিতা, ইন্দ্ৰাৱতী, মঞ্জিৰা। এই নদীখন মহাৰাষ্ট্ৰ, তেলেংগানা আৰু অন্ধ্ৰ প্ৰদেশেৰে বৈ গৈ ৰাজহমুন্দী চহৰৰ সমীপ বংগোপসাগৰত মিলিত হয়। \n1 মুখ্য ধাৰাসমূহ\n3 চিত্ৰ সম্ভাৰ\nমুখ্য ধাৰাসমূহ[সম্পাদনা কৰক]\nগোদাৱৰীক সাতটা শাখাত বিবেচনা কৰা হয়-\nকিছু বিদ্বানৰ মতে ইয়াৰ নামাকৰণ তেলেগু শব্দ "গোদ"ৰ পৰা হৈছিল যাৰ অৰ্থ মৰ্যাদা।\nচিত্ৰ সম্ভাৰ[সম্পাদনা কৰক]\nৰাজহমুন্দী চহৰৰ সমীপ গোদাৱৰী নদী\n↑ Godāvari River GEOnet নাম চাৰ্ভাৰত তথ্য\n↑ Kumar, Rakesh; Singh, R.D.; Sharma, K.D (2005-09-10). "Water Resources of India". Current Science (Bengaluru: Current Science Association) খণ্ড 89 (5): 794–811. http://www.currentscience.ac.in/Downloads/article_id_089_05_0794_0811_0.pdf। আহৰণ কৰা হৈছে: 2013-10-13.\n↑ "Sage River Database". Archived from the original on June 21, 2010. https://web.archive.org/web/20100621153903/http://www.sage.wisc.edu/riverdata/scripts/station_table.php?qual=32&filenum=865। আহৰণ কৰা হৈছে: 2011-06-16.\n↑ "River Godavari". rainwaterharvesting.org. http://www.rainwaterharvesting.org/Crisis/river-godavari.htm। আহৰণ কৰা হৈছে: 2006-11-12.\nৱিকিমিডিয়া কমন্সত ‘গোদাৱৰী নদী’ সম্পৰ্কীয় মিডিয়া ফাইল আছে।\n"https://as.bywiki.com/w/index.php?title=গোদাৱৰী_নদী&oldid=163633"ৰ পৰা সংকলিত\nএই পৃষ্ঠাখন শেষবাৰৰ বাবে শুধৰোৱা হৈছিল7November 2016ৰ 05:47 বজাত


১৬ মে', ১৯৩৭ (৮৩ বছৰ)\n↑ 5.0 5.1 "RobertWilson". https://www.gsb.stanford.edu/faculty-research/faculty/robert-wilson.\n↑ "GSB Faculty - Robert Wilson". https://gsb-faculty.stanford.edu/robert-wilson/files/2019/12/wilsonrobert-cv-bytopic-july_2018.pdf.\n"https://as.wikipedia.org/w/index.php?title=ৰবাৰ্ট_বি._ৱিলচন&oldid=249890"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=63784।\nএই পৃষ্ঠাখন ১৯ অক্টোবৰ, ২০২০ তাৰিখে ২০:৪০ বজাত অন্তিম সংশোধন কৰা হৈছিল।


Search Result of Ashraf Ghani\nবিজেপিৰ দৰে এআইইউডিএফো সমানে সাম্প্ৰদায়িক দল:আশ্ৰাফুল ইছলাম\nসভাত ৰাইজৰ দলৰ ৰাজ্যিক সম্পাদক মনিৰুজ জামান, আশ্ৰাফুল ইছলাম, আমিনুল ইছলামৰ লগতে জিলা পৰ্যায়ৰ নেতৃবৃন্দ উপস্থিত থাকে।\nতালিবানৰ ভয়ত দেশ ত্যাগ কৰা আশ্ৰাফ ঘানিৰ কন্যা ক'ত আছে, কেনেদৰে জীৱন কটাইছে; জানক সকলো\nআফগানিস্তানৰ মহিলাতকৈ সম্পূৰ্ণ পৃথকভাৱে জীৱন যাপন কৰি আহিছে\n৫১ জন ঘনিষ্ঠৰ সৈতে কিদৰে পলাই আহিছিল; সকলো বিৱৰি ক'লে আশ্ৰাফ ঘানিয়ে\nমই কোনো ধনৰ বেগ লৈ পলাই অহা নাই\nতালিবানৰ কাবুলৰ লগতে আফগানিস্তানৰ ৰাষ্ট্ৰপতি ভৱন দখল; ৰাষ্ট্ৰপতি আশ্ৰাফ ঘানিৰ দেশ ত্যাগ\nবিদেশী বাসিন্দাসকলেও দেশ ত্যাগ কৰিবলৈ চেষ্টা কৰি আছে\nBlinken writes to Ghani for UN-led meeting of India,5other countries on Afghan peace process\nUS State Secretary Antony Blinken has written to Afghan President Ashraf Ghani proposingaUnited Nations-facilitated peace conference with representatives of six countries including India to discussa"unified approach to supporting peace in Afghanistan".\nModi extends Independence Day greetings to Afghanistan President\nPrime Minister Narendra Modi extended greetings to Afghanistan President Ashraf Ghani on Independence Day and also reiterated support to the country's aspiration to free itself from the menace of terrorism.\nFormer Bangladesh skipper Mashrafe Mortaza on Tuesday confirmed that he has tested negative for coronavirus. His wife Sumona Haque, however, has again tested positive for COVID-19.\nSub-divisional Judicial Magistrate of Karimganj suspended\nSub-divisional Judicial Magistrate (Sadar), Karimganj Ashraf Ahmed Choudhury has been placed under suspension.\nAzerbaijan's Ambassador to India meets Sonowal\nAzerbaijan's Ambassador to India Dr Ashraf Shikhaliyev called on Chief Minister Sarbananda Sonowal on Friday and discussed issues of mutual interests between his country and Assam.\nModi holds talks with Afghan President to boost bilateral relation\nPrime Minister Narendra Modi Wednesday held wide-ranging talks with Afghan President Ashraf Ghani on ways to further boost bilateral cooperation.\nReady for mediation between Afghan govt, Taliban: Pak\nPakistan today said it was ready for mediation between the Afghan government and the Taliban as it extended support to Afghan President Ashraf Ghani's political process in the war-torn country.\nModi inaugurates Stor Palace, says Indians will stand with Afghanistan\nPrime Minister Narendra Modi jointly inaugurated through video conferencing the restored Stor Palace in Kabul with Afghan President Ashraf Ghani today and said the 1.25 billion people will "always" stand with the neighbouring country in ensuring peace and prosperity.\nখাদ্য সংকটত ভুগিছে আফগানিস্তান,ডব্লিউ এফপিৰ তথ্যত প্ৰকাশ পালে ভয়ংকৰ তথ্য\nৰাষ্ট্ৰসংঘই ২.৩ কোটি আফগান নাগৰিকক খাদ্যৰ যোগান ধৰিবলৈ প্ৰতি মাহে ২২ কোটি মাৰ্কিন ডলাৰৰ প্ৰয়োজন হৈছে ।\nকন্যা সন্তানৰ বিবাহক লৈ আফগানিস্তানৰ নতুন নিৰ্দেশনা,মানি চলিব লাগিব সকলো জনতাই\nপুনৰ দেশবাসীৰ সন্মুখত নিজৰ ভাৱমূর্তি সলনি কৰাৰ চেষ্টা চলালে তালিবানে।\nআফগানি কন্যা সকলৰ বাবে সুখবৰ,পুনৰ যাব পাৰিব বিদ্যালয়লৈ\nপ্ৰতিবেদন অনুসৰি, ফিৰোজকোহ পৰিষদে কৰা প্ৰচেষ্টাৰ বাবে বিদ্যালয়সমূহ পুনৰ মুকলি কৰা হৈছে।\nঅৱশেষত ইমৰান খানে আফগানিস্তানলৈ খাদ্য সামগ্ৰী পঠাবলৈ পাকিস্তানৰ পথ ব্যৱহাৰ কৰাৰ দিলে অনুমতি\nভাৰতৰ পৰা প্ৰেৰণ কৰা গমৰ ট্রাক আফগানিস্তানত দিবলৈ পাকিস্তানৰ পথ ব্যৱহাৰ কৰাৰ অনুমতি বিচাৰিছিল মোদী চৰকাৰে ।\nমাত্ৰ কেই হাজাৰমান তালিবানীৰ হাতত পৰাস্ত হৈছিল আফগানিস্তানৰ ৩ লাখ সৈন্য, প্ৰকাশ পালে আঁৰৰ ৰহস্য\nদুৰ্নীতিগ্ৰস্ত বিষয়াসকলে তালিবানৰ পৰা ধন লোৱা অব্যাহত ৰাখিছিল\nচীনেও অংশগ্ৰহণ নকৰে আফগানিস্তান সন্দৰ্ভত ভাৰতে আয়োজন কৰা বৈঠকত\nপাকিস্তানৰ পাছত এতিয়া পাকিস্তানৰ বন্ধু ৰাষ্ট্ৰ চীনেও এই বৈঠকত অংশগ্ৰহণৰ প্ৰস্তাৱ অস্বীকাৰ কৰে ।\nআফগানিস্তানৰ মুদ্রা ‘আফগানি’ ব্যৱহাৰ নকৰিলে শাস্তিৰ সন্মুখীন হ'ব আফগানিস্তানত\nএনে পৰিস্থিতিত দেশৰ ভাঙি পৰা অর্থনীতি সৱল কৰিবৰ বাবে আফগানিস্তানৰ মুদ্রা ‘আফগানি’ ব্যৱহাৰৰ ফতোৱা জাৰি কৰিলে তালিবানে ।\nবিবাহ অনুষ্ঠানত গান বজোৱা শুনি ১৩ জন লোকক নিৰ্মমভাৱে হত্যা কৰিলে তালিবানীয়ে\n২৫ বছৰ ধৰি পাকিস্তানে এই সন্ত্ৰাসবাদীক প্ৰশিক্ষণ দি আহিছে\nআফগানিস্তানত মানৱীয় সাহায্যৰ বাবে সাজু হৈছে ভাৰত\nদুয়োখন দেশৰ প্ৰতিনিধিৰ মাজত হোৱা আলোচনাই আফগানিস্তানৰ জনসাধাৰণক মানৱীয় সহায়ৰ পথ প্ৰশস্ত কৰিব পাৰে\nবাতিল কৰা হ'ল ছাৰ্কৰ বৈঠক,আফগানিস্তানক স্বীকৃতি দিয়াৰ স্বাৰ্থত পাকিস্তানৰ সৈতে একমত নহয় অন্য ৰাষ্ট্ৰ:\nকিন্তু পাকিস্তান সন্মত হোৱা নাছিল আৰু আফগানিস্তানক প্ৰতিনিধিত্ব কৰাৰ বাবে তালিবানক অনুমতি দিবলৈ প্ৰস্তাৱ দিছিল । অৱশেষত বৈঠকখন বাতিল কৰা হয় ৷\nAll Rights Reserved 2022 © The Janambhumi | Total visits : 71358710


সলনি হ'ল মহানগৰীৰ ১০ টাকৈ ব্যস্ত পথ | News Next One\nসলনি হ'ল মহানগৰীৰ ১০ টাকৈ ব্যস্ত পথ\nগুৱাহাটীঃ নতুন ৰূপ পাব গুৱাহাটী মহানগৰীয়ে। আন্তঃগাথনিৰ পৰিৱৰ্তন হওঁক বা নহওক মহানগৰীৰ পৰিৱৰ্তন কিন্তু অৱশ্যম্ভাৱী। কিয়নো এই পৰিৱৰ্তন কামৰ নহয়, এই পৰিৱৰ্তন হৈছে নামৰ।\nগুৱাহাটী উন্নয়ন বিভাগৰ মন্ত্ৰী ড০ হিমন্ত বিশ্ব শৰ্মাই আজি এক সংবাদ মেলযোগে মহানগৰীৰ ১০ টাকৈ পথৰ নতুন নামাকৰণ কৰাৰ পিছতে এক ধৰণৰ পৰিৱৰ্তন যে দেখা যাব সেয়া স্পষ্ট হৈ পৰিছে।\nসংবাদ মেলত মন্ত্ৰীগৰাকীয়ে নতুনকৈ নামাকৰণ কৰা পথ কেইটা হৈছে জি এছ ৰোড, ছয়মাইল নাৰেংগী পথ, এ. টি. ৰোড, হাতীগাঁও পথ, খাৰঘূলি-নুনমাটি পথ, হেঙেৰাবাৰী-ভি আই পি পথ, সিজুবাৰী পথ, বেলতলা-খানাপাৰা পথ, গুৱাহাটী ক্লাৱ গোল চ’ক আৰু কাহিলীপাৰা পথ।\nএই অনুযায়ী অতি ব্যস্ত জি এছ ৰোডক নামাকৰণ কৰা হৈছে মহাপুৰুষ শ্ৰীমন্ত শংকৰদেৱৰ নামেৰে। অৰ্থাৎ এতিয়াৰে পৰা গুৱাহাটী-শ্বিলং পথটোক জনা যাব মহাপুৰুষ শ্ৰীমন্ত শংকৰদেৱ পথ নামেৰে। একেদৰে মহাপুৰুষ মাধৱদেৱৰ নামেৰে নামাকৰণ কৰা হৈছে ছয়মাইল-নাৰেংগী পথটোক। মহাপুৰুষ হৰিদেৱৰ নামেৰে নামাকৰণ কৰা হৈছে হাতীগাঁও পথটোক।\nসুধাকণ্ঠ ভূপেন হাজৰিকা আৰু গণশিল্পী খগেন মহন্তৰ নামটো উৎসৰ্গা কৰা হৈছে দুটাকৈ পথ। এই পথ দুটা হৈছে খাৰঘূলি-নুনমাটি পথ আৰু হেঙেৰাবাৰী-ভি আই পি পথ। এতিয়াৰে পৰা খাৰঘূলি-নুনমাটি পথটোক ভূপেন হাজৰিকা পথ আৰু হেঙেৰাবাৰী-ভি আই পি পথটোক খগেন মহন্ত পথ নামেৰে জনা যাব।\nচাওল্যুং চুকাফা আৰু আজান ফকীৰৰ নামটো দুটা গুৰুত্বপূৰ্ণ পথৰ নামাকৰণ কৰা হৈছে। সংবাদ মেলত ঘোষণা কৰা মতে সিজুবাৰী পথটোৰ এতিয়াৰে পৰা নতুন নাম হ’ব চাওল্যুং চুকাফা পথ আৰু বেলতলা-খানাপাৰা পথটো হ’ব আজান-ফকীৰ পথ।\nআনহাতে কাহিলীপাৰা পথটোৰ নতুন নাম ৰখা হৈছে দীনদয়াল উপাধ্যয় পথ। গুৱাহাটী ক্লাৱৰ গোল চ’কৰ নামটোও সলনি কৰা হৈছে। গোল চ’কটোৰ নাম ৰখা হৈছে লক্ষ্মীনাথ বেজবৰুৱা চ’ক। উল্লেখ্য যে এই গোল চ’কটোতে কিছুদিন পূৰ্বে স্থাপন কৰা হৈছিল সাহিত্যৰথীগৰাকীৰ এটি ব্ৰঞ্জৰ সম্পূৰ্ণ প্ৰতিমূৰ্তি।\nসংবাদ মেলত নতুন নামাকৰণতকৈ পথসমূহৰ জৰাজীৰ্ণ অৱস্থাৰ উন্নয়ন অধিক প্ৰয়োজনীয় আছিল নেকি বুলি সাংবাদিকে সোধা প্ৰশ্নৰ উত্তৰত হিমন্তই কয় যে আজিৰ দিনটোত সেই প্ৰশ্ন অপ্ৰাসংগিক। "এয়া হৈছে এটা বিশেষ দিন। গুৱাহাটীত মহাপুৰুষ শংকৰদেৱৰ নামেৰে পথৰ নামাকৰণ কৰা হৈছে, ভূপেন হাজৰিকাৰ নামেৰে পথৰ নাম হৈছে। গতিকে এয়া ভালহে পাব লাগে। বাকী উন্নয়ন সময়ত হৈ থাকিব।"-সাংবাদিকৰ প্ৰশ্নৰ এইদৰে প্ৰত্যুত্তৰ দিয়ে মন্ত্ৰীগৰাকীয়ে।\nমন্ত্ৰীগৰাকীৰ উক্ত মন্তব্যক একপ্ৰকাৰ সত্য প্ৰমাণিত কৰি পথসমূহৰ নতুন নামাকৰণক অধিকাংশই আদৰণি জনোৱা পৰিলক্ষিত হৈছে। নতুন নামাকৰণক আদৰণি জনাই একাংশই আকৌ এই নতুন নামৰ সংক্ষিপ্ত নাম বা শ্বৰ্ট ফৰ্মবোৰ ক’বলৈ আৰু শুনিবলৈ কেনে হ’ব সেই লৈ গুণা-গথা আৰম্ভ কৰিছে।\n"শ্বৰ্ট ফৰ্মবোৰ কেনেকুৱা হ’ব তাকে ভাবিছো। কৈ নিশ্চয় ভালেই লাগিব। দীঘল নামবোৰনো কেনেকৈ কৈ থাকিম। আগতেও দীঘল নামবোৰ শ্বৰ্ট কৰিয়েই কৈছিলো। যেনে ধৰক মণিৰাম দেৱান পথ। এই পথটোৰ সম্পূৰ্ণ নামটোনো কিমানজনে জানে? সকলোৱে এম আৰ ডি ৰোড বুলিয়েই কয় আৰু লিখে। জি এছ ৰোডৰো একেই কথা।"-হিমন্তৰ নতুন ঘোষণাক আদৰণি জনাই হাঁহি হাঁহি এইদৰে কয় এজন যুৱকে।


চেন্নাই - অসমীয়া ৱিকিপিডিয়া\n(Chennaiৰ পৰা পুনঃনিৰ্দেশিত)\nএই ভাৰত সম্পৰ্কীয় চমু প্ৰবন্ধটো বহলাই লিখা প্ৰয়োজন। আপুনিও ইচ্ছা কৰিলে প্ৰবন্ধটো বিস্তাৰ কৰি ইয়াৰ মান উন্নত কৰিব পাৰে। সহায় কৰিবৰ বাবে ইয়াত ক্লিক কৰক। আপুনি যদি নবাগত তেন্তে ৱিকিপিডিয়াত সম্পাদনা কৰাৰ অনুগ্ৰহ কৰি আগেয়ে সহায়িকাখন এবাৰ চকু ফুৰাব।\n— মেট্ৰপলিচ —\nওপৰৰ পৰা ঘড়ীৰ কাটাৰ দিশত: চেন্নাই চেণ্ট্ৰেল, মেৰিনা বীচ্চ, কপালিস্বৰৰ মন্দিৰ, সান্থম বচিলিকা, ভাৰত নাট্যম.\nঅন্য নাম: ডেট্ৰৈট অৱ ইণ্ডিয়া (Detroit of India)\nভৌগোলিক স্থানাংক: 13°5′2″N 80°16′12″E / 13.08389°N 80.27°E / 13.08389; 80.27স্থানাংক: 13°5′2″N 80°16′12″E / 13.08389°N 80.27°E / 13.08389; 80.27\nচেন্নাই, কাঞ্চিপুৰম আৰু তিৰুভেল্লুৰ[upper-alpha 1]\n- ডেপুটি মেয়ৰ\n- কৰ্পোৰেশ্যন কমিশ্যনাৰ\n- পুলিছ কমিছনাৰ\n(১৬৪.৫ বৰ্গ মিটাৰ)\n(৪৬৪.৪৫ বৰ্গ মাইল)\nউচ্চতা ৬ মিটাৰ (১৯.৬৯ ফুট)\n- জনঘনত্ব ১১,৭৪৩.৯ প্ৰতি বৰ্গ কি.মি.\n(৩০,৪১৬.৫ প্ৰতি বৰ্গ মাইল)\n- মহানগৰ ৮৬,৯৬,০১০ জন\n- মেট্ৰ ৰেংক\n৮৯,১৭,৭৪৯ (৪ৰ্থ) জন\nবিশেষণ Chennaite, Madrasi\nভাৰতীয় মান সময় (গ্ৰী.মা.স.+০৫:৩০)\nTN 01–10, 18, 20, 22\nWebsite of the Chennai Corporation\n↑ The Chennai metropolitan area also includes the entire Kanchipuram and Tiruvallur districts.\nচেন্নাই (তামিল: சென்னை) বা পূৰ্বৰ মাদ্ৰাজ (সহায়·তথ্য) (তামিল: மதறாஸ் মাড্ৰাছ) দক্ষিণ ভাৰতৰ তামিল নাডু ৰাজ্যৰ ৰাজধানী তথা ভাৰতৰ চতুৰ্থতম বৃহত্তম মেট্ৰ'পলিটান চহৰ। এইখন বঙ্গোপসাগৰৰ কৰমণ্ডল উপকূলত অৱস্থিত। ৩৬৮ বছৰ পুৰনি এই চহৰৰ জনসংখ্যা আনুমানিক ৬.৯১ মিলিয়ন (২০০৬); জনসংখ্যাৰ দিশৰ পৰা এইখন পৃথিৱীৰ ৩৬তম বৃহত্তম মেট্ৰোপলিটান চহৰ।\nচেন্নাই এখন শিল্প আৰু বাণিজ্যৰ এটা ডাঙৰ কেন্দ্ৰ আৰু সাংস্কৃতিক ঐতিহ্য আৰু মন্দিৰ স্থাপত্যৰ বাবে বিখ্যাত। চেন্নাই ভাৰতৰ মটৰগাড়ী উদ্যোগৰ ৰাজধানী। ইয়াত ভাৰতৰ মটৰ গাড়ী উদ্যোগৰ প্ৰায় ৪০% কোম্পানী আছে। ভাৰতত উৎপাদিত গাড়ীৰ এটা প্ৰধান অংশ ইয়াত তৈয়াৰ কৰা হয়। চেন্নাইক দক্ষিণ এছিয়াৰ "ডেট্ৰয়েট" হিচাপেও উল্লেখ কৰা হয়।\nচেন্নাইৰ পুৰনা নাম মাদ্ৰাজ আছিল য’ৰ উৎপত্তি মাদ্ৰাজপত্তনম শব্দৰ পৰা হৈছিল। ১৬৩৯ চনত ব্ৰিটিশ ইষ্ট ইণ্ডিয়া কোম্পানীয়ে এটা স্থায়ী উপনিবেশ স্থাপনৰ বাবে মাদ্ৰাজপত্তনমক নিৰ্বাচন কৰে। চেন্নাপত্তনম নামে এখন গাওঁ দক্ষিণত অৱস্থিত আছিল। পৰৱৰ্তীসময়ত এই দুই চহৰ একত্ৰিত কৰা হয় আৰু ব্ৰিটিছসকলৰ পছন্দ অনুসৰি মাদ্ৰাজ নামে পৰিচিত হয়। তথাপিও স্থানীয় কিছুলোকে চহৰখনক চেন্নাপত্তনম বা চেন্নাপুৰি হিচাপে উল্লেখ কৰিছিল।\n১৯৯৬ চনৰ আগষ্ট মাহত এই চহৰৰ নাম মাদ্ৰাজৰ পৰা পৰিবৰ্তন কৰি চেন্নাই কৰা হয়,।\n↑ "Who's Who". About Corporation of Chennai. Corporation of Chennai. http://www.chennaicorporation.gov.in/about-chennai-corporation/PublicCMSPages.do?do=listWhoswho। আহৰণ কৰা হৈছে: 2012-12-28.\n↑ "Commissioner of Police". Government of Tamil Nadu. http://www.thehindu.com/news/cities/chennai/article3915661.ece। আহৰণ কৰা হৈছে: 2012-12-28.\n↑ "Cities with population of 1 Lakh and Above". censusindia.gov.in. http://censusindia.gov.in/2011-prov-results/paper2/data_files/India2/Table_2_PR_Cities_1Lakh_and_Above.pdf। আহৰণ কৰা হৈছে: 30 January 2014.\n↑ "INDIA STATS : Million plus cities in India as per Census 2011". National Informatics Centre. http://pibmumbai.gov.in/scripts/detail.asp?releaseId=E2011IS3। আহৰণ কৰা হৈছে: 20 August 2015.\n↑ "Chennai has the 'potential' to become Detroit of South Asia". দ্য হিন্দু. http://www.hindu.com/2005/07/18/stories/2005071803510600.htm। আহৰণ কৰা হৈছে: ২০০৫.\nৱিকিমিডিয়া কমন্সত চেন্নাই সম্পৰ্কীয় মিডিয়া ফাইল আছে।\nভাৰতৰ ৰাজ্য আৰু কেন্দ্ৰীয় শাসিত অঞ্চলসমূহৰ ৰাজধানী\nনয়া ৰায়পুৰ (প্ৰকৃততে)\n"https://as.wikipedia.org/w/index.php?title=চেন্নাই&oldid=234773"ৰ পৰা অনা হৈছে\nভাৰতৰ নগৰ মহানগৰ


চৰ্দাৰ বনাম চৰ্দাৰনী (অগ্নিভ দত্ত) - সাহিত্য ডট অৰ্গ\nচৰ্দাৰ বনাম চৰ্দাৰনী (অগ্নিভ দত্ত)\nৰাতিপুৱা অফিচ পাই লাল চাহকাপত সোঁহা এটা মাৰিছিলহে, আহিল নহয় ধুমুহাৰ দৰে ছোনিয়াজী সোমাই ৰুমটোলৈ । মোডিচাহাবে কিবা এটা কোৱাৰ আগতেই উঠিল নহয় জকজকাই মেডাম।\nমেডাম : হেৰি…. আপুনি কি সাংঘাটিক মানুহহে ?\nমোডি চাহাব (অকণ মান থেৰু- গেৰুকৈ): হেই হেই ছোনিয়াজী, কি কথা কয়হে আপুনি ? আৰু মেইন কথাতো হৈছে আপুনি পাহৰি গৈছে নেকি কিবা এটা ?\nমেডাম : কি ডাল পাহৰিবলে আছেহে?\nমোডি (মেডামৰ ভয়ংকৰ ৰুপ দেখি অলপ নাৰ্ভাচো হৈছে !!): মানে এইটো ৰুমত আজিকালি আপোনাৰ মনে মনে সিং নবহে বুইছেনে নাই ? আজিকালি ইয়াত দেশত ভাল দিন অনা মোডি বহে বুইছে। অলপ কথা চাই-চিতি ক’ব দেই।\nমেডাম : ইয়াত মনে মনে নবহিলে কি হ’ব আপুনি দেখোন সিজনাৰ বাপেক ওলাল গৈ !\nমোডি : কি কি কথা কয়হে ??\nমেডাম : নহয় নো কি ? আপুনি আমাকে গালি পাৰি পাৰি এতিয়া সেইবোৰকে ভাল ভাল বুলি আমাৰ হোলা ভাই মোলা ৰাইজক এতিয়া আমাৰ গেলামালবোৰ বিক্ৰি কৰাত লাগিছে চোন ?\nমোডি (মুখত আঙুলিটো দি): হেই হেই মেডাম কি কয় আপুনি? অকণমান মনে মনে কওঁকহে কথা বোৰ, বেৰৰো কাণ আছে বুইছে? মাৰিব খুজিছে দেখোন আমাক। এইবোৰটো ট্ৰেইলাৰহে বুইছে ? 2G, কয়লা সেইবোৰটো আছেই । সেইবোৰৰ পৰাও কিমান ভাল দিন কিমানৰ আনি দিঁও কি ঠিক ? অকল আপোনালোকেই চব খাই-বৈ হজম কৰিলেইটো ন’হব; আমাৰোতো ঘৰ সংসাৰ আছে, দেৰিকে হ’লেও আছেতো সংসাৰ এখন !\nমেডামে বৰ সুখৰ হাঁহি এটা মাৰি : বুইছে মোডি, আমি এইবোৰ বুজি পাঁও নহয় ইজনে সিজনৰ দুখৰ কথাবোৰ। চিন্তা নকৰিব দিয়ক। হেৰি নহয় আৰু এটা কথা আছিল বুইছে- এহ কথা মানে,অকল বাংলাদেশৰ মাটি-বাৰিত লাগি থাকিলেই ন’হব দেই; মোৰ জোঁৱাইটোৰ মাটি-বাৰিৰ কিবা কিবি অলপ খেলি মেলি লাগি আছিল পাৰিলে সেইখিনিও চাই দিবচোন অকণমান। মই আকৌ আপোনাৰ ইলেকচনৰ সময়ৰ মূৰ্ত্তি দেখি ভয়েই খাই আছিলো, এতিয়াহে মনটো মুকলি হ’ল।\nমোডি : হে…. হে…..ইলেকচনৰ সময়ৰ মূৰ্ত্তি দেখি আপুনিও তাৰ মানে সঁচা বুলি ধৰি ল’লে !!!! তেনেকুৱা কথা কৈ লাজ নিদিবহে !! হে… হে: চব পেটৰ তাড়নাৰ ফল বুইছে ।।।হে: হে: মানে আপোনালোকেতো বুজেই দিয়কচোন । ইলেকচনো গ’ল, আপোনাৰ জোঁৱাইৰ মাটিৰ খেলি মেলিও গ’ল বুলি ধৰি লঁওকহে। এতিয়া ঘৰলৈ গৈ আৰাম কৰকগৈ । এইবোৰত ময়ে মাথা মাৰিম দিয়ক । অ’ অ’ বাবাটোৰ কি খবৰ আজিকালি ? এই চকলেট দুটা দি দিব হে বাবাটোক । আমেৰিকা যাঁওতে পাই লৈ আহিছিলো ।বৰ লক্ষ্মী ল’ৰা কিন্তু দেই বাবাটো !\n← ফুঁৱাই-ফুকাই ৰজা বনাম (চায়েদুজ জামান)\nএটা মৃতদেহ চাব বিচাৰে নেকি? (দেৱপ্ৰতীম) →


এন আৰ চি নাকচ কৰিবৰ বাবে বিত্ত মন্ত্ৰীৰ কি অধিকাৰ আছে?\nএন আৰ চি নাকচ কৰিবৰ...\n| 21 Nov 2019 1:33 PM GMT\nএন আৰ চি নাকচ কৰিবৰ বাবে বিত্ত মন্ত্ৰীৰ কি অধিকাৰ আছে?এন আৰ চি নাকচ কৰিবৰ বাবে ৰাজ্যৰ বিত্ত মন্ত্ৰী হিমন্ত বিশ্ব শৰ্মাই কত অধিকাৰ পালে ?এই প্ৰসংগত সিদ্ধান্ত কোনে লব? এই ক্ষেত্ৰত সিদ্ধান্ত কেন্দ্ৰীয় কেবিনেটে লব নে ৰাজ্যৰ কেবিনেটে লব নে এইয়া ৰাজ্য বিত্তমন্ত্ৰী হিমন্ত বিশ্ব শৰ্মাৰ নিজা ব্যক্তিগত সিদ্ধান্ত?কিহৰ অধিকাৰত হিমন্ত বিশ্ব শৰ্মাই এন আৰ চি নাকচ কৰাৰ মন্তব্য কৰিছে?বুধবাৰে আছুৰ সাধাৰণ সম্পাদক লুৰীনজ্যোতি গগৈ যে এই মন্তব্য আগবঢ়াই।ছাত্ৰ নেতা জনে দা চেণ্টিনেলক জনাই যে অসম চুক্তিৰ নাগৰিকত্ব আইন অনুসৰি কেৱলমাত্ৰ অসমত এন আৰ চিৰ উন্নীতকৰণৰ কাম চলিছে আৰু সেইয়া হৈছে দেশৰ মহামান্য ন্যায়ালয়ৰ কঠোৰ নীতি নিৰ্দেশণাৰ মাজত।\nএন আৰ চিৰ উন্নীতকৰণ সম্পৰ্কত মন্তব্য কৰাৰ অধিকাৰ ৰাজ্য চৰকাৰৰ ওচৰত আছে।কিন্তু তেনে মন্তব্য চৰকাৰে উচ্চতম ন্যায়ালয়ৰ ওচৰত কৰক। আছুৱে এন আৰ চিক কেতিয়াও নাকচ কৰা নাই কিন্তু আমি বিচাৰো এন আৰ চিত যি সকল লোকৰ নাম অন্তৰ্ভুক্ত হৈছে তাৰ শুদ্ধ তথ্যৰ বাবে এন আৰ চিৰ পুনঃ ৰীখন হওক।\nসমগ্ৰ দেশতে এন আৰ চিৰ কামৰ প্ৰক্ৰিয়া চলিব বুলি কৰা কেন্দ্ৰীয় চৰকাৰৰ মন্তব্য সম্পৰ্কত কয় যে অসমত এন আৰ চিৰ কাম ১৯৫১ চনৰ এন আৰ চি আৰু ১৯৭১ চনৰ ভোটাৰ তালিকা অনুসৰি হৈছে।অসমত এন আৰ চিৰ প্ৰক্ৰিয়া সম্পূৰ্ণ ভিন্ন যত কি দেশৰ অন্য কোনো ৰাজ্যতে এন আৰ চিৰ প্ৰক্ৰিয়া কাৰ্যকৰী হোৱা নাই ।\nঅন্য খবৰৰ বাবে পঢ়ক: আমাৰ চৰকাৰে ইতিমধ্যে নাকচ কৰিছে এন আৰ চি: হিমন্ত বিশ্ব শৰ্মা\nTags: All Assam Students' Union Himanta Biswa Sarma NRC


ভোগালী মানেই অভিশপ্ত : উগ্ৰপন্থীয়ে প্ৰাণ ল'লে তিনিটা পৰিয়ালৰ Prag News : Best Assamese News Channel, Latest Assam News Live Today , North East Breaking News\nভোগালী মানেই অভিশপ্ত : উগ্ৰপন্থীয়ে প্ৰাণ ল'লে তিনিটা পৰিয়ালৰ\nবাকসা : এটি অভিশপ্ত নিশা! নিশাৰ স্তব্ধতা ফালি বন্দুকৰ গুলিয়ে প্ৰাণ ল’লে ১৭ জনকৈ নিৰীহৰ।১৯৯৮ চনৰ ১৩ জানুৱাৰীত ভোগালীৰ বিহুৰ আনন্দ উৎসাহ ম্লান হ'ল নিমিষতে। এনে হৃদয়বিদাৰক ঘটনাৰ স্মৰণ কৰি গাঁওবাসীয়ে পালন নকৰে ভোগালী বিহু। কণ কণ শিশুসকলে নাজানে ভোগালীৰ উছাহ আনন্দ।\nআৰু পঢ়িব পাৰিব :অসমত নতুন জিলা ঘোষণা, সন্তুষ্টি প্ৰকাশ মুখ্যমন্ত্ৰী সোণোৱালৰ\nবাকসা জিলাৰ দ্বাৰকুচিৰ সমীপৱৰ্তী কেকেৰীকুচী গাঁৱত ভোগালী বুলিলেই এক অজান আশংকাত বুকু কপি উঠে। ২৩ বছৰ ধৰি ভোগালীৰ আনন্দ-উছাহৰ পৰা বঞ্চিত হৈ আহিছে কেকেৰীকুচী গাঁৱৰ ৰাইজে। কণ কণ শিশুসকলে নাজানে ভোগালীৰ আনন্দ আৰু পিঠাপনাৰ সোৱাদ আৰু ভেলাঘৰৰ জুইৰ উত্তাপ।\nআৰু পঢ়িব পাৰিব :বন্ধুৰ সহযোগত ধৰ্ষণকাৰীৰ ৰূপত প্ৰেমিক! ভিডিঅ’ ভাইৰেল\n১৯৯৮ চনৰ ১৩ জানুৱাৰীৰ মঙলবাৰে নিশা ৮.১০ বজাত উৰুকাৰ নিশা ভোজ-ভাতৰ যোগাৰত ব্যস্ত থকাৰ সময়তে এটা উগ্ৰপন্থী দলে তিনিটা পৰিয়ালৰ ১৭ জনকৈ পৰিয়ালক নিৰীহভাৱে গুলীয়াই হত্যা কৰে। সেই তেতিয়াৰেপৰাই কেকেৰীকুচী গাঁৱৰ ৰাইজে আজিলৈ ভোগালী বিহুত শ্ৰদ্ধাৰ্ঘ নিৱেদন কৰি মৃতকৰ আত্মাৰ চিৰশান্তি কামনাৰ বাবে চাকি বন্তি-জ্বলাই উজাগৰে কটাই কেকেৰীকুচী গাঁৱৰ ৰাইজে।


ভাল নহ’ল ভোগালী বিহুঃ জিএমচিৰ ৰিচিপ থকাৰ পাছতো বন্ধ কৰিলে দোকান, লৈ গ’ল ছাগলী! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nভাল নহ’ল ভোগালী বিহুঃ জিএমচিৰ ৰিচিপ থকাৰ পাছতো বন্ধ কৰিলে দোকান, লৈ গ’ল ছাগলী!\nডিজিটেল ডেস্কঃ বৰ্তমান সময়ত ৰাজ্যত ভোগালী বিহুক লৈ ব্যস্ত হৈ পৰিছে সমগ্ৰ ৰাজ্যবাসী। যোৱা দুটা বছৰ কোৰোনাৰ বাবে যি ধৰণে বিভিন্ন লোকে হাৰাশাস্তি, সমস্যা আদিৰ সন্মুখীন হ’ব লগা হ’ল, তাৰ পাছত নতুন বৰ্ষটোত মাঘ বিহুক লৈ সকলোৰে এতিয়া আনন্দ আৰু উচাহ দেখিবলৈ পোৱা গৈছে।\nকোৰোনা কালত নিজৰ ব্যৱসায়, কৰ্মসংস্থাপন আদি হেৰুৱাবলগীয়া হোৱা লোকসকলে এইবাৰ ভোগালীৰ প্ৰাকক্ষণত পুনৰ নিজৰ নিজৰ কাৰ্যালয়, ব্যৱসায়লৈ ঘূৰিছে। বিশেষকৈ পদপথত দোকান খুলি কেইটামান টকা উপাৰ্জন কৰি পৰিয়ালটোক পোহপাল দিয়া সকলে ভোগালী বিহুত শাক-পাচলি, মাংস আদি বিক্ৰী কৰি ভাল উপাৰ্জন কৰাৰ এটা আশা লৈ খুলিছে নিজৰ দোকানখন।\nতাৰ মাজতে গুৱাহাটী মহানগৰীত এক অন্য দৃশ্য দেখিবলৈ পোৱা গৈছে। প্ৰায়ে দেখা যায় যে পদপথত সৰু দোকান দি ব্যৱসায় কৰা সকলক জিএমচিয়ে তাৰ পৰা আঁতৰাই দিয়ে। বিভিন্ন সময়ত সৰু টেবুলখনৰ ওপৰত বিক্ৰী কৰিবলৈ ৰখা সামগ্ৰীখিনিও দলিয়াই দিয়ে। বাৰু সেয়া জিএমচিৰ পৰা কোনো অনুজ্ঞাপত্ৰ অবিহনে পদপথত দোকান দিয়াৰ বাবেই কৰা বুলি সকলোৱে জানে বা বুজি পায়।\nকিন্তু জিএমচিৰ ৰচিদ পোৱাৰ পাছতো মহানগৰীত পদপথত ছাগলী মাংস বিক্ৰী কৰি চলা এজন বেপাৰীৰ বাবে যেন সুখকৰ নহয় ভোগালী বিহু। লাষ্টগেটৰ পৰা বেলতলা অভিমুখী ৰাজপথৰ অজন্তা পথৰ সমীপত এখন সৰুকৈ ছাগলী মাংসৰ দোকান দি পৰিয়াল পোহ পাল দিয়া ব্যৱসায়ীৰ দোকানৰ পৰা লৈ যোৱা হৈছে ছাগলী।\nব্যৱসায়ীজনে অভিযোগ কৰা অনুসৰি, যোৱা এমাহৰ ভিতৰত প্ৰায় তিনিবাৰকৈ জিএমচিৰ লোক আৰু আৰক্ষীয়ে আহি তেওঁৰ দোকানখন বন্ধ কৰি দিছে আৰু লৈ গৈছে ছাগলী। জিএমচিৰ পৰা ছাগলী আনি বিক্ৰী কৰি থকা এই ব্যৱসায়ীজনৰ আছে জিএমচিৰ ৰচিদ। কিন্তু তাৰপাছতো তেওঁৰ দোকানখন বন্ধ কৰি তেওঁৰ বিক্ৰী কৰিবলৈ অনা ছাগলী কেইটা লৈ যোৱা হৈছে। বুধবাৰৰ দিনটোতে তেওঁৰ দোকানৰ পৰা জিএমচিৰ লোকে লৈ গৈছে তিনিটাকৈ ছাগলী।\nমহানগৰীৰ বিভিন্ন প্ৰান্তত পদপথত দোকান দিয়া লোকসকলৰ দোকান উচ্ছেদ কৰে গুৱাহাটী পৌৰ নিগমে। কিন্তু জিএমচিৰ ৰচিদ থকাৰ পাছতো কিয় তেনেকুৱা হৈছে বা এনে অভিযোগনো কিয় মাংস বেপাৰীজনে উত্থাপন কৰিবলগীয়া হ’ল সেয়া এক ডাঙৰ প্ৰশ্ন।\nমাঘ বিহুঃ মঙলদৈত মাছ ধৰাত ব্যস্ত গঞা ৰাইজ…\nকপিলী পৰীয়াক সতৰ্কবাণীঃ এৰি দিয়া হ’ব জলবিদুৎ প্ৰকল্পৰ পানী, বন্ধ গা ধোৱা-মাছ ধৰা…